vnews - Dictatorunge hithi nimun: Dhuniye dhekefaivaa haqeeqai\nޑިކްޓޭޓަރުންގެ ހިތި ނިމުން: ދުނިޔެ ދެކެފައިވާ ހަގީގަތް\nއިންސާނިއްޔަތު ދެކެފައިވާ ބައެއް އަނިޔާވެރި ވެރިން:\nފަރަންސޭސިވިލާތުގައި، ލުއިސް ދަރިކޮޅުގެ ރަސްކަން ދިގުދެމި ޚުދުމުޚުތާރުކަން ހައްދުން ނެއްޓި، މަސައްކަތްތެރިންނާއި ދަނޑުވެރިންކުރާ މަސައްކަތުން އެބައިމީހުންނަށް ތިންބައިކުޅަ އެއްބައި ލިބޭގޮތްވުމާގުޅިގެން، އެބައިމީހުން ލުއިސް (16) ރާޖާޔާ ދެކޮޅަށް މުޒާހަރާފެށިއެވެ. އެތައްބައެއް ހައްޔަރުވެ، އެތައްބައެއްގެ ލޭއޮހޮރި، އެތައްބަޔަކު މަރުވެގޮސް، އެތައްއަހަރެއްގެ ދިގު މުޒާހަރާ ސިލްސިލާއަކަށްފަހު ރާޖާ ވައްޓާލައި، ފަރަންސޭސި ޖުމްހޫރިއްޔާ އިޢުލާންކުރިއެވެ.\nމިސްރުގެ މުހައްމަދު އަލީބާޝާގެ ދަރިކޮޅުގެ ރަސްކަންދިގުވެ، ޑިކްޓޭޓަރޝިޕް ހައްދުފަހަނަޅައި ދިއުމުން ސިފައިންގެ ކޮމާންޑަރުން އިސްވެ ''މިނިވަން އޮފިސަރުންގެ ހަރަކާތް'' އުފައްދައި، ކިންގް ފާރޫގުގެ ވެރިކަން ވައްޓާލައި، ޖެނެރަލް މުހައްމަދު ނަޖީބުގެ ޒައާމަތުގެ ދަށުގައި މިސްރުގެ ސޯޝަލިސްޓް ޖުމްހޫރިއްޔާ އުފެއްދިއެވެ. އެތަކެއް ގުރުބާނީއާއި ލޭއޮހޮރުވުންތަކަށް ފަހުގައެވެ.\nސަބްކޮންޓިނެންޓުން އިނގިރޭސިން ބޭލިގޮތާއި، ޗައިނާއާއި ރަޝިޔާގައި ޖުމްހޫރިއްޔާ އުފެއްދިގޮތާއި، ދެކުނު އެފްރިކާގެ ނަސްލީ އިމްތިޔާޒު އުވާލިގޮތް އެއީ ހަނދާންނެތޭނެ ކަމެއްނޫނެވެ. ހަމައެކަނި އަސާސަކީ، ގައުމައްޓަކައި ވަޠަނައްޓަކައި ވަރުބަލި ކަމެއްނެތި ކުރި ހިއްމަތާއި މިންނަތެވެ.\nއިތިއޯޕިޔާގެ އަތްދަށުން އެރިޓްރިޔާއަށް މިނިވަންކަން ލިބުނީވެސް، އިންޑޮނޭޝިއާގެ އަތްދަށުން އީސްޓް ޓީމޯރަށް ސަލާމަތް ވެވުނީވެސް އެތައްދުވަހެއް ވަންދެންކުރި މިންނެތް މަސައްކަތުންނެވެ. ބޭނުންވަނީ ގައުމީ ހިތްވަރެވެ. އަމަލީ ހިއްމަތެވެ. ސާބިތުކަމާއި ކެރުމާއި މުރާލިކަމެވެ.\nގައުމެއްގައި ރައްޔިތުންގެ ގާނޫނީ ވެރިކަމެއް އުފެއްދޭނީ ރައްޔިތުންގެ އަޣުލަބިއްޔަތު ގުރުބާންވެގެންނެވެ. ކޮންމެ ޖުމްހޫރިއްޔާއަކީ ޑިމޮކްރަސީއެއްނޫނެވެ. ކޮންމެ ވެރިކަމަކީ ރައްޔިތުންގެ އެއްޗެއްނޫނެވެ. އެހެންނޫންނަމަ މިއަދު ދުނިޔޭގައި ދެކޮޅުވެރިކަމެއް، ހަމަނުޖެހުންތަކެއް ނުހިނގީހެވެ. ދުނިޔޭގައި އޮތީހީ ސުލްހައާއި މަސަލަސްކަމެވެ.\nފިލިޕިންސްގެ މާކޯސްއާއި، ކެންބޯޑިޔާގެ ޕޮލްޕޮޓާއި، އީރާނުގެ ޝާހުރިޒާއާއި، އިންޑޮނޭޝިއާގެ ސުހާޓޯ ހިންގި ވެރިކަމަކީ ރަސްކަމެއްވެސް ޖުމްހޫރިއްޔާއެއްވެސް ނޫނެވެ. ގާނޫނެއް ހަމައެއް ދުސްތޫރެއް އުސޫލެއްނެތި، ހިޓްލަރާއި މޮސެލީނީގެ ޕޮލިސީގައި އެލީޑަރުން އެހިންގީ ލެނިންގއާއި ނަޕޯލިއަނަށްވުރެވެސް ހަރުކަށި އިސްތިބްދާދީ ޑިކްޓޭޓަރޝިޕެކެވެ.\nދުނިޔޭގައި މިހާތަނަށް އުފެދުނު އެންމެ ނުބައި ވެރިޔަކީ އެޑޮލްފް ހިޓްލަރުކަމަށް ދެބަސްވާނެ އެކަކުވެސް ނުހުންނާނެއެވެ. އޭނާގެ އަނިޔާވެރިކަމާއި، އިންސާނިއްޔަވަންތަކަމުގެ އެއްވެސް ކުލުނެއް ނެތްކަން މުޅި ދުނިޔެވެސް ހެކިވާނެއެވެ.\nހިޓްލަރުގެ ނުބައިކަން ތަހައްމަލް ކުރަންޖެހުނީ އޭނާގެ ގައުމުގެ ރައްޔިތުންނަށް އެކަންޏެއް ނޫނެވެ. އޭނާގެ ވެރިކަމުގައި މުޅި ޔޫރަޕާއި، އުތުރު އެފްރިކާގެ ގިނަ ގައުމުތައް ގަދަބާރުން ހިފައި، އެގައުމުތަކުގެ ރައްޔިތުން މަރައި، ހިންގާފައިވާ ޖަރީމާތަކަކީ އޭގެކުރިންވެސް ދުނިޔެ ދުވަހަކުވެސް ދެކިފައި ނުވާފަދަ އަނިޔާވެރި، ލާއިންސާނީ ޖަރީމާތަކެކެވެ. އޭނާގެ ވެރިކަމުގައި އެގާރަ މިލިއަންމީހުން މަރާލާފައިވެއެވެ. މުޅި ދުނިޔެ ދެވަނަ ބޮޑުހަނގުރާމައަށް ދިޔައީވެސް ހިޓްލަރުގެ އަނިޔާވެރިކަން އިންތިހާއަށް ދިއުމުންނެވެ. އެންމެފަހުން އެއަނިޔާވެރިޔާވެސް ނިމިގެންދިޔައީ އޭނާ އަމިއްލައަށް މަރުވެގެންނެވެ.\nކެމްބޯޑިއާގެ ވެރިކަމުގައި ޕޮލްޕޮޓް ހޭދަކުރި މުއްދަތުގައި އޭނާގެ އަނިޔާވެރިކަމާއި، ގޮށްމުށުގެ ބާރު ރައްޔިތުންނަށް ދައްކައި، ރައްޔިތުން ލައްވައި އަޅުމަސައްކަތްކޮށް، އެއްވެސް އިންސާނިއްޔަތުކަމެއް، ހަމްދަރުދީއެއްނެތި އޭނާވަނީ ކެމްބޯޑިއާގެ މުޅި އާބާދީގެ ތިންބައިކުޅަ އެއްބައިމީހުން އަނިޔާވެރިގޮތެއްގައި މަރާލާފައެވެ.\nޕޮލްޕޮޓާއި، އޭނާގެ ބާޣީ ޖަމާއަތް ޚުމޭރޫޖުންގެ އަނިޔާވެރިކަން ހައްދުފަހަނައަޅައި ދިއުމުން، ވިއެޓްނާމުން ކެމްބޯޑިއާއަށް އަރައި، ޕޮލްޕޮޓާއި އޭނާގެ ބައިވެރިން ފައްސާލުމުން، އެންމެފަހުން އޭނާ ނިމިގެންދިޔައީ ޖަންގަލީ ތެރޭގައި ފަޅު ގެއެއްގައި ނިކަމެތިވެ އެކަނިވެރި ހާލުގައި އޮއްވައެވެ. ބުނެވޭގޮތުގައި ޕޮލްޕޮޓްވެސް އަމިއްލައަށް މަރުވީއެވެ.\nދުނިޔޭގައި ހުދުމުޚުތާރު ވެރިކަމެއް ހިންގައި، ރައްޔިތުންނަށް އަނިޔާވެރިވާ ހުރިހާ ވެރިންވެސް ނިމިގެންދަނީ މިފަދަ ގޮތަކަށެވެ. އަމިއްލައަށް މަރުވުން އެހެންޏާ ހުރަގޭގައި އުމުދުވަހު އޮންނަންޖެހުން، ނުވަތަ ރައްޔިތުންގެ އަތްތަކުން ނިމިގެންދިއުމެވެ.


COVID-19: Bangladesh aai Nepal gai thaashivefai thibi Dhivehin genesfi | Mihaaru\nބަންގްލަދޭޝް އާއި ނޭޕާލުން އައި ދިވެހިން ވެލާނާ އިންޓަނޭޝަނަލް އެއާޕޯޓުގައި: އެ ދެ ގައުމުން 71 ދިވެއްސަކު ރާއްޖެ ގެނައީ ބަންގްލަދޭޝްގެ އަސްކަރީ މަތިންދާބޯޓަކުން. -- ފޮޓޯ: ފޮރިން މިނިސްޓްރީ\nކޮވިޑް-19: ބަންގްލަދޭޝް އާއި ނޭޕާލުގައި ތާށިވެފައި ތިބި ދިވެހިން ގެނެސްފި\n20 އެޕްރީލް 2020 - 19:16 23 comments\nފޮރިން މިނިސްޓްރީން ބުނީ، ބަންގްލަދޭޝްގައި ތާށިވެފައި ތިބި 53 ދިވެހިންނާއި ނޭޕާލުގައި ތިބި 18 ދިވެހިންގެ އެ ބޯޓުގައި ގެނައި ކަމަށެވެ. އަދި ކޮވިޑް-19 އާ ދެކޮޅަށް ރާއްޖެއިން ކުރަމުން އަންނަ މަސައްކަތުގައި ބައިވެރިވާން 10 މީހުން ހިމެނޭ ބަންގްލަދޭޝްގެ މެޑިކަލް ޓީމެއް ވެސް އެ ބޯޓުން އައެވެ. އެ ދެ ގައުމުގައި ތިބި ގިނަ ދިވެހިންނަކީ ޑޮޮކްޓަރުކަން ކިޔަވަމުން އަންނަ ދަރިވަރުންނާއި އެކި ދާއިރާތަކުން ސްޕެޝަލައިޒްވަމުން އައި ޑޮކްޓަރުންނާއި އިންޓާންސް އެވެ.\nއެ އެންމެން ގެނައީ ބަންގްލަދޭޝްގެ ވެރިރަށް ޑާކާއިންނެވެ. ނޭޕާލުގައި ތިބި ދިވެހިންނާއި ބަންގްލަދޭޝްގެ އެކި ސިޓީތަކުގައި ދިރިއުޅެމުން ދިޔަ ދިވެހިން، ޑާކާއަށް ގެންދަން ވޭތުވެ ދިޔަ ދެ ދުވަހު ބަންގްލަދޭޝް ސަރުކާރުން ގިނަ މަސައްކަތްތަކެއް ކޮށްފައިވެ އެވެ. އެ ގައުމުގައި ތިބި ދަރިވަރުންނަށް ރާއްޖެ ނާދެވުނީ، ކޮވިޑް-19 އިން ރައްކާތެރިވުމުގެ ފިޔަވަޅެއްގެ ގޮތުން އެ ދެ ގައުމު ލޮކްޑައުންކޮށް ބޯޑަރުތައް ބަންދުކުރުމުންނެވެ.\nBangladesh aai Nepal gai thaashivefai thibi Dhivehin hoama dhuvahu gennanee\nބަންގްލަދޭޝްގައި ތިބި ދިވެހިން ގެނައުމާ ގުޅޭ ގޮތުން އެ ގައުމުގެ ފޮރިން މިނިސްޓަރު ޑޮކްޓަރު އަބްދުލް މޫމިންއާާ، ފޮރިން މިނިސްޓަރު އަބްދުﷲ ޝާހިދު ދެ ފަހަރެއްގެ މަތިން ފޯނުން މަޝްވަރާކުރެއްވި އެވެ. ރާއްޖެ އައި ބޯޓުން ވަނީ ބަންގްލަދޭޝްގެ 70 ރައްޔިތަކު އަނބުރާ ގެންދަން ނިންމައިފަ އެވެ.\nބަންގްލަދޭޝް އިން ވަނީ 100 ޓަނުގެ ހިލޭ އެހީ ވެސް ރާއްޖެއަށް ހަދިޔާކުރަން ނިންމައިފަ އެވެ. ކާޑުގެ ބާވަތްތަކާއި ތަރުކާރީ އާއި މޭވާގެ އިތުރުން ބޭހުގެ ބާވަތްތައް ވެސް އެ އެހީގެ ތެރޭގައި ހިމެނެ އެވެ. އެހީގެ ތަކެތި ހިފައިގެން އަންނަ މަނަވަރު މާދަމާ ރާއްޖެ އަންނާނެ ކަމަށް ފޮރިން މިނިސްޓްރީން މިއަދު ބުންޏެވެ.\nއިތުރު ލިޔުންތައް ބަންގްލަދޭޝް ނޭޕާލް އަބްދުﷲ ޝާހިދު، ފޮރިން މިނިސްޓަރު ރާއްޖެ-ބަންގްލަދޭޝް ފޮރިން މިނިސްޓްރީ ދިވެހިން


އީމާންކަން އިތުރުކޮށްދޭ ” ކެޓަލިސްޓް “ – DhiSalafiyyah\nޤަބުރުސްތާނަކީ އަޅުގަނޑުމެން އެންމެވެސް ދާން ވަރަށް ފަސްޖެހޭ ތަނަކެވެ. އަދި ބައެއް މީހުންގެ ނަޒަރުގައި އެއީ ވަރަށް ދާން ފޫހި ތަނެކެވެ. ސަބަބަކީ ގަބުރުސްތާނުގައި ވަނީ ހަމަ އެކަނި ވަޅުލެވިފައިވާ މީހުން ތަކެކެވެ. ކަށްޓަށްވެފައިވާ ހަށިތަކެކެވެ. އެއްވެސް ފުރާނައެއް ދިރުމެއްނެތް ޤަބުރުތަކެކެވެ. އަދި އެތަނަށް ޒިޔާރަތް ކުރުމުން ވާނެ މާބޮޑު ފައިދާއެއް ނެތް ކަމުގައި ބައެއް މީހުން ދެކެއެވެ. އެހެންނަމަވެސް ދަންނަވަމެވެ. ގަބުރުސްތާނަށް ޒިޔާރަތްކުރުމަކީ އެކަމުގެ ސަބަބުން ވަރަށް ގިނަ ގުނަ ފައިދާތަކެއް ލިއްބައިދެނިވި ކަމެކެވެ. އަދި މީގެ އިތުރުން އިސްލާމްދީނުގައި ގަބުރުސްތާނަށް ޒިޔާރަތް ކުރުމަކީ ވަރަށް ބޮޑަށް އެދެވިގެންވާ ކަމެއްވެސްމެއެވެ.\nގަބުރުސްތާނަށް ޒިޔާރަތްކުރުން މާތް ނަބިއްޔާ صلى الله عليه وسلم ވަނީ އިސްލާމްދީނުގެ ކުރީކޮޅު މަނާކުރައްވާފައެވެ. އެގޮތުން އެކަލޭގެފާނު ޙަދީޘް ކުރެއްވި ޙަދީޘް ފުޅެއްގެ މާނައިގައިވެއެވެ.\nބުރައިދާ ރަޟިޔައްﷲ ޢަންހު ވިދާޅުވިއެވެ. ރަސޫލާ صلى الله عليه وسلم ޙަދީޘް ކުރެއްވިއެވެ. ” ތިމަންކަލޭގެފާނު ތިޔަބައިމީހުންނަށް ގަބުރަށް ޒިޔާރަތްކުރުން މަނާކުރެއްވީމުއެވެ. މިހާރު ތިޔަބައިމީހުން ގަބުރަށް ޒިޔާރަތްކުރާށެވެ. “\nއިސްލާމްދީނުގެ ކުރީކޮޅުގައި ކީރިތި ރަސޫލާ صلى الله عليه وسلم މީސްތަކުންނަށް ގަބުރަށް ޒިޔާރަތް ކުރެއްވުން މަނާ ކުރެއްވި ސަބެބެއްކަމުގައި ޢިލްމު ވެރިން ދެކެވަޑައިގަންނަވަނީ، ޖާހިލިއްޔަ ދުވަސްވަރުގައި މީހުން އިސްލާމްދީނަށް އެހާ ހޭލުންތެރި ނުވުމުގެ ސަބަބުންނެވެ. އެހެންކަމުން އިސްލާމީ ފުރިހަމަ ޢަޤީދާ މީސްތަކުންގެ ހިތްތަކަށް ފުރިހަމައަށް ވަދެއްޖައުމަށް ދާންދެން މާތް ނަބިއްޔާصلى الله عليه وسلم މީސްތަކުން ޤަބުރަށް ޒިޔާރަތް ކުރުން މަނާ ކުރެއްވިއެވެ. އެހެންނަމަވެސް ފަހުން އެކަލޭގެފާނު އެކަމަށް ހުއްދަ ދެއްވައި އަދި ޚުދު އެކަލޭގެފާނުވެސް ގަބުރުސްތާނަށް ޒިޔާރަތް ކުރެއްވިކަމަށް ޢާއިޝާ ރަޟިޔަﷲ ޢަންހާ ގެ ބަސްފުޅުތަކުން ޘާބިތެވެ.\nޢާއިޝާ ރަޟިޔަﷲ ޢަންހާ ވިދާޅުވިއެވެ. ކީރިތި ރަސޫލާ صلى الله عليه وسلم ތިމަން ކަމަނާގެ އަރިހުގައި ރޭ ކުރައްވާ ރޭތަކުގެ ކުރީކޮޅު ބަޤީޢި ގަބުރަސްތާނަށް ޒިޔާރަތްކުރައްވައެވެ. އަދި އެ ގަބުރުސްތާނުގެ އަހުލު ވެރީންނާ މުޚާތަބުކޮށް ޙަދީޘް ކުރައްވައެވެ. ” ތެދު މަގު ޚިޔާރުކޮށްގެންތިބި މި ގަބުރުސްތާނުގެ އަހުލުވެރީންނަށް ސަލާމް ހުއްޓެވެ. ޤިޔަމާތްދުވަހުން މާތްﷲ ޥަޢުދުވެ ވޮޑިގަތް ކަންތައް ތިޔަބައިމީހުންނަށް އެކަލާނގެ ފުއްދަވައި ދެއްވާށިއެވެ.”\nޤަބުރަށް ޒިޔާރަތް ކުރުމަކީ ނުހަނު ގިނަ ގުނަ ފައިދާތަކެއްވެސް އޭގައި އެކުލެވިގެންވާ ކަމެކެވެ. މިގޮތުން ޤަބުރަށް ޒިޔާރަތް ކުރުމުން ލިބޭ ފައިދާ ތަކުގެ ތެރެއިން މަދު މިންވަރެއް މިލިޔުމުގައި އަޅުގަނޑު ގެނެސްދެވޭތޯ ބަލައިލާނަމެވެ.\n1. މަރުމަތީން ހަނދާންވުން:\nއިންސާނާ ދުނިޔެ މަތީގައި އުޅޭއިރު މަރުމަތީން ހަނދާންކުރަނީ މަދު ފަހަރަކުއެވެ. ދުނިޔެއަށް ހެއްލި ގެއްލި ވުމުގެ ސަބަބުން އަޅުގަނޑުމެންނަށް އެ މަރާމެދު ޢާފިލު ވެވެނީއެވެ.ގަބުރަށް ޒިޔާރަތްކުރުމުން މަރުމަތީން ހަނދާންވެއެވެ. އަދި އެކަމަކީ ތިމާއާއި ކޮންމެވެސް ދުވަހަކުން ބައްދަލު ކުރާނެ ކަމެއްކަން ހިތް މައްޗަށް ގެނެވި އެކަމަށް ހުޝިޔާރެވެވެއެވެ. އަޅުގަނޑުމެންގެ މާތް ނަބިއްޔާ صلى الله عله وسلم ވެސް ވަނީ މި ދުނިޔެ ދޫކުރައްވާ ސުވަރުގެ ވަޑައިގެންފައެވެ. އެހެންވީމާ އަޅުގަނޑުމެން މަރުނުވެ މި ބިންމަތީގައި ލަހައްޓަވާނެކަމުގެ އުއްމީދު ހަމަ އެއްގޮތަކަށްވެސް ކޮށްގެން ނުވާނެއެވެ. މާތްﷲ ވަޙީ ކުރައްވަނީ މިފަދައިންނެވެ.\nމާނައީ: ” ހަމަކަށަވަރުން ކަލޭގެފާނީ، އަވަހާރަވާނޭ ބޭކަލެކެވެ. އަދި ހަމަކަށަވަރުން، އެއުރެންނީވެސް މަރުވާނޭ ބަޔެކެވެ. “\nއަދިވެސް އެކަލާނގެ ޥަޙީ ކުރައްވައެވެ.\nމާނައީ: ” ކޮންމެ نفسއަކީވެސް، މަރުގެ ރަހަ ލިބިގަންނާނޭ އެއްޗެކެވެ. “\nވީމާ ގަބުރަށް ޒިޔާރަތް ކުރުމުގެ ސަބަބުން އަޅުގަނޑުމެން ކުރަންއޮތް ކަށަވަރު ދަތުރުގެ މަތީން ހަނދާންވެ މާތްﷲ ގެ ހަޟުރަތަށް ދާންޖެހޭނެކަން ހަނދާންކޮށް ޠައުބާވުމުގެ ޝަޢުޤުވެރިކަން އަޅުގަނޑުމެންގެ ހިތްތަކުގައި އުފެދިގެންދާނެކަމީ ޝައްކެތް އޮތް ކަމެއްނޫނެވެ.\n2. ކަށްވަޅުގެ ޢަޒާބުގެމަތީން ހަނދާންވުން.\nކަށްވަޅުގެ ޢަޒާބަކީ ޙައްޤު އެއްޗެކެވެ. ކަށްވަޅުގެ ޢަޒާބާއި ބެހޭގޮތުން ކީރިތި ރަސޫލާ صلى الله عليه وسلم ގެ ޙަދީޘްފުޅެއްގެ މާނައިގައިވެއެވެ.\n” އަދި މުނާފިގުންނާއި ކާފިރުންނާއި ސުވާލު ކުރެވޭނެއެވެ. މުޙައްމަދުގެ ފާނާއި ބެހޭ ގޮތުން ކަލޭ ބުނެއުޅުނީ ކީކޭ ހެއްޔެވެ؟ ޖަވާބުގައި އޭނާ ބުނާނެއެވެ. ނޭނގެއެވެ. މީހުން ކިޔާ އުޅުނު އެއްޗެއް އަހަރެންވެސް ކިޔާ އުޅުނީމެވެ. އެހިނދު އޭނާ އަށް ބުނެވޭނެއެވެ. ކަލެއަކަށް ނުވެސް އެނގެއެވެ. އަދި ނުވެސް ކިޔައެވެ. އަދި ދަގަނޑު ގަޑަކުން އޭނާގެ ގައިގާ އެތިފަހަރެއް ޖެހޭނެއެވެ. އެޖެހޭ ޖެހުމުގެ އަޑު ކައިރީގައި ތިބި އިންސީންނާއި ޖިންނީން ފިޔަވާ ހުރިހާ އެއްޗަކަށް އިވޭނެއެވެ. “\nވީމާ އިސްވެ ބަޔާންވެދިޔަ ޙަދީޘުން ކަށްވަޅުގެ ޢަޒާބަކީ ޙައްޤު އެއްޗެއްކަން އަޅުގަނޑުމެންނަށް އެނގިގެން ހިނގައްޖެއެވެ. މިގޮތުން ކަށްވަޅުގެ ޢަޒާބު ޙައްޤުވެގެންވާ ބައެއް ކަންތައްތަކަކީ ކޮންމެހެން މިލުޔުމުގައި ގެންނަން ޖެހޭ އެއްޗެއްކަމަށް އަޅުގަނޑަށް ފެންނާތީ ކަށްވަޅުގެ ޢަޒާބު ޙައްޤު ވެގެންވާ ކަންތައްތަކުގެ ތެރެއިން ބައެއް ކަންތައްތައް ޒިކުރު ކޮށްލެވޭތޯ ބަލައިލާނަމެވެ.\n1.ދެބައޮޑުވުމުމާއި ޣީބަ ބުނުން.\n2.ކުޑަކަމުދާ އެއްޗެތިން ސަލާމަތް ނުވެވުން.\n3.ވުޟޫ ނުކޮށް ހުރެ ނަމާދު ކުރުން.\n4. ދޮގު ހެދުން.\n5. ނަމާދު ނުކުރުން .\n6. ޒަކާތް ނުދިނުން.\n7. ޒިނޭ ކުރުން.\n8. ވައްކަން ކުރުން.\n10. މީސްތަކުންގެ މެދުގައި ފިތްނަ އުފެއްދުން.\n11. ރބާ ކެއުން.\n12.އަނިޔާ ލިބޭ މީހާ އަށް ނަޞްރު ނުދިނުން.\n14.ބޮޑާ ކަމާއި އެކުގައި ފައިކުރި ތިރިކޮށްފައި ބެހެއްޓުން.\n15. ޙައްގަކާ ނުލާ މީހުން މެރުން.\n16. ޞަޙާބީންނަށް ބަދު ބަސް ބުނުން.\n17. ބިދްޢަ ވެރިއެއްގެ ގޮތުގައި މަރުވުން.\nވީމާ ގަބުރުސްތާނަށް ޒިޔާރަތް ކުރުމުގެ ސަބަބުން ކަށްވަޅުގެ ޢަޒާބުގެ މަތީން ހަނދާންވެ އިސްވެ ބަޔާންވެ ދިޔަ ފާފަ ތަކުން ތިމާގެ ނަފްސު ރައްކާތެރިކުރަން މަސައްކަތްކުރުމުގެ ފުރުޞަތު ބޮޑުވެގެންދާނެއެވެ.\n3. ޤިޔާމަތްދުވަހުގެ މަތީން ހަނދާންވުން.\nމަރުވުމުން ދެން އެމީހެއްގެ މައްޗަށް އެންމެ އަވަހަށް ލައިގަންނާނެ ދުވަހަކީ ޤިޔާމަތް ދުވަހެވެ. ޤިޔާމަތްދުވަހުގެ ބިރުވެރިކަމަކީ އެއިން އެއްވެސް މީހަކު މިންޖު ނެވެވޭނެ ބިރުވެރި ކަމެކެވެ. އެދުވަހުގެ ބިރުވެރިކަން މާތްﷲ ބަޔާން ކުރައްވާފައިވަނީ މިފަދައިންނެވެ.\nفَإِذَاجَاءَتِالصَّاخَّةُ ﴿٣٣﴾ يَوْمَيَفِرُّ‌الْمَرْ‌ءُمِنْأَخِيهِ ﴿٣٤﴾ وَأُمِّهِوَأَبِيهِ ﴿٣٥﴾ وَصَاحِبَتِهِوَبَنِيهِ ﴿٣٦﴾\nމާނައީ: ” ފަހެ، ގަދަފަދަ އަޑު އަތުވެއްޖެހިނދެވެ. (އެއީ) އޭނާގެ އަޚާގެ ކިބައިންނާއި ، އޭނާގެ މަންމައާއި، ބައްޕަގެ ކިބައިންނާއި، އޭނާގެ އަނބިމީއާއި، ދަރިންގެ ކިބައިން ފިލަންދާ ދުވަހެވެ. ”\nނިކަން ވިސްނަވާ ބައްލަވާށެވެ. ދުނިޔެމަތީގައި އޭނާ އެންމެ އޮޅު ކޮށްގެން ގެންގުޅުނު މަންމައާއި ބައްޕަގެ ކިބައިންނާއި އޭނާގެ މުޅި ޙަޔާތް އެބަޔަށްޓަކައި ހުސްކޮށްލި އަނބީންނާއި ދަރީންގެ ކިބައިން އެދުވަހު ފިލަން ދުވާނީ ކިހާ ބިރުވެރި ވީމަތޯއެވެ؟ ނިކަން ހިތް މައްޗަށް ގެނެސްްގެން ބައްލަވާށެވެ.\nއެހެންވީމާ ގަބުރުސްތާނަށް ޒިޔާރަތްކުރުމުން ޤިޔާމަތްދުވަހުގެ ނުރައްކާތެރިކަން ހިތަށްވަދެ މާތްﷲ އަށް ބިރުވެތިވުން އިތުރުވެ ހިނގައިދެއެވެ.\nއަޅުގަނޑުމެން ކޮންމެ މީހަކުވެސް ބޭނުންވާނީ ހެޔޮ ނިމިދިއުމެކެވެ. އުފާވެރި އާޚިރަތެކެވެ. ގަބުރުސްތާނަށް ޒިއާރަތްކުރުން އާދަ ކުރަމާ ހިންގަވާށެވެ. އެއިރުން ތިމާގެ އީމާންތެރިކަން އިތުރުވެ ހެޔޮ ކަންކަމުގައި ދެމިހުރުމުގެ ފުރުޞަތު ބޮޑުވެ ހެޔޮ މަގަށް ތިމާގެ ހިތް ލެނބިގެންދިއުމުގެ ފުރުޞަތު ބޮޑުވެގެން ހިނގައިދާނެއެވެ. ކުރުކޮށް ދަންނަވަނީނަމަ އަޅުގަނޑު ނަންގަންނާނީ ގަބުރުސްތާނަށް ޒިޔާރަތް ކުރުމަކީ ތިމާގެ އީމާންކަން އިތުރުކޮށްދޭނެ ” ކެޓަލިސްޓް ” އެކެވެ.


ޢަލަޤު ސޫރަތުގެ ތަފްސީރު 10 – DhiSalafiyyah\nޢަލަޤު ސޫރަތުގެ ތަފްސީރު 10\n02/07/2016 ތަފްސީރު, ޤުރުއާނާއި އޭގެ ޢިލްމުތައްއައްޝައިޚް ޢިމްރާން މުޙައްމަދު ޢަލީ\nދެން އެއަށްފަހު ވަޙީކުރެއްވިއެވެ.\n﴿أَرَءَيْتَ إِن كَانَ عَلَى الْهُدَى﴾\nމާނައީ: ” ތިބާ ޚަބަރު ދީބަލާށެވެ! އޭނާ ތެދުމަގުގައި ވީނަމަވެސް ހެއްޔެވެ. “\nއެބަހީ: އޭ މުޚާޠަބުކުރެވޭ މީހާއެވެ. ސަޖިދައިގައި މިއޮންނެވި މުޙައްދަމު صلى الله عليه وسلّم އެވަނީ ތެދުމަގުގައިކަމުގައިވާނަމަ ފަހެ، ތިބާ އެކަލޭގެފާނު ތިޔަ މަނާކުރަނީ ކޮން ފަދައަކުން ހެއްޔެވެ!\n﴿ أَوْ أَمَرَ بِالتَّقْوَى ﴾\nމާނައީ: “ނުވަތަ ތަޤްވާވެރިވުމަށް އަމުރުކުރިނަމަވެސް ހެއްޔެވެ؟”\nބައެއް ތަފްސީރު ޢިލްމުވެރިން ވިދާޅުވިއެވެ. މިތަނުގައި ﴿أو﴾ އައިސްފައިމިވަނީ “އަދި” ގެ މާނައިގައެވެ. އެބަހީ: އަދި “ތަޤްވާވެރިވުމަށް އަމުރުކުރެއްވި” މިފަދައިންނެވެ. ނަމަވެސް މިތަނުގައި ޞައްޙަ ގޮތަކީ ﴿أو﴾ އައިސްފައި އެވަނީ އޭގެ އަޞްލުމާނައިގައެވެ. އެއީ “ނުވަތަ”ގެ މާނައިގައެވެ. އެބަހީ: އެކަލޭގެފާނު ކުރައްވާ ސަޖިދައާއި ނަމާދާއި މިކަންކަމުގައި ތެދުމަގުގައި ވީނަމަވެސް ހެއްޔެވެ. ނުވަތަ އެހެންމީހުންނަށް ތަޤްވާވެރިވުމަށް އަމުރުކުރެއްވިކަމުގައި ވީނަމަވެސް ހެއްޔެވެ. އެހެނީ ނަބިއްޔާ صلى الله عليه وسلّم އަކީ އެއްވެސް ޝައްކެތްނެތްގޮތުގައި ތަޤްވާވެރިވުމަށް އަމުރުކުރެއްވި ބޭކަލެކެވެ. ފަހެ، އެކަލޭގެފާނީ ޞާލިޙު އަދި އެހެން މީސްތަކުން އިޞްލާހުކުރެއްވި ބޭކަލެކެވެ،\n﴿ أَلَمْ يَعْلَم بِأَنَّ اللَّهَ يَرَى ﴾\nމާނައީ: “ހަމަކަށަވަރުން، ﷲ ދެކެވޮޑިގެންވާކަން އޭނާ ނުދަންނަނީ ހެއްޔެވެ.”\nއެބަހީ: މަނާކުރެވުނު ފަރާތްކަމުގައިވާ، ހެޔޮކަމަށް އަމުރުކުރައްވާ މުޙައްމަދު صلى الله عليه وسلّم އެއިލާހު ދެކެވޮޑިގެންވެއެވެ. އަދި ނަމާދުކުރާ މީހާ ހުއްޓުވާ، ހައްދުފަހަނަ އަޅާފައިވާ މީހާވެސް އެއިލާހު ދެކެވޮޑިގެންވެއެވެ.\nއެއިލާހަށް ދެކެވޮޑިގަތުން ދެގޮތަކުން ނިސްބަތްކުރެއެވެ. އެއީ ޢިލްމުފުޅުން ދެކެވޮޑިގަތުމާއި ބައްލަވާވޮޑިގަތުމެވެ. ކިތަންމެ ފޮރުވިފައިވާ އެއްޗެއްވެސް އެއިލާހު ދެކެވޮޑިގެންވެއެވެ. އަދި ކިތަންމެ ދުރުގައިވާ އެއްޗެއްވެސް އެއިލާހު ދެނެވޮޑިގެންވެއެވެ. އަދި ކިތަންމެ ގިނަވިޔަސް މަދުވިޔަސްމެއެވެ. އެހެންކަމުން އަމުރުކުރާ ފަރާތާއި ނަހީކުރާފަރާތާއި ނަމާދުކޮށް ސަޖިދަކުރާ ފަރާތާއި ހައްދުފަހަނައަޅާ ފަރާތްވެސް އެއިލާހު ދެނެވޮޑިގެންވެއެވެ.\nﷲ އަށްޓަކައި ނިކަމެތިވެއްޖެމީހާ ދަންނައެވެ. ކޮންމެ އިންސާނަކަށްވެސް އޭނާ ކުޅަޢަމަލެއްގެ ޖަޒާދެއްވާނެއެވެ. މިޢާޔަތުގައި މިވާ އިންޛާރުގެ ބަހުގެ މަޤްޞަދަކީ މީހަކު ނަމާދުކުރަނިކޮށް މަނާނުކުރުމަށެވެ. އަދި އެމީހެއްގެ ޙާލު ﷲ ތަޢާލާ މޮޅަށް ދެނެވޮޑިގެންވާކަމެވެ. އަދި ނަމާދުކުރަނިކޮށް މަނާކުރާމީހުންގެ ޙާލުވެސް މޮޅަށް ދެނެވޮޑިގެންވެއެވެ. ކޮންމެ މީހަކަށްމެ ޙައްޤު ޖަޒާ އެއިލާހު ދެއްވާނެއެވެ. މިއީ ނަބިއްޔާ صلى الله عليه وسلّم ނަމާދުކުރައްވާއިރު މަނާކުރަމުން ދިޔަ މީހާއަށް ހުރި އިންޛާރެކެވެ. އެބަހީ: ﷲ ތަޢާލާ ބައްލަވާވޮޑިގެންވާކަމާއި އެއިލާހު އޭނާ ދެނެވޮޑިގެންވާކަން އޭނާއަށް ނޭނގެނީ ހެއްޔެވެ. އެއިލާހީ ހުރިހާކަމެއް މޮޅަށް ދެނެވޮޑިގެންވާ އިލާހެވެ. ދުނިޔޭގައި ނުވަތަ އާޚިރަތުގައި އޭނާއަށް އެކަމުގެ ޖަޒާ ލިބިގެންދާނެވެ.


Janavaarun Eh Gaumun Aneh Gaumah Dhathuru Kuraairu Passport Eh Beynunvaakan Ingeytha? - Vaguthu\nޖަނަވާރުން އެއް ޤައުމުން އަނެއް ޤައުމަށް ދަތުރު ކުރާއިރު ޕާސްޕޯޓެއް ބޭނުންވާކަން އެނގޭތަ؟\nއިންސާނުން އެއް ޤައުމުން އަނެއް ޤައުމަށް ދަތުރު ކުރާއިރު ޕާސްޕޯޓަކީ މުހިންމު އެއްޗެެކެވެ. މިގޮތުން ޕާސްޕޯޓް މުހިންމުވާ ބައިވަރު ސަބަބުތަކެއް ހުރެއެވެ. ފުރަތަމަ އަދި އެންމެ މުހިންމު އެއް ސަބަބަކީ އެމީހާއަކީ ކޮން ޤައުމަކަށް ނިސްބަތްވާ މީހެއްތޯ ބެލުމެވެ. ނަމަވެސް ޖަނަވާރުންނަކީ ވަކި ޤައުމަކަށް ނިސްބަތްވާ އެއްޗެއް ތޯ ބަލާނީ ކިހިނެތް ހެއްޔެވެ؟\nޖަނަވާރުންނަށް އިންސާނުން ދޭ ސަމާލުކަން މިއަދު އެތައް ގުނައެއް މިވަނީ އިތުރު ވެފައެވެ. މިގޮތުން ޖަނަވާރުންނަށް ޚާއްސަ ހޮސްޕިޓަލް ތަކާއި ޑަކްޓަރުންވެސް މިހާރު ތިބެ އެވެ. ނަމަވެސް މިއަށްވުރެ ހައިރާންވާ ކަމަކީ ޖަނަވާރުން ނަށް ޕާސްޕޯޓް ދިނުމެވެ.\nޖަނަވާރުން އެއް ޤައުމުން އަނެއް ޤައުމަށް އެތެކުރާއިރު ނުވަތަ ގެންދާއިރު އެއީ ކޮން ޤައުމަކަށް ނިސްބަތްވާ ޖަނަވާރެއްކަން އަންގައިދިނުމުގެ ގޮތުން ޚާއްސަ ޕާސްޕޯޓެއް ހަދަންޖެހެއެވެ. މިގޮތުން މިހާތަނަށް ޕާސްޕޯޓް ހަދަން ޖެހެނީ ހަމައެކަނި ގެރި ބަކަރި ޖަމަލުގެ އާއިލާގެ ޖަނަވާރުން ނަށެވެ. އަދި މިޕާސްޕޯޓް ހެދުމާއިއެކު މިޖަނަވާރުންނަށް ވަކި ޤައުމު ތަކަކަށް ވަދެވޭ ޚާއްސަ ހުއްދައެއް ލިބިގެންދެ އެވެ.\nޖަނަވާރުން ޕާސްޕޯޓް ހަދަން ޖެހުނު ކަމުގައިވީނަމަވެސް ޖަނަވާރުން އެއް ޤައުމުން އަނެއް ޤައުމަށް ދާއިރު ވިސާ ނަގާކަށް އަދި ނުޖެހެއެވެ. އަދި 2020 ވަނަ އަހަރު ކުއްތާ ފަދަ ޖަނަވާރުވެސް ވިސާ ނަގަން ޖެހޭ ފަދަ ޤާނޫންއެއް ނެދެލޭންޑްގައި ދަނީ ހަދަމުންނެވެ.\nއޮކްޓޯބަރ 28, 2018 23:08\nއެނގޭ. ގައިމު ނަޝީދުވެސް ޕާސްޕޯޓެއް ގެންގުޅޭ.


Nazim aai Imran roadha mahah geybandhah badhalukoffi | Mihaaru\nއިމްރާން މިދިޔަ މަހުގެ 23 ވަނަ ދުވަހުގެ ރޭ ޖަލަށް ގެންދަނީ: އޭނާގެ އިތުރުން ކުރީގެ ޑިފެންސް މިނިސްޓަރު ނާޒިމް ވެސް ވަނީ އަލުން ގޭބަންދަށް ބަދަލުކޮށްފައި.---މިހާރު ފޮޓޯ: ނިޝާން އަލީ\n26 މެއި 2017 - 19:22 47 comments\nމޯލްޑިވްސް ކަރެކްޝަނަލް ސާވިސްގެ މީޑިއާ އޮފިޝަލް މިރޭ ވިދާޅުވީ ނާޒިމާއި އިމްރާން ގެ އަށް ބަދަލުކުރީ ރޯދަމަހަށް ކަމަށެވެ.\n"އިތުރު އެއްވެސް ސަބަބެއް ނެތް،" އޭނާ ވިދާޅުވި އެވެ.\nނާޒިމް ގޭ ބަންދުގައި ހުންނަތާ އަހަރެއްހާ ދުވަސް ވެފައި ވަނިކޮށް، އޭނާ އަލުން މާފުށީ ޖަލަށް ގެންދިޔައީ މިދިޔަ މާޗް 29ގަ އެވެ. އިމްރާން ވެސް ގޭ ބަންދުގައި ހުންނަތާ އަހަރަކަށް ވުރެ ގިނަ ދުވަސް ފަހުން އަލުން ޖަލަށް ގެންދިޔައީ މިދިޔަ އޭޕްރީލް 23ގަ އެވެ.\nކަރެކްޝަނަލް ސާވިސް އިން އޭރު ބުނެފައި ވަނީ ނާޒިމާއި އިމްރާން އަނބުރާ ޖަލަށް ގެންދިޔައީ އެއީ ޖަލު ހުކުމް ތަންފީޒު ކުރަމުން ގެންދަވާ ދެ ބޭފުޅުން ކަމަށް ވާތީ ކަމަށެވެ.\nކުރީގެ ޑިފެންސް މިނިސްޓަރު ނާޒިމް: މާދަމާ ފަށާ ރޯދަމަހަށް އޭނާ ވަނީ މިއަދު ގެ އަށް ބަދަލުކޮށްފައި.---މިހާރު ފައިލް ފޮޓޯ: ނިޝާން އަލީ\nނާޒިމަށް 11 އަހަރުގެ ޖަލު ހުކުމެއް ކޮށްފައި ވަނީ ޖެނުއަރީ 2015 ގައި، ގ. އެނިފްގޭގައި ނާޒިމް ދިރިއުޅުއްވާ އެޕާޓްމެންޓްގައި ހުރި އޭނާގެ ކޮޓަރިން ފިސްތޯލައެއް ފެނުނު މައްސަލައިގަ އެވެ.\nނާޒިމްގެ މައްޗަށް ދަށު ކޯޓުން ކުރި ހުކުމަށް ހައި ކޯޓުން ވަނީ ތާއީދުކޮށްފަ އެވެ.\nނާޒިމް ދިރިއުޅުއްވި ކޮޓަރިން ފެނުނު ފިސްތޯލަ އިން ކުރީގެ ނައިބު ރައީސް އަހުމަދު އަދީބުގެ ޑީއެންއޭ ފެނިފައިވާ ކަމަށް، ނާޒިމަށް ހުކުމް ކުރިތާ ދުވަސްތަކެއް ފަހުން ފުލުހުން ވަނީ ބުނެފަ އެވެ. އެކަމަކު އެ ފިސްތޯލަ އިން ނާޒިމްގެ އިނގިލީގެ ނިޝާނެއް ވެސް އަދި އޭނާގެ ޑީއެންއޭ ވެސް ފެނިފައެއް ނުވެ އެވެ. ނަމަވެސް އެ މައްސަލަ ނުބަލަން ފުލުހުން ނިންމާފައިވާ ކަމަށް ނާޒިމްގެ އާއިލާ އަށް ވަނީ އަންގައިފަ އެވެ.\nއިމްރާނަށް 12 އަހަރުގެ ޖަލު ހުކުމެއް އައިސްފައި ވަނީ މޭ، 2015 ގައި އިދިކޮޅު ފަރާތްތަކުން ބޭއްވި "މޭޑޭ" މުޒާހަރާގައި ހަމަނުޖެހުމަށް ހިތްވަރު ލިބޭ ގޮތަށް ވާހަކަ ދެއްކެވި މައްސަލާގައި ޓެރަރިޒަމްގެ ކުށް ސާބިތުވުމުންނެވެ. އިމްރާން ޖަލަށް ލާން ކްރިމިނަލް ކޯޓުން މިދިޔަ އަހަރުގެ ފެބްރުއަރީ މަހު ކުރި ހުކުމަށް ހައި ކޯޓުން ވެސް ވަނީ މިދިޔަ އޭޕްރީލްމަހު ތާއީދުކޮށްފަ އެވެ.\nއިތުރު ލިޔުންތައް މެމްބަރު މުހައްމަދު ނާޒިމް (ދަނގެތި) ކުރީގެ މިނިސްޓަރު ނާޒިމް އިމްރާން އަބްދުﷲ، ހޯމް މިނިސްޓަރު ކަރެކްޝަނަލް ސާވިސް އަދާލަތު ޕާޓީ


BML islamic aa head office hulhuvaifi\nބީއެމްއެލް އިސްލާމިކް އާ ހެޑް އޮފީސް ހުޅުވައިފި\nފިނޭންސް މިނިސްޓަރު އިބްރާހިމް އަމީރު އަދި ބީއެމްއެލް ސީއީއޯ ސޯޔާ ބީއެމްއެލް އިސްލާމިކް ހުޅުއްވައި ދެއްވަނީ -- ފޮޓޯ: ބީއެމްއެލް\nބޭންކް އޮފް މޯލްޑިވްސް (ބީއެމްއެލް) އިސްލާމިކްގެ ވިޔަފާރި ފުޅާވަމުން ދާތީ، އާ ހިދުމަތްތަކާއެކު އާ ހެޑް އޮފީހެއް މިރޭ ހުޅުވައިފި އެވެ.\nބީއެމްއެލް އިސްލާމިކް ކުރިން ހިންގަމުން ގެންދިޔަ ބާޒާރު އޮފީސް ދޫކޮށްލައި ބޮޑު އޮފީހެއް ހުޅުވާފައި ވަނީ ބޮޑު ތަކުރުފާނު މަގު ހ. ޒޮނޭރިއާ އެވެ. އާ އޮފީސް ހުޅުއްވައި ދެއްވީ ބީއެމްއެލްގެ އާ ސީއީއޯ އަދި މެނޭޖިން ޑިރެކްޓަރު ޓިމޮތީ ސޯޔާ އާއި ފިނޭންސް މިނިސްޓަރު އިބްރާހިމް އަމީރެވެ.\nމި ރަސްމިއްޔާތުގައި ބީއެމްއެލްގެ ސީއީއޯ ސޯޔާ ވިދާޅުވީ މިއަދަކީ ބޭންކުގެ ތާރީހުގައި ވެސް ފާހަގަ ކޮށްލެވޭ ދުވަހެއް ކަމަށެވެ. އަދި ރާއްޖޭގެ ގައުމީ ބޭންކުގެ ސީއީއޯގެ މަގާމު އަދާކުރަން އޭނާއަށް ލިބިވަޑައިގަތުމަކީ ވަރަށް ބޮޑު ފަހުރެއް ކަމަށް އޭނާ ދެކެ ވަޑައިގަންނަވާ ކަމަށެވެ.\n"މިއީ އަޅުގަނޑު މި މަގާމާ ހަވާލުވުމަށްފަހު ޕަބްލިކުގައި ވާހަކަ ދައްކާ ފުރަތަމަ ފަހަރު. ފާހަގަ ކޮށްލަން ޖެހޭ ކަމަކީ ބީއެމްއެލް އިސްލާމިކް އަކީ އިސްލާމިކް ޝަރީއާގެ ބެސްޓް ޕްރެކްޓިސް އާ އެއްގޮތަށް ފުރިހަމައަށް ހިނގާ ތަނެއްކަން،" ސޯޔާ ވިދާޅުވި އެވެ.\nއޭނާ ވިދާޅުވީ ބީއެމްއެލް އިސްލާމިކް އުފެދުނުތާ ހަތަރު އަހަރު ވެފައިވާއިރު، ކަސްޓަމަރުންނާ ގާތްވެ، ގުޅުން ވަރުގަދަ ވެފައިވާ ކަމަށެވެ.\n"ރާއްޖޭގައި އެންމެ ފުޅާދާއިރާއަކަށް އިސްލާމިކް ބޭނކިން ހިދުމަތް ފޯރުކޮށްދޭ ބޭންކުގެ ހައިސިއްޔަތުން، ކަސްޓަމަރުންގެ ބޭންކިން ބޭނުންތައް ދަނެގަނެ އެހީތެރިކަން ފޯރުކޮށްދެވޭ ކަމީ ލިބިގެންދިޔަ ކުރިއެރުމެއް،" ސޯޔާ ވިދާޅުވި އެވެ.\nމި ރަސްމިއްޔާތުގައި ރާއްޖޭގެ ބައެއް ބޭންކުތަކުގެ އިސްވެރިން ބައިވެރިވަޑައިގަތެވެ. އަދި އިސްލާމިކް މިނިސްޓަރު ޑރ. އަހުމަދު ޒާހިރު ވެސް ބައިވެރިވަޑައިގަތެވެ.\nފިނޭންސް މިނިސްޓަރު އަމީރު ވިދާޅުވީ ދުނިޔޭގައި އަހަރުން އަހަރަށް އިސްލާމިކް ފައިނޭންސް ތަރައްގީ ވަމުންދާ ކަމަށާ، މިއީ ބީއެމްއެލް އިސްލާމިކަށް ލިބިގެންދާނެ ފުރުސަތެއް ކަމަށެވެ.\nބީއެމްއެލް އިސްލާމިކްގެ ހެޑް އޮފީހުން ކައުންޓަރު މެދުވެރިކޮށް ފައިސާގެ މުއާމަލާތްތައް ކުރެވޭނެ އެވެ. މީގެ އިތުރުން އާންމު ފަރުދުންނާއި ވިޔަފާރިތަކަށް އެކި އެކި ހިދުމަތް ފޯރުކޮށްދޭނެ އެވެ. އަދި މި އިމާރާތުގައި ގާއިމް ކޮށްފައިވާ ކަސްޓަމާ އެޑްވައިސް ސެންޓަރު މެދުވެރިކޮށް ކަސްޓަމަރުންނަށް ޝަރީއާ އާއި އެއްގޮތްވާ ގޮތުގެ މަތިން މައުލޫމާތު ފޯރުކޮށްދޭނެ އެވެ. އަދި، 24 ގަޑިއިރު އޭޓީއެމް މެދުވެރިކޮށް ފައިސާ ޖަމާކުރުމާއި، ފައިސާ ނެގުމުގެ ހިދުމަތް ވެސް މި އޮފީހުގައި ހުރެ އެވެ.\nބޭންކް އޮފް މޯލްޑިވްސް އިސްލާމިކް ފައިނޭންސް\nބީއެމްއެލް އިސްލާމިކް ފައިނޭންސްގެ ގިނަ ޕްރޮޑަކްޓް ތަކެއް ތައާރަފުކޮށްފި\nވިޔަފާރީތަކަށް ހާއްސަކޮށް ބީއެމްއެލް އިސްލާމިކްގެ އާ ޕްރޮޑަކްޓެއް\n"ގޯލްޑް 100"ގެ ޕްލެޓިނަމް ޕާޓްނަރަކީ ބީއެމްއެލް\nބީއެމްއެލް އިން އެކައުންޓާއި ލޯނަށް ސެންޓަރެއް ހުޅުވައިފި


ނޫރު (ފަނަރަވަނަ ބައި) – Esfiya\nއެ އަޑުގެ ސަބަބުން ޝަރަފާއި ޝިނާޒް ވެސް ދިޔައީ ސިހިގެންނެވެ. ދެމީހުން އެކީގައި ކަހަލަ ގޮތަކަށް ގޮސް ދޮރު ހުޅުވާލުމާއެކު ދެމީހުންގެ ވެސް ލޯ ބޮޑުވިއެވެ. ދޮރު ކުރިމަތީގައި ވެއްޓިފައި އޮތީ އެމީހުންގެ ބައްޕަ ނޫން ދެވަނަ މީހެއްނޫނެވެ. ބައްޕަ މޭމަތީގައި އަތް އަޅައިގެން ވޭނުގައި އޮތްއިރު ކައިރީގައި ވެއްޓިފައި ތިބީ ބައްޕަ ކޮތަޅެއް ފުރާލައިގެން ގަނެގެން އައި ޝިނާޒާއި ޝަރަފަށް މީރު ވައްތަރެއްގެ ކޮފީ ދަޅުތަކެވެ. ފެންނަމުން ދިޔަ މަންޒަރުގެ ބިރުވެރިކަމުން ދެބެއިންނަށް ވެސް ސިކުންތުކޮޅެއް ވަންދެން ތިބިގޮތަށް ތިބެވުނެވެ. އެއަށްފަހު ދެމީހުން ވެސް ބައްޕާއޭ ކިޔައި ބައްޕަގެ ކައިރިއަށް ދިޔައެވެ. ވަމުން ދިޔައީ ކީއްކަން އަންދާޒާ ކުރެވުނު ތަނާހެން ޝިނާޒް ވަގުތުން ޝަރަފްގާތު އެމްބިއުލާންސަށް ގުޅުމަށް އެދުނެވެ.\nއޭގެ މާގިނައިރެއްނުވެ ޝިނާޒާއި ޝަރަފް އެމްބިއުލާންސްގައި ބައްޕަ ގޮވައިގެން ގޮސް ތިބީ ހޮސްޕިޓަލުގައެވެ. އެމްބިއުލާންސް އައުމުގެ ކުރިން ޝަރަފް އެމީހުންގެ ދޮންތައަށް ވެސް ޚަބަރު ދިނީތީ ޝަބާވެސް އިރުކޮޅެއްގެ ތެރޭގައި ހޮސްޕިޓަލަށް އައެވެ. ޑޮކްޓަރުން ބައްޕަ ބަލާފައި އެންގި ގޮތުގައި ބައްޕައަށް ހާޓް އެޓޭކެއް ޖެހުނީއެވެ. ބައްޕަ މުޅިން ރަނގަޅު ކުރުމަށްޓަކައި ވަގުތުން އޮޕަރޭޝަނެއް ކުރަންޖެހޭ ވާހަކަވެސް ޑޮކްޓަރުން ބުންޏެވެ. ޝަބާ ވަގުތުން އެވާހަކަ ވަލީދަށް އެންގިއެވެ. އަދި ޝަބާއާއި ވަލީދު މިހާތަނަށް ރައްކާ ކޮށްފަ ހުރި ފައިސާއާއި ވަލީދުގެ ބޭބެއެއްގެ އަތުން ދަރަންޏަށް ހޯދި ފައިސާގެ ބޭނުން ކޮށްގެން ބައްޕަގެ ފަރުވާއަށްޓަކައި ލާރި ދެއްކިއެވެ. އެއާއެކު މާ ގިނައިރެއްނުވެ ބައްޕަ އޮޕަރޭޝަނަށްޓަކައި ތިއޭޓަރަށް ވެއްދުނެވެ. ތިއޭޓަރަށް ވެއްދީއްސުރެ ޝަބާ ދުޢާ ކުރުމުގެ ތެރޭގައި އިންއިރު ޝަރަފާއި ޝިނާޒް ކަންބޮޑުވުމެއްގެ ތެރޭގައި ތިއްބެވެ.\nކަންދިމާކުރި ގޮތުން އެމީހުންގެ ބައްޕައަށް ކުރެވުނު އޮޕަރޭޝަން ކާމިޔާބުވިއެވެ. އެހެނަސް އެދުވަހަށްފަހު އެ ބައްޕައަކީ ކުރިންހެން އުޅެވޭނެ މީހެއް ނޫންކަމަށް ޑޮކްޓަރުން ބުންޏެވެ. އެހާ ބުރަކޮށް މަސައްކަތް ކޮށްފިނަމަ އަނެއްކާވެސް ޙާލަތު ދަށަށް ހިނގައިދާނެކަމުގެ އިންޒާރު ޑޮކްޓަރުން ދިނެވެ. އެހެންކަމުން ގިނަ ވަގުތު އަރާމު ކުރުމަށްވެސް ލަފާ ދިނެވެ.\nއެދުވަސްވެގެންދާނީ އޭނަގެ ޙަޔާތަށް ބޮޑު އިންޤިލާބެއް ގެންނާނެ ދުވަހެއްކަމަށް ޝަރަފް ހިއެއްނުކުރެއެވެ. ނަމަވެސް ބައްޕަ ވަޒީފާ ދޫކޮށްލަން ޖެހުނު ހިސާބުން ހުރިހާ ކަމެއް އެ ފުށްމިފުށަށް ޖެހެން ފެށިއެވެ. ބައްޕަ ބަލިވީ ދުވަސްފަހުން މަންމައާއި ބައްޕަގެ ދެމެދުގައި ހިނގާ އަރައިރުންތައްވީ ގިނައެވެ. ބައްޕަ ބަލިވެގެން އޮޕަރޭޝަން ކުރި ދުވަހުވެސް މަންމަ މަސައްކަތް ކުރާ ގޭގައި ހުއްޓާ ގުޅާގުޅާ ވެސް މަންމަ ފޯނެއް ނުނެގިއެވެ. އަރައިރުންތައް ފެށިގެން ދިޔައީ އެދުވަހު މަންމަ ހޮސްޕިޓަލަށް ނައީ ކީއްވެކަމާމެދު ސުވާލުކުރެވުނު ހިސާބުންނެވެ. އެއަށްފަހު މަންމަ އެ މަސައްކަތް ކުރާ ގޭގައި ފަހަކަށް އައިސް މާ ގިނައިރު ހޭދަކުރެވޭ ވާހަކަ ވެސް އަރައިރުންތަކުގެ ތެރޭގައި ދެކެވެން ފެށިއެވެ.\n“ކަލެއަކަށް ނޭނގޭނެ މީހަކަށް ޝައްކުކުރުން ނޫން އެހެން ކަމެއް ކުރާކަށް! ބަލަ މަ އެގޭގަ ގިނަ ވަގުތު ހޭދަކުރަނީ އެގޭގެ ކޮޓަރިއެއްގަހެން ކަލެއަށް ހީވަނީތަ؟! ކަލެއަށް މަސައްކަތް ނުކުރެވޭތީ އިތުރަށް ލާރި ހޯދަންވެގެން މަ ގިނަވަގުތު މަސައްކަތުގަ ހޭދަކުރަން މިވަނީ ޖެހިފަ. އެކަމަކު ހުރިހާ ބަދުބަހެއް މި ލިބެނީ މަށަށް!” އެއްދުވަހު ވަރުދާ ޝިނާޒާއި ޝަރަފް ވެސް ތިއްބާ ދެއްކި ވާހަކައިން މަންމައާއި ބައްޕަގެ ދެމެދުގައި ހިނގަނީ އާދައިގެ ޒުވާބުތަކެއް ނޫންކަން ދެމީހުންނަށް ވެސް އެނގުނެވެ. އެ ޒުވާބުތަކުގެ ހިތިކަން އިޙްޞާޞް ކުރެވިގެން ދިޔަދިޔަހެން ޝިނާޒާއި ޝަރަފްވެސް ގެއިން ބޭރުގައި ގިނަ ވަގުތު ހޭދަކުރަން ފެށިއެވެ. އެންމެ ފުރަތަމަ ދުވަހު ސްކޫލުން ގެއަށް ދިޔުމުގެ ބަދަލުގައި ވަކި ހިސާބަކުން ޝިނާޒްގެ އެކުވެރިންނާއެކީ އޭގެތެރެއިން އެކުވެރިއެއްގެ ގެއަކަށް ދިޔަ ދުވަހު އެއީ މާ ބޮޑު ކަމެއްކަމުގައި ޝަރަފް ނުދެކެއެވެ. ނަމަވެސް އެ ގެއަށް ވަދެވުނު ދުވަހަކީ އޭނަ އަނދިރިގަނޑަކަށްފަހު އަނދިރިގަނޑަކަށް ގެނބިގެންދިޔުމުގެ ފެށުންކަން އޭނަ ނުދެނެހުއްޓެވެ.\nއެންމެ ފުރަތަމަ ދުވަހުވެސް ޝިނާޒްގެ އެހުރިހާ އެކުވެރިންނާ ބެހޭގޮތުން ވެސް ޝަރަފަށް އެނގުނު އެއްކަމަކީ އެ އެންމެންނަކީ ވެސް ސިނގިރޭޓި ބޯ މީހުންކަމެވެ. ފުރަތަމަ ދުވަހު އެމީހުން ބޯންތިބެ ޝަރަފާއި ޝިނާޒާއެކީ ފިލްމެއް ބަލަން ތިބިއިރު ޝަރަފްގެ ހިތަށް އުނދަގުލެއްވިއެވެ. މި ދެވެނީ ރަނގަޅު މިޞްރާބަކުން ނޫންކަމަށްބުނެ އޭނަގެ ހިތް އިންޒާރެއް ދެމުން ދިޔަ ފަދައެވެ. ފިލްމު ބަލަން އިންއިރު ގޭގެ ފިހާރައިގައި އެކަނިމާއެކަނި ހުންނާނެ ބައްޕަގެ މަތިން ވެސް ޝަރަފް ހަނދާންވަމުން ދިޔައީ މާ ބޮޑަށެވެ. އެދުވަހުގެ ފިލްމަށްފަހު އެ އެކުވެރިޔާގެ ގެއިން ނިކުމެ ޝަރަފަށް އެންމެ ފުރަތަމަވެސް ބައްޕަގެ ވާހަކަ ޝިނާޒްގާތު ބުނެވުނީ އެހެންވެއެވެ.\n“ކަމޯން ޝަރަފް! ބައްޕައަށް ވަކި ކަމެއްވާނީއެއްނޫން އެކަނި ފިހާރައިގަ ހުއްޓޭ ކިޔާފަ. އެހެންނޫނަސް އަދި އެހާ ގިނައިރެއްނުވެއެއްނު އަހަރުމެން ސްކޫލުން ނިމުނުތާ؟ އަދި އެންމެ ގަޑިއިރެއް ހިނގީ އިތުރަށް. އިޓްސް ނޯ ބިގް ޑީލް!” ޝިނާޒް ހިސާބެއްގެ ނުރުހުންތެރިކަމާއެކީ އެހެން ބުނެ އޭނަގެ ބައިސްކަލަށް އަރައި ދުއްވާލިއެވެ. ބޭބެގެ އެ ބަސްތަކާމެދު ޝަރަފަށް ވިސްނުނެވެ. އެންމެ ގަޑިއިރަކަށް އެމީހުންގެ ބަލި ބައްޕަ އެކަނިވެރިކުރުމަކީ އޭނައަށްވުރެ ދޮށީ މީހަކު އެއީ މާ ބޮޑު ކަމެއްކަމުގައި ނުދެކޭނަމަ، އޭނަ ބޮޑު ކަމެއްގެ ގޮތުގައި ދެކެންވީ ކީއްވެތޯ ހިތަށްއެރިއެވެ.\nއެދުވަހު ހިތަށްވެރިވި އެ ޚިޔާލު ޝިނާޒްގެ ފަހަތުން އޭނަ ކުރާ ކޮންމެ ކަމެއް ކުރަން ޝަރަފަށް ބާރު އެޅިއެވެ. ދުވަސްތައް ފާއިތުވަމުން ދިޔަ ވަރަކަށް އޭނަ ޝިނާޒްގެ އެކުވެރިންނާއެކީ ހޭދަކުރާ ވަގުތުތައް ގިނަވަމުން ދިޔައެވެ. ފަހުން ފަހުން އައިސް ރޭގަނޑު މަންމައާއި ބައްޕަގެ ޒުވާބުތައް ހޫނުވެގެންދާ ވަގުތުވެސް ޝަރަފާއި ޝިނާޒް އެ އެކުވެރިޔާގެ ގެއަށް ދިޔުން އާދައަކަށް ހަދާލިއެވެ. އެ އެކުވެރިޔާގެ މައިންބަފައިން އެކުވެރިޔާއަށް ދީފައިވާ މިނިވަންކަމެއްގެ ސަބަބުން ބަންދު ކޮޓަރިއެއްގެ ތެރޭގައި ކުރެވޭ އެއްވެސް ކަމަކާމެދު އެކުވެރިޔާއާއި ސުވާލުކުރާނެކަމުގެ ބިރުވެރިކަމެއް ނޯވެއެވެ. އެހެންކަމުން ޝިނާޒާއި ޝަރަފަށް ވެސް ނުހަނު އަވަހަށް އެ އެކުވެރިޔާގެ ނުބައި އާދަތަކުގެ ތެރެއަށް ވަދެވުނެވެ. ދުވަހުން ދުވަހަށް އެމީހުން ބަލަމުން ދިޔަ ފިލްމުތަކުގައި އެކުލެވިގެންވި ނޭދެވޭ މަންޒަރުތައް ގިނަވަމުން ދިޔައެވެ. ޝަރަފް އޭގެ ކުރިން ފިލްމެއް ބަލާނަމަ އެކަނި ހުއްޓަކަސް ހިތުގެ ތެރެއިން އަންނަ އަޑެއްގެ ސަބަބުން އޭނައަށް އެފަދަ މަންޒަރެއް އަންނައިރަށް ޗެނަލް ބަދަލުކޮށްލެވެއެވެ. އެ ބަންދު ކޮޓަރީގެ ތެރޭގައި ވެސް އެންމެ ފުރަތަމަ އެފަދަ މަންޒަރެއް ފެނުނު ދުވަހު ޝަރަފަށް ދުރު ބެލެން ފެށިއެވެ. އެހެނަސް އޭނަގެ ކައިރީގައި ތިބި އޭނައަށް ވުރެ ދޮށީ މީހުން ސަމާސާކޮށް ހީހީފައި އެ ބަލަމުން ދިޔަ ގޮތުން އޭނައަށް ލިބުނީ ޙައިރާންކަމެކެވެ. މިއީ ގޯސްކަމެއް ނޫންތޯ ހިތަށްއެރިއެއްކަމަކު އެ ސުވާލާމެދު ވިސްނާނެ ވަގުތެއް ޝަރަފަކަށް ނުލިބުނެވެ. އޭގެ ކުރިން ޝައިޠާނާ އޭނަގެ ހިތް ވަސްވާސްތަކުން ފުރައި އޭނަގެ ވަށައިގެންވި މީހުން ކުރަމުން ދިޔަ ކަންތައް އޭނައަށްޓަކައި ޒީނަތްތެރިކުރިއެވެ. އެއާއެކު މާ ގިނަ ދުވަހެއްނުވެ އޭނަވެސް އޭނަގެ އާ ‘އެކުވެރިންގެ’ އެ އާދަތަކަށް ދެވިހިފިއެވެ. ލޮލުން ބަލާ އެއްޗަކާމެދު ވިސްނަން އިންކާރު ކުރިފަހުން ދެން އެހެނިހެން ފާފަތަކަށް އަރައިގަންނަން ޝަރަފަށް ނުހަނު ފަސޭހަވިއެވެ. ފަހުން ފަހުން އައިސް އޭނަ ވެސް ސިނގިރޭޓީގެ އަޖަލު ބަލާލަން ބޭނުންވެގެން ގޮސް އެއަށް ވެސް ދެވިހިފިއެވެ. އޭގެ މަސްތުގައި އޭނައަށް ބައްޕަ ކައިރީގައި ދޮގު ހަދައިގެން ވެސް ލާރި ހޯދެން ފެށިއެވެ. އޭނަގެ ސިކުނޑި ފުރިފައިވީ ލަދު ޙަޔާތް ކުޑަކަމާއި އަނިޔާވެރި ކަމުގެ ޚިޔާލުތަކުންނެވެ. ޝިނާޒްގެ އެކުވެރިޔާ ފިލްމުތަކެއްގެ އިތުރުން ރެސްލިންގް މެޗުތައް ވެސް ބަލާތީ އެއިން ވެސް ޝަރަފްގެ މިޒާޖަށް ބޮޑެތި ބަދަލުތަކެއް އައެވެ. އެ މެޗުތައް ބަލަން ފެށިފަހުން ޝަރަފަށް އަބަދުވެސް ހުރެވެނީ ރުޅިވެރިކަމެއްގެ ތެރޭގައެވެ. އޭނަ ނުރުހުންވާ ކޮންމެ ފަހަރަކު ހަޅޭއްލަވައި އޭނަ ރުޅިއަރުވާ މީހެއްގެ ގަޔަށް އެތިފަހަރެއް ވީއްލަން ބޭނުންވެއެވެ. މި ދުނިޔޭގައި އޭނަ ނޫނަސް މީހުން ތިބިކަމާއި އެމީހުންނަށްޓަކައި އަޅާލާން ޖެހޭކަން އޭނަ ހަނދާން ނެތުނެވެ. އޭނައަށް އަބަދުހެން ވިސްނެމުން ދިޔައީ އޭނަގެ އަމިއްލަ އެދުމެއް ފުރިހަމަ ކުރާނެ ގޮތަކާއި މެދުގައެވެ. މީހަކަށް އަނިޔާއެއް ދީގެންވެސް އަދި ހައްދުތައް ފަހަނަޅައި ގޮސްގެން ވިޔަސްމެއެވެ.\nއަހަރަކަށްވުރެ ގިނަ ދުވަހުގެ ހޫނު ޒުވާބުތަކަށްފަހު ވަރުދާ ޢައްބާސް ކައިރިން ވަރިއަށް އެދުނީ، އެކަމާމެދު ވެސް އަޅާލާވަރުގެ ކުލުނެއް އޮންނާނެވަރަށްވުރެ ޝަރަފްގެ ހިތް ހަރުވީ ފަހުންނެވެ. އެކަން ހިނގިއިރު އޭނަ ގޭގައި ހުއްޓެވެ. މަންމަ ރުޅިވެރި ބަސްތަކާއެކީ އެ އެދުނު އެދުމުގެ ސަބަބުން ބައްޕަ އޮހޮރި ކަރުނަތައް އޭނަ ދުށްޓެވެ. ބައްޕަގެ ކަރުނަތައް ފެނިފައި ޝަރަފްގެ ހިތް މަޑުވެގެން ދާން އުޅުނެއްކަމަކު އޭނަ އަވަސްއަވަހަށް އެ އިޙްޞާޞް މަތިން ހަނދާން ނައްތާލިއެވެ. އެއަށްފަހު މި މީހުން ނިންމާ ނިންމުމެއް މި މީހުން ނިންމާނެ ނޫންހޭ އޭނަގެ އަމިއްލަ އެދުމުން ފުރިފައިވި ނަފްސު އޭނަގާތު ބުނެލައިފިއެވެ. އޭރުވެސް އޭނަވީ ގެއިން ނިކުމެގެން ގޮސް އޭނަގެ ދެވިހިފުންތަކުގެ ތެރެއަށް ޣަރަޤުވެގެންދާން ކެތްމަދުވެފައެވެ. މަންމައާއި ބައްޕަގެ ވަރީގެ ފަހަތުގައިވީ ކާކުގެ ކުށެއްތޯ ދެނެގަތުމުގެ ޝައުޤެއްވެސް އޭނަގެ ހިތުގައި ނެތެވެ. މި ވަރީގެ ސަބަބުން އޭނަގެ މުސްތަޤްބަލަށް ކުރާނީ ކޮން އަސަރެއްތޯ ވިސްނަން ބޭނުންވާ ވަރަށްވުރެ ވެސް އޭނަގެ ސިކުނޑިވަނީ ނުކުޅެދިފައެވެ. އޭނަ ހަމަ އެ ވަގުތުންވަގުތަށް ވެސް ގެއިން ނިކުމެގެން ދިޔައީ ޙަޤީޤަތަށް ފިލަންކަން ޚުދު އޭނައަށް ވެސް ނޭނގެއެވެ. އެހެނެއްކަމަކު އޭނައަށް ހީވެފައި އޮތީ އޭނައަށް ގެއިން ނިކުމެގެން އާދެވުނީ އޭނައަށް ލިބިފައިވި ‘މިނިވަންކަމެއްގެ’ ސަބަބުން ކަމެވެ.\nވަރިއަށްފަހު ޢިއްދައިގެ މުއްދަތުގައި ވަރުދާ ޢައްބާސްގެ ގޭގައި ހުއްޓެވެ. އެ3މަސްވެގެން ދިޔައީ ގޭގެ ތެރޭގައި ހިމޭން ދުވަސްތަކަށެވެ. ޝިނާޒާއި ޝަރަފް އެކަކު އަނެކަކާ ދައްކާ ވާހަކަތަކެއް ނޫނީ އެގޭގެ ތެރޭގައި އެއްވެސް ވާހަކައެއް ނުދެކެވެއެވެ. ދޭތެރެއަކުން ޝަބާ އައިސް ރޮއިރޮއިފައި މަންމަ ގާތު އެހެން ނަހަދާށޭ ކިޔައި ނަޞޭޙަތްތެރި ވެފައި ހިނގައިދެއެވެ. އެހެނަސް އެ ނަޞޭޙަތްތަކުން އަންނަ އެއްވެސް ބަދަލެއް ނުފެނެއެވެ.\nވަރުދާ އޭނަ މަސައްކަތް ކުރާ ގޭގެ ވެރިމީހާއާއި އިންނަން އުޅޭ ވާހަކަ އިވެން ފެށީ ޢިއްދައިގެ މުއްދަތުގެ ތެރޭގައެވެ. މި ވާހަކަ ޝަރަފްގެ ކަންފަތާއި ހަމައަށް ފޯރީ ޝިނާޒްގެ ފަރާތުންނެވެ.\n“ޝަރަފް ޔޫ ވޯންޓް ބިލީވް ދިސް! މަންމަ މެރީކުރަން އުޅެނީ އެއްކަލަ ބިޒްނަސްމޭން ރަމީޒްއާ. އެއްކަލަ…… މާރވަލަސް ޝޮޕްސްގެ ވެރިޔާ. މައި ގޯޑް! މަ ހުރީ ވިސްނަ ވިސްނާ މަންމައާ ބައްޕަ ވަކިވީމަ މަ ދާނީ ކާކު ކައިރިއަށްތޯ. މިހާރު ޔަޤީންވެއްޖެ ދާނީ މަންމަ ކައިރިއަށްކަން!” ޝިނާޒް އެއްދުވަހު ސްކޫލުން ގެއަށް އައި މަގުމަތީގައި ބައިސްކަލުމަތިން އެހެން ބުނެލިއިރު އޭނަގެ ހުރިހާ ދަތްތައް ފެނެއެވެ.\n“އެއީ ކީއްވެ މަންމަ ކައިރިއަށް ދާންވީ؟” ޝަރަފަށް އޭނަގެ ބައިސްކަލު ދުއްވަމުން އެހެން އަހާލީ އަމިއްލަ ޚިޔާލުތަކެއްގައި ހުރެއެވެ. ޝިނާޒް ވިސްނިހެން އޭނަ ނުވިސްނިއެއްކަމަކު ނޭނގޭ ސަބަބަކާހުރެ އޭނަގެ ހިތް ލެނބިފައިވީ ބައްޕަގެ ކޮޅަށެވެ. އެއީ އެމީހުންގެ ޢާއިލާ ރޫޅުމަށް އެދުނު މީހަކީ މަންމައަށްވެފައި އެދުވަހު ބައްޕަގެ ލޮލުން ފެނުނު ކަރުނަތަކެއްގެ ސަބަބުން ކަންނޭނގެއެވެ.\n“ސީރިއަސްލީ ބްރޯ! ބްރޯ ބޭނުމެއްނުވޭތަ މުއްސަނދި ދިރިއުޅުމެއް؟ އަހަރުމެން ކިހާ ދުވަހެއްވެއްޖެ މިހާރު ބަތާއި ގަރުދިޔަ ކައިގެން ބައިސްކަލު ދުއްވާތާ؟ ބައްޕަ ކައިރީގަ ހުރިއްޔާ ދެންވެސް އުޅޭނީ މިހެން. ދުވަސްކޮޅަކުން މިހާވަރު ވެސް ވާނެ ކަމެއް ނޭނގޭ. މަންމަ ކައިރިއަށް ދިޔައިއްޔާ މި ލިބެން އުޅޭ ދޮންބައްޕަގެ ފަރާތުން ވަރަށް ބައިވަރު އެއްޗެހި ލިބޭނެ. އެއްޗެއް ނުލިބުނަސް އެޓްލީސްޓް ބޮޑު ގެއެއްގަ އުޅުމުގެ ފުރުޞަތު ލިބޭނެއެއްނު؟ އޯ ގޯޑް އަދި އަހަރެން އަޑުއެހިން އެހެން ޤައުމުތަކުގަ ވެސް އެ ރަމީޒްގެ ގެތަށް ހުންނަ ވާހަކަ. ވީ ހޭވް ގޮޓް ޓު ގޯ ވިތް މަންމާ، ޝަރަފް.” ޝިނާޒް އެހެން ބުނެލުމުން ޝަރަފްގެ ހިތުގައި ވެސް މުއްސަނދި ދިރިއުޅުމެއްގެ އެދުން އުފަންވެގެން ދިޔައެވެ. އެހެނަސް ދެންވެސް އޭނަގެ ހިތުގައި ހަމަނުޖެހުމެއް ވިއެވެ. ވަކި މީހެއްގެ ކޮޅު ނަގަން މިއުޅެނީ ހަރުދަނާ ސަބަބެއް ނެތިކަން އެނގުންވުމުންނެވެ. އޭނަގެ ހިތްހަމަޖެހިގެން ދިޔައީ އެރޭ ދޮންތައާއި ޝިނާޒާއި ދެމެދު ދެކެވިގެން ދިޔަ ވާހަކަތަކެއްގެ ތެރެއިންނެވެ.\n“ޝިނާޒް، ޝަރަފް……އަޑުއަހާ! ދޮންތައަށް އެނގޭ ތި ދެކުދިންނަށް ނޭނގޭކަން މަންމައާ ބައްޕަ ދެމެދު މި ހިނގާ ކަންތައްތަކެއްގެ ފަހަތުގައި އޮތް ސަބަބު. އެކަމަކު ދޮންތައަށް އެނގޭ. ހުރިހާ ވާހަކައެއް ކިޔައިދޭން ދޮންތަ ބޭނުމެއްނޫން. ބުނެލަން ބޭނުމީ މީގަ ބައްޕަގެ އެއްވެސް ކުށެއްނެތޭ. އެހެންވީމަ އަހަރުމެން އެންމެން ވެސް މިޙާލަތުގަ ބައްޕައަށް ހިތްވަރުލައިދޭން ދޮންތައަށް ފެންނަނީ. ބައްޕަ އުޅެނީ ވެސް ވަރަށް ބަލިވެ. އަހަރުމެން އެންމެ ބޭނުންވި ދުވަހު އަހަރުމެން ދޫކޮށްލި މީހެއްގެ ފަހަތުން ދިޔުމަށްވުރެ އެ ބައްޕަ ބެލުން މާ ރަނގަޅު.” ޝަބާ އެއްރެއަކު ޢައްބާސްގެ ގެއަށް ގޮސް އެގޭގެ ކޮޓަރިއެއްގެ ތެރޭގައި ޝިނާޒާއި ޝަރަފް ބައިތިއްބައިގެން ވާހަކަ ދެއްކިއެވެ. ޝަބާ ދެއްކި ވާހަކަތަކަށް ޝަރަފަށް އެއްޗެކޭ ބުނާކަށް ނޭނގުނެވެ. އޭނައަށް އެ ވާހަކަތައް ހިތުގެ އަޑިން ޤަބޫލު ކުރެވުނީ އެދުވަހު ބައްޕަގެ ލޮލުން ފެނުނު ކަރުނަތަކެއްގެ މަތިން ހަނދާންވުމުންނެވެ. ހިނދުކޮޅަކަށް ނަމަވެސް އޭނަ ދޮންތަގެ ބަސްތައް ޤަބޫލުކޮށް ބައްޕަ ކައިރީގައި މަޑުކުރަން ބޭނުންވިއެވެ. އެހެނަސް…….\n“އަހަރުމެންނަކަށް ހިއެއްނުވޭ ބައްޕަގެ ކުށެއްނެތްހެނެއް. ބައްޕަވެސް މަންމަގެ ބޮލުގަ ކިތައް އިލްޒާމް އެޅުވި؟ މަންމަ އަހަރުމެންނަށްޓަކައި މަސައްކަތް ކުރަން ދިޔައިމަ ވެސް އޭގެ ތެރެއިން މައްސަލަ އުފެއްދީ ބައްޕަ. މަންމައާއި ބައްޕަގެ ދެމެދުގަ ހިނގި ހުރިހާ ޒުވާބެއްގަހެން ބައްޕަ ޒުވާބު ފެށި ހަނދާން އަހަރެންވަނީ…….މީގަ މަށަށް ފެންނަނީ ހަމަ ބައްޕަގެ ކުށް. ބައްޕައަށް މަންމަ ރަނގަޅަށް ނުބެލުނީމަ މަންމަ ބައްޕައާ ވަކިވެގެން އެ ދިޔައީ. މަންމަ ހެދީ ހަމަ ރަނގަޅަށް.” ދަހިވެތިކަމުން ފުރިފައިވި ހިތަކާއެކީ ޝިނާޒް ދެއްކި ވާހަކަތައް ޝަރަފަށް އިވިގެން ދިޔަދިޔަހެން އޭނަގެ މުޅި ނަޒަރިއްޔާތުވެސް ބަދަލުވާން ފެށީ އޭނަގެ ހިތުގައި ވެސް އޮތް އެފަދަ ދަހިވެތިކަމެއްގެ ސަބަބުންނެވެ. ހަމަ އަސްލުވެސް މަންމަގެ ކުށަކީ ކޮބައިތޯ ހިތަށްއެރީ ޚުދު އޭނަގެ އިޚްތިޔާރުން ވެސް ބޭރުގައިކަން އޭނައަށް ނޭނގެއެވެ. ޝިނާޒް ދެއްކި ވާހަކަތަކަށްފަހު ވެސް ދޮންތަ އެތައް ވާހަކައެއް ދެއްކުމުން ވެސް އޭނައާއި ޝިނާޒްގެ ވެސް ޚިޔާލު ބަދަލުނުވީ މަންމައާއި އެކީގައި ދާން ހިތުގައި އޮތް އެދުމެއްގެ ސަބަބުންކަން އެދެމީހުންނަކަށް ވެސް ނޭނގެއެވެ.\nޢިއްދަ ފުރިހަމަވާން ގާތްވަމުން ދިޔަދިޔަހެން ޝިނާޒް މަންމައާއި ގިނަގިނައިން ވާހަކަ ދައްކަން ފެށީ މަންމައާއި އޭނައާ ދެމެދު އޮތް ގުޅުން ބަދަހިކުރުމަށެވެ. ޝަރަފަށް ވެސް ޝިނާޒްގެ ޢަމަލުތައް ނަކަލުކުރެވުނީ ވަކި މަންމަދެކެ ވާ ލޯތްބެއްގެ ސަބަބުންނެއް ނޫނެވެ. އޭނައަށް މަންމައަށް އެހީވެވެމުން ދިޔައީ މުއްސަނދި މުސްތަޤްބަލެއްގެ އެދުމުގައެވެ. މަންމަ އެއްދުވަހު ބައްޕަގެ ކުރިމަތީގައި ޝިނާޒާއި ޝަރަފް އުޅޭނީ ތިމަންނައާއި އެކީގައިތޯ އަހާލުމުން ޝިނާޒް ނުހަނު ފަސޭހައިން އާނއެކޭ ބުންޏެވެ. އެހެނަސް ޝަރަފަށް ޖަވާބެއް ދެވުމުގެ ކުރިން ކާމޭޒު ދޮށުގައި ބޭސްކޮތަޅެއް ހިފައިގެން ބޭސްކާން އިން އޭނަގެ ބައްޕައަށް ބަލާލެވުނެވެ. ބައްޕަ ވެސް އޭރު ހިތާމަވެރި މޫނަކާއެކީ އޭނައަށް ބަލަން އިން ގޮތުން އަނެއްކާވެސް ޝަރަފްގެ ހިތް މަޑުވާން ފެށިއެވެ. އެހެނަސް އެވަގުތު ޝިނާޒް އޭނަގެ އަތުގައި ކޮއްޓާލުމުން އޭނައަށް މަންމައަށް ބަލާލަމުން އާނއެކޭ ބުނެލެވުނީ މާ ބޮޑު ވިސްނުމެއް ނެތިއެވެ.\nވަރުދާ އާ ޙަޔާތެއް ފަށައި އާ ގެއަކަށް ބަދަލުވުމަށްޓަކައި ހެދުންތައް ފޮށްޓައް އަޅަން ފެށި ދުވަސްވެގެން ދިޔައީ ޢައްބާސް ވަރަށް ބަލިވި ދުވަހަކަށެވެ. އެދުވަހު ހެނދުނުއްސުރެ ބައްޕަ ކޮޓަރިން ވެސް ނުނިކުތްއިރު އެ ކޮޓަރި ތެރެއިން މުޅިންހެން އިވެމުން ދިޔައީ ކެއްސުމުގެ އަޑެވެ. ޝިނާޒް އެކަމާމެދު މާ ބޮޑު އަޅައެއްނުލިއެއްކަމަކު ޝަރަފަށް ދޭތެރެ ދޭތެރެއިން އެ ދޮރާއި ދިމާލަށް ބެލެމުން ދިޔައެވެ. އޭނަ އަމިއްލަ ހެދުންތައް ފޮށްޓައް އަޅަމުން ދަނިކޮށް އޭނަގެ ބައެއް ހެދުންތައް ހުރީ ބައްޕަގެ ކޮޓަރީގައިކަން އެނގުންވެ ޝަރަފް އެ ކޮޓަރިއަށް ދާންޖެހުނެވެ. އޭނަ އެ ކޮޓަރިއަށް ވަންއިރު ބައްޕަ އޮތީ ގަދަ ނިދީގައެވެ. އޭނަ އުޅުނީ ބައްޕައަށް އަޅާލުމެއްނެތި އެ އަލަމާރީގައިވި އޭނަގެ ތިން ގަމީސް ނަގައިގެން އެ ކޮޓަރިން ނިކުންނާށެވެ. އެހެނަސް ނިކުންނަން ދިޔަ މަގުމަތީގައި ނޭނގޭ ސަބަބަކާހުރެ އޭނައަށް އެނބުރި ބައްޕައަށް ބަލާލެވުނެވެ. އަދި ބައްޕަގެ ކައިރިއަށް ގޮސް ބައްޕަގެ ނިއްކުރީގައި އަތް ޖައްސާލެވުނީ އޭނަގެ ކުޑައިރުގެ ހަނދާނެއް އާވެފައެވެ. ބައްޕަވެސް އޭނަ ދުވާލު ގަޑީގައި ނިދަން އޮތިއްޔާ އައިސް ހުން އައީތޯ ކިޔައި އޭނަގެ ނިއްކުރީގައި އަތްޖައްސާ ހަނދާނެވެ. އަދި އޭނަވެސް ސަމާސާއެއްގެ ގޮތުން އެހެން ހަދާގޮތެވެ. ބައްޕަ އެދުވަހު އޮތީ ވަރަށް ގަދަޔަށް ހުންއައިސްފަކަން ޝަރަފަށް އިޙްޞާޞް ކުރެވުނެވެ. ބައްޕައަށްޓަކައި ހިތުގައި ޙަމްދަރުދީއެއް އުފެދުނު ވަގުތު ބައްޕަގެ ދެލޯ ހަނިކޮށް ހުޅުވިގެން ދިޔައެވެ. އެއާއެކު ހަމަހޭވެރިކަމެއް ލިބިގެން ދިޔަ ޝަރަފަށް ވަގުތުން އޭނަގެ އަތް ނަގާލަމުން ބައްޕައަށް ފަސްދީފައި ދާން ހިނގައިގަނެވުނެވެ. އޭނަގެ ފިޔަވަޅުތައް މަޑުޖެހިގެން ދިޔައީ ބައްޕަ އޭނަގެ ނަމުން ގޮވާލި އަޑަށެވެ.\n“ދަރިފުޅު މަޑުކޮށްލާ ބައްޕަ ކައިރި.” ބައްޕަ ކުރެހިފައިވި އަޑަކުން އެހެން ބުނެލުމުން ޝަރަފްގެ ހިތަށް ލޮޅުމެއްއައެވެ. އެހެނަސް ހަމަ އެވަގުތު ބޭރުން އޭނައަށް ޝިނާޒްގެ އަޑު އިވުނެވެ.\n“ޝަރަފް!! އަވަސްކޮށްލާ ޓެކްސީ އައިއްސި!” ޝިނާޒް ހާސްވެފައިވި އަޑަކުން އެހެން ބުނެލި އަޑަށް މިފަހަރު ވެސް ޝަރަފަށް އާނއެކޭ ބުނެލެވުނީ އަވަސްވެފައިވި ހިތެއްގެ ސަބަބުން މާ ބޮޑު ވިސްނުމެއްނެތިއެވެ. އަދި ބައްޕައަށް ބަލާލުމެއްވެސް ނެތި އޭނަ ހިނގައިގަތީ ހިތު ލަފަޔަށް ޝިނާޒް ބައްޕަ ނުބައި ކުރި ގޮތުގެ މަތިން ހަނދާން ކޮށްލަމުންނެވެ.\nއެދުވަހު ގެއަށް އައި ޓެކްސީގައި ޝަރަފާއި ޝިނާޒަށް ދެވުނީ އެމީހުން މީގެ ހަފްތާތަކެއް ކުރިން ޚިޔާލަށް ވެސް ގެނައި ވަރަށްވުރެ ތަނަވަސް ދިރިއުޅުމެއްގެ ތެރެއަށެވެ. އެމީހުންނަށް ދެވުނު ގެ އެމީހުން ހީކުރިވަރަށް ވުރެ ވެސް ބޮޑެވެ. އެމީހުންގެ އާ ދޮންބައްޕަ ރަމީޒް އެމީހުން ހީކުރިވަރަށްވުރެ އެމީހުންނަށް ރަނގަޅެވެ. އަދި ދޮންބައްޕަވެގެން ދިޔައީ އެމީހުން ހީކުރިވަރަށްވުރެ ވެސް މުއްސަނދި މަހުޖަނަކަށެވެ. ރާއްޖޭގައި ހިންގާ އެތައް ފިހާރައަކާއި ރިސޯޓްތަކެއްގެ އިތުރުން ދޮންބައްޕަގެ ވިޔަފާރިތައް ބޭރު ޤައުމުތަކުގައި ވެސް ހުންނަކަން އެނގުނު ދުވަހު ޝަރަފާއި ޝިނާޒަށް ވެސް ތިބެވުނީ އާގަމަވެފައެވެ. އެހެނަސް ނޭނގޭ ސަބަބަކާހުރެ ދޮންބައްޕަގެ ކުރީގެ ކައިވެނިން ލިބިފައި ތިބި4ކުދިން އެ ވިޔަފާރިތަކާއި ދެކޮޅެވެ. އެ ދެ ފިރިހެން ކުދިންނާއި ދެ އަންހެން ކުދިންނަކީ ވެސް އަމިއްލަ ޒަވާޖީ ޙަޔާތްތައް ފަށައިގެން ފުދޭވަރަކަށް ދީންވެރިކޮށް އުޅޭ ބައެކެވެ. ދީންވެރީ ކިހާ ވަރަކަށްކަން ދެނެގަންނަން ޝިނާޒާއި ޝަރަފަށް ދަތިވިއެވެ. އެ އަންހެން ކުދިން ބައެއް ދުވަސްދުވަހު މުޅިން ދިގު ހެދުން ލާއިރު އަނެއްބައި ދުވަސްދުވަހު ތަންކޮޅެއް ކުރު ހެދުން ލައިގެން ދާ މަންޒަރު ވެސް އެމީހުންނަށް ފެނިފައިވެއެވެ. ޝިނާޒާއި ޝަރަފް ނަމާދު ނުކުރާތީ އެމީހުންނާއި ދިމާލަށް އެއްޗެހި ގޮވާއިރު އެމީހުން ވެސް ނަމާދު ވަގުތު ފާއިތުވާން ގާތްވެފައިވަނިކޮށް ނަމާދު ކުރާތަން ޝަރަފަށް ފެނިފައިވެއެވެ. މިފަދަ މަންޒަރުތަކެއްގެ ސަބަބުންނާއި، އޭނަ ދެވިހިފާފައިވި ފާފަތަކެއްގެ ސަބަބުން ޝަރަފް ދީނާއިމެދު ދެކޭ ގޮތްވެސް ބަދަލުވާން ފެށިއެވެ. އެހެންނޫނަސް އޭނަ ވަކި ދީނަކަށް އުޅެންވީ ކީއްވެތޯ ހިތަށް އަރަން ފެށީ ޝިނާޒްގެ ފަރާތުން ވެސް އެފަދަ ޚިޔާލުތައް އިވި ސޯޝަލް މީޑިޔާއަށް ވެސް ވަދެވުނު ފަހުންނެވެ. އެއީ އެއްގޮތަކަށް ވެސް ފޮތްތަކެއް ކިޔައިގެން އޭނަ އޭނަގެ ވިސްނުން ބޭނުން ކޮށްގެން ކުރި ފުން ދިރާސާއެއްގެ ސަބަބުން އޭނައަށް ނިންމުނު ނިންމުމެއް ނޫނެވެ.\nދީނާއި އެހާ ދުރުވެފައިވަނިކޮށް އެއަށްވުރެ ވެސް ދުރުވާން ޝަރަފަށް އިތުރު ޢުޒުރެއް ލިބިގެން ދިޔައީ އެއްދުވަހު ދޮންބައްޕަ ކޮށްލި ސުވާލަކުންނެވެ.\n“ދޮންބައްޕަގެ ކުދިން ބޭރު ޤައުމުތަކުގައި ދޮންބައްޕަ ހިންގާ ވިޔަފާރިތަކާ ދެކޮޅު. ތި ދެކުދިން ދޮންބައްޕައަށް އެހީވެދީފާނަންތަ އެ ވިޔަފާރިތައް ހިންގަން؟” އެއްދުވަހު ކާމޭޒުދޮށުގައި ރަމީޒް ހަމައެކަނި ޝަރަފްގެ ދެބެއިންނާ ކޮށްލި ސުވާލުން އެދެމީހުންގެ މޫނުމައްޗަށް ވެސް އުޖާލާކަން ވެރިވެގެން ދިޔައެވެ. އެމީހުން އެއަށް ވަގުތުން އާނބަސް ބުނީ އެއީ ކޮންކަހަލަ ވިޔަފާރިއެއްތޯ ވެސް އެހުމެއްނެތިއެވެ. ކޮންމެ ސަބަބަކާހުރެ ދޮންބައްޕަގެ ދަރިން އެ ވިޔަފާރިއާއި ދެކޮޅުވިޔަސް އެ ވިޔަފާރިން އެމީހުންނަށް ފައިދާ ވާނެކަން ޔަޤީންވީތީވެއެވެ. އޭގެ މަސްތަކެއް ފަހުން ޝަރަފާއި ޝިނާޒް އޮސްޓްރޭލިޔާއަށް ދިޔުމަށްޓަކައި އެމީހުންގެ ދޮންބައްޕައާއެކީ ދަތުރު ފެށިއެވެ. އެ ދަތުރު ކުރަން ކުރީކޮޅު ނިންމިފައި އޮތީ މަންމައާއި ވެސް އެކީގައެވެ. އެހެނަސް އެންމެ ފަހު ވަގުތު މަންމަ ދާން ބޭނުންނުވާ ވާހަކަ ދޮންބައްޕަ ބުންޏެވެ. ފުރަން އޮތް ދުވަހު މަންމަ ގޭގައި ވެސް ނެތެވެ. އެކަމާމެދު ޝަރަފް ހިސާބަކަށް ކަންބޮޑުވިއެއްކަމަކު މަންމަ ފިހާރައަކަށް ގޮސްފައިވީތާއޭ އޭނަގެ ހިތް ބުންޏެވެ. އޭނަ ފުރައިގެން ދިޔައީ އޮސްޓްރޭލިޔާއަށް ގޮސް މަންމައަށް ގުޅަން ނިންމަމުންނެވެ. އެހެނަސް ފުރައިގެން ދިޔަ ގޮތަށް އޭނަގެ ޙަޔާތް ބަދަލުވެގެން ދިޔަދިޔަހެން އޭނައަށް އެކަމަށްޓަކައި ފުރުޞަތެއް ވެސް ނުލިބުނެވެ.\nއޮސްޓްރޭލިޔާއަށް ދެވުނު ފުރަތަމަ ދުވަހުވެސް ރަމީޒް ޝަރަފްމެން ގެންދިޔައީ އޭނަ ހިންގާ ބާރއެއްގެ ތެރެއަށެވެ. ހަމަ އެދުވަހު އޭނަ ހިންގާ ވިޔަފާރިއަކީ އެއީކަން ޝަރަފްމެންނަށް އެންގިއެވެ. އަދި އަޖުމަ ބެލުމުގެ ބަހަނާގައި އެ ޅަ ޢުމުރުގައި ވެސް ޝަރަފްމެންނަށް ބުއިންތަކެއް ދެވުނެވެ. އެދުވަހު ޝަރަފާއި ޝިނާޒް މޭނުބައި ކުރިއެއްކަމަކު ފަހުން ފަހުން އައިސް އެއީ އެމީހުންނަށް މީރު އެއްޗަކަށްވިއެވެ. އެއަށްފަހު އެމީހުން އުޅެމުން ދިޔައީ ރަމީޒްގެ އަތްދަށުގައޭ ބުންޏަސް ދޮގަކަށް ނުވާނެއެވެ. ރަމީޒް އެމީހުން ސްކޫލަށް ލައި ރަނގަޅަށް ކިޔަވާށޭ ބުނުމުން އެމީހުން އެކަން ކުރީ ކޮންމެ ރެއަކު ރަމީޒްގެ ފަރާތުން ލިބޭނެ ‘ހަދިޔާ’އެއްގެ އުއްމީދުގައެވެ. އޭނަ މުޅިންހެން ޝަރަފްމެން ކޮންޓްރޯލްކުރަނީއެއް ނޫންކަން ސާބިތުކުރުމަށްޓަކައި އޭނަ ޝަރަފްމެންނަށް ހިސާބެއްގެ މިނިވަންކަމެއްވެސް ދިނެވެ. މިގޮތުން ކޮންމެ މަހަކު އޭނަ ޝަރަފްމެންނަށް ވަކި ވަރަކަށް ފައިސާ ދެއެވެ. އެ ފައިސާގެ އިތުރުން ވެސް ރަމީޒް ޝަރަފްމެންނަށް ބުއިންތަކެއް ދޭތީ ޝަރަފާއި ޝިނާޒްވެގެން އެ ފައިސާއިން އެމީހުންގެ އެހެނިހެން ބޭނުންތައް ފުއްދަމުން ދިޔައެވެ. މިގޮތުން ބާރތަކުގެ ތެރެއިން ފެންނަ ބައެއް މީހުންގެ ހުންނަ ފަދަ ބިޔަ ހަށިގަނޑެއް ބޭނުންވީތީ އެފަދަ ހަށިގަނޑެއް ބިނާކުރަން ފެށީ ދެމީހުން އެކީގައެވެ.\nއެތައް މަސްތަކެއް ވަންދެން ބަރުތައް އުފުލައި، ހަށިގަނޑު ތިރިން މައްޗަށް އުފުލައި އެތައް ކަސްރަތެއް ކުރުމަށްފަހު 21 އަހަރުގެ ޝަރަފް ލޯގަނޑެއްގެ ކުރިމަތީގައި ހުއްޓި ހުރިއިރު މުޅި މީހާވަނީ ބަދަލުވެފައެވެ. އަތުގެ ފަލަމަސްގަނޑު އެތައް ގުނައެއް ފަލަވެފައިވީއިރު އޭނަގެ ބާމަތިވެސް ވަނީ ފުޅާވެފައެވެ. އެހާ ހިސާބަށް ދިޔައިރު މޮޅު ކަމެއްގެ ގޮތުގައި ދެކިގެން ޝިނާޒާއި އެކީގައި އެއްދުވަހު ގޮސް އޭނަގެ ފުޅާވަމުން ދިޔަ އަތުގައި ޖެހި ޓެޓޫވެސް ވިއެވެ. އޭނަ ލައިގެން ހުރި ކަޅުކުލައިގެ ގަންޖުފަރާސް އޭނަގެ ގަޔަށް ހިފިފައި އޮތް އިރު އެރޭ ޖިމްގައި ހިންގި ޙަރަކާތްތަކެއްގެ ސަބަބުން މީހާ ހުރީ ދާހިއްލައި މާ ނޭވާ ލެވިފައެވެ. އެހެނަސް އޭނަގެ ލޮލަށް ބަލާލި މީހަކަށް ފެންނާނީ ސާބިތުކަމެވެ. ޝިނާޒް އޭނަގެ ހަށިގަނޑު ބިނާ ކުރީ ހަމައެކަނި ރީއްޗަކަށް ވިޔަސް ޝަރަފް އެކަމަށްޓަކައި އުފުލި ކޮންމެ ބުރައެއްގެ ފަހަތުގައި އޭނަގެ ތަޙައްމަލުކުރި ހިތި ދުވަސްތަކެއްގެ ހަނދާންތައްވިއެވެ. ލޯގަނޑުން އޭނަގެ ސޫރައަށް ބަލައިގެން ހުރިއިރު މިއަދު އެއްވެސް މީހަކަށް އޭނަ ބަލި ނުކުރެވޭނެކަމަށް އޭނައަށް ޔަޤީން ކުރެވުނެވެ. އޭނައަށް އަނިޔާ ކުރި މީހުންނަށް ބަދަލުގައި އެފަދަ އަނިޔާތަކެއްގެ ދޭން އޭނަވީ ކެތްމަދުވެފައެވެ.\nއާދައިގެ މަތިން އަމިއްލަ ނަފްސާއި ވާހަކަ ދައްކަން ހުރުމަށްފަހު ޝަރަފް އޭނަ ގެނައި ޓީޝާޓު ގަޔަށް މަހާލަމުން އޭނަގެ ފެންފުޅި ދަބަހަށް އަޅައި ޖިމުން ނިކުންނަން ދިޔައެވެ. އެރޭ ޝިނާޒް ފަރުވާ ކުޑަކަމުން އޭނަ ޖިމަށް ނާންނާތީ ޝަރަފް ގެއަށް ދާންޖެހުނީ އެކަންޏެވެ. ގެ ހުންނަނީ ޖިމާއި ނުހަނު ކައިރީގައި ކަމަށްވުމުން ޝަރަފް ޖިމުން ނިކުމެ ގެއަށް ދާން ހިނގައިގަތީ ފައިމަގުގައެވެ. ދާހިއްލަމުން ދިޔަ އޭނަގެ ހަށިގަނޑުގައި ތެތްފިނިކަން އެކުލެވިފައިވި ވައިރޯޅިއެއް ބީހިލުމުން ޝަރަފަށް ހިތްހަމަޖެހުމެއް ލިބުނެވެ. އެހެނަސް އޭނައަށް މާ ދުރަކަށް ނުދެވެނީސް ފުރަގަހުން އިވުނު އަންހެން ކުއްޖެއްގެ އަޑުން އޭނަގެ ފިޔަވަޅުތައް މަޑުޖެހުނެވެ.\n“ނޯ އައި ޑޯންޓް ލަވް ހިމް، ބައްޕާ!” އެ އަންހެން ކުއްޖަކު ބުނެލި އަޑަށް ޝަރަފްގެ ހިތުގެ ތެޅުން އަވަސްވިއެވެ.\nAssalaam’alaikum. mi baives anekkaa lasvee varah bodah avadhinethi veema. adhi kommehen ves jana mihaa hisaabah genesdheyn beynunveethee. In Sha Allah next part thursday ga avahah genesdheveytho masakkaiy kuraanan 🙂\nkuree baige comment thakah balaafa anekkaaves jana bunelan beynunvany jana aa vaahaka dhakkan beynun vaa ukhtheh hurinama mi page ah msg eh kollaashey. In Sha Allah jana reply kuraanan.\nfb ga noolhey nama jana ge number ah edhi 7997991 ah viber in msg eh kollun edhen. ey esfiya admin. admin ge faraathun thiya ukhthegge number libey irah jana msg kuraanan In Sha Allah 🙂\nMasha Allah vvvv salhi mi vaahaka\nmasha Allah the best..?\nMa Sha Allah… mi vaahaka kiyalaafa vrh hih hama jehey… jazaak’Allah khairan…ukhthaage massah kathugai Allah barakaai lahvaashi.. Ameen..\nAmeen! Maai Allah alhamen kuraa komme heyo kameggai barakaaiy lavvaashi. Ameen! Alhamdhulillah! 🙂\nMaasha allah v salhi\nAlhamdhulillah! 🙂 Love you too sis <3\nHama waaouhh…Masha Allah..?\nAnd JazakAllah Khairan for this beautiful part..❤❤\nAlhamdhulillah! 😀 Baarakallah Laki <3 <3\nAlhamdhulillah! adhi best writer akah nuvey ingey jana ge nazarun. adhives rangalhu kuran jehey kanthah eba huri. hehe…Jazaakillah Khairan for the support 🙂\nIt’sawonder how some ayahs can serve asapowerful reminder every single time you come across it. This one ayah in Suratul Hadid is one of those ayahs that seem likeanew reminder to me whenever I come across it.\nقَالُوا بَلَىٰ وَلَـٰكِنَّكُمْ فَتَنتُمْ أَنفُسَكُمْ وَتَرَبَّصْتُمْ وَارْتَبْتُمْ وَغَرَّتْكُمُ الْأَمَانِيُّ حَتَّىٰ جَاءَ أَمْرُ اللَّـهِ وَغَرَّكُم بِاللَّـهِ الْغَرُورُ\n“….. They will say, “Yes, but you afflicted yourselves and awaited [misfortune for us] and doubted, and wishful thinking deluded you until there came the command of Allah. And the Deceiver deceived you concerning Allah.” Suratul Hadid\nThis ayah actually describesascene on Judgement Day where the believers and some hypocrites (people who claimed to believe but actually didn’t) are walking towards Jannah on the Siraath. When suddenlyawall is dropped between the believers and the hypocrites and the hypocrites are not able to move forward. So at that point, the hypocrites will be in shock because they really thought they would get to Jannah. So they ask the believers on the other side of the wall about why they were not on that side. And the part of the ayah that I shared is the response of the believers.\nIn this ayah, the believers describe the step by step process through whichaperson gets further and further away from Allah. The first thing that they mention is that the hypocrites had put themselves in fitnah. (فَتَنتُمْ أَنفُسَكُمْ ).They put themselves in questionable circumstances. They hung around with people they knew were messed up. Then the next thing that the believers mention is that the hypocrites procrastinated (وَتَرَبَّصْتُمْ). They knew that they should fix themselves and change the company that they were in but they kept putting it off. They kept saying that they will change later, thinking that they could put the brakes on their temptations whenever they liked. But things kept getting worse. And as the believers mention, they started developing doubts (وَارْتَبْتُمْ). They started developing doubts especially about deen because they wanted to justify the sins that they were doing. Because it was only the deen that was stopping them from fulfilling their desires so having doubts about deen made them feel more comfortable with doing sins. And finally, as the believers mention, false hopes had deluded them (وَغَرَّتْكُمُ الْأَمَانِيُّ). This means that they lost all interest in having higher aspirations like gaining the pleasure of Allah and getting to Jannatul Firdaus. And asaresult, their hearts became occupied with this life. They started hoping that the things of this temporary world can bring themapleasure that they could not have in the remembrance of Allah.\nThis isaprocess that each and every single one of us may go through. Perhaps right now we are atastage where we have put ourselves in fitnah. We have habits that we know will take us away from the remembrance of Allah. And perhaps we have moved onto the next stage and have started thinking that we can quit later. And maybe some of us have reached the stage where we have started to develop doubts. And some of us have gone even further where the only things that concerns are the things of this worldly life.\nMay Allah save us from this no matter which stage of this process that we are in and may He make us of those who are on the right side of the wall on Judgement Day. Ameen!\nAlhugadu Jana ah friend vaanvrgen 7997991 gulhin gulhyma buni Jana ah num finuvaanamey but Jana ge khabaru nuvey.\njana ah mihaathanah fonuvaafa huri hurihaa number thakah jana msg fonuvaifin. Ham ge number adhi jana ah nulibeny kanneynge. ahaafa balaalaanan ingey ham 🙂 sorry for the delay\nAlhamdhulillah! <3 🙂\nFB Post (Dhivehi):\nއެންމެ އާޔަތެއް އެތައް ފަހަރަކު އިވުނަސް އެއީ މުޅިން އާ ޒިކުރެއްހެން ހީވެގެންދާ ހީވުމަކީ އަޖާއިބެކެވެ. ސޫރަތުލް ޙަދީދްގެ މި އާޔަތަކީ ކިތަންމެ ފަހަރެއްގެ މަތިން އެ އާޔަތް އަޑުއަހާފައިވިޔަސް އެއިން ލިބޭ ފިލާވަޅުތަކަކީ މުޅިން އާ ފިލާވަޅުތަކެއްހެން އަޅުގަނޑަށް ހީވާ އާޔަތެކެވެ.\n“….އެއުރެން (އެބަހީ: مؤمن ން) ބުނާނެތެވެ. ނޫނެކެވެ. އެހެނެއްކަމަކު، ތިޔަބައިމީހުން، ތިޔަބައިމީހުންގެ އަމިއްލަ نفس ތައް ފިތުނަވެރިކޮށް، ހަލާކުކުރީމުއެވެ. އަދި ތިޔަބައިމީހުން انتظار ކުރީމުއެވެ. އަދި ތިޔަބައިމީހުން شك ކުރީމުއެވެ. އަދި ދޮގު އުންމީދުތައް ތިޔަބައިމީހުން ހެއްލުންތެރި ކުޅައެވެ. اللَّه ގެ އަމުރުފުޅު އަތުވެއްޖައުމަށް ދާނދެނެވެ. އަދި اللَّه އާމެދު شيطان އާ ތިޔަބައިމީހުން ހެއްލުންތެރިކުޅައެވެ” ސޫރަތުލް ޙަދީދް، 14\nމި އާޔަތްތަކަކީ ޤިޔާމަތް ދުވަހު ވެގެންދާނެ ކަމެއް ސިފަކުރެވޭ އާޔަތްތަކެވެ. މުއުމިނުންތަކާއި ބައެއް މުނާފިޤުން ސިރާތުމަގުން ހިނގާފައި ސުވަރުގެއަށް ދާ މަންޒަރެވެ. އެމީހުން ހިނގަމުން ދަނިކޮށް ކުއްލިއަކަށް މުއުމިނުންނާއި މުނާފިޤުންގެ ދެމެދުގައި ފާރެއް ލެވިގެން ދެއެވެ. އެ ހިނދު މުނާފިޤުން ވަރަށް ޙައިރާންވެއެވެ. އެއީ އެމީހުން ހީކޮށްގެން ތިބީ އެމީހުންނަށް ސުވަރުގެއަށް ދެވޭނެކަމަށެވެ. އެހެންކަމުން އެމީހުން ފާރުގެ އަނެއްފަރާތުގައި ނުވީ ސަބަބާމެދު އެމީހުން މުއުމިނުންނާއި ސުވާލުކުރެއެވެ. އަޅުގަނޑު މި ޙިއްޞާކުރި އާޔަތުގެ ބަޔަކީ މުއުމިނުން މުނާފިޤުންނަށް ދިން ޖަވާބެވެ.\nމި އާޔަތުގައި މުއުމިނުން ސިފަކޮށްދީފައިވަނީ މީހަކު ﷲ ގެ ހަނދުމައިން ދުރުވެގެންދާން މެދުވެރިވާ އެކިއެކި ހަރުފަތްތަކެވެ. މިގޮތުން މުއުމިނުން ސިފަކުރާ ފުރަތަމަ ކަމަކީ މުނާފިޤުން އެމީހުންގެ އަމިއްލަ ނަފްސުތައް ފިތުނަވެރިކަމުގެ ތެރެއަށް އެއްލާލި ވާހަކައެވެ. (فَتَنتُمْ أَنفُسَكُمْ) އެމީހުން ދަނެ ތިބެ ގޯސް މީހުންނާއެކީ އެމީހުން ވަގުތު ހޭދަކުރިއެވެ. އެމީހުން ދަނެ ތިބެ ނޭދެވޭ ޢަމަލުތައް ހިނގާ މާޙައުލުތަކަށް ގޮސް ހެދިއެވެ. ދެވަނަ ކަމަކަށް މުއުމިނުން ސިފަކޮށްދޭ ކަމަކީ މުނާފިޤުން ތައުބާވުން ލަސްކުރަމުން ދިޔަ ވާހަކައެވެ. (وَتَرَبَّصْتُمْ). އެމީހުން އެ ގެންގުޅޭ އެކުވެރިން ދޫކޮށް އެމީހުން ދާ މާޙައުލުތަކާ ދުރުވާން ޖެހޭކަން އެނގި ތިބެ ވެސް އެމީހުން އެކަން ފަހުން ކުރާނެކަމަށް ބުނަމުން ދިޔައެވެ. އެމީހުންގެ ނޭދެވޭ އެދުންތައް އެމީހުން ބޭނުން އިރަކުން އެމީހުންނަށް ހިފެހެއްޓިދާނެކަމަށް އެމީހުން ހީކުރިއެވެ. އެހެނަސް ކަންތައް ވަމުން ދިޔައީ ގޯހުން ގޯހަށެވެ. މުއުމިނުން ސިފަކުރާ ފަދައިން ދެން އެމީހުން ފެށީ ޝައްކު ކުރާށެވެ. (وَارْتَبْتُمْ) ވަކިން ޚާއްޞަކޮށް ދީނާއިމެދު އެމީހުން ޝައްކު ކުރިއެވެ. އެއީ އެމީހުންގެ ނޭދެވޭ އެދުންތައް ފުރިހަމަ ކުރުމަށް ހުރަހަކަށްވި ހަމައެކަނި އެއްޗަކީ ދީން ކަމަށްވީތީވެއެވެ. ދީނާއިމެދު ޝައްކުކުރުމުން ފާފަތަކާއިގެން ކުރިއަށް ދިޔުމަށް އެމީހުންނަށް ބަހަނާއެއް ލިބެމުން ދިޔައެވެ. އެންމެ ފަހުން މުއުމިނުން ސިފަކުރާނެހެން އެމީހުން ދޮގު އުއްމީދުތަކުން އެމީހުން ހެއްލިގެން ދިޔައެވެ. (وَغَرَّتْكُمُ الْأَمَانِيُّ). މީގެ މާނައަކީ ދުނިޔޭގެ އެދުމުން އެމީހުންގެ ހިތްތައް ފުރިގެން ދިޔުމެވެ. ﷲ ގެ ރުހިވޮޑިގަތުން ހޯދުމާއި ސުވަރުގޭގެ މަތީ މަޤާމުތައް ހޯދުން ފަދަ މަތިވެރި އެދުންތައް އެމީހުންގެ ހިތްތަކުން ނެތި ދިޔުމުންނެވެ. ﷲ ގެ ހަނދުމައިން އެމީހުންނަށް ނުލިބޭނެ ފަދަ ހިތްހަމަޖެހުމެއް މި ފަނާވަނިވި ދުނިޔޭގެ ކަންތައް ޙާޞިލުކުރުމުން ލިބޭނެކަމަށް އެމީހުން ހީކުރިއެވެ.\nމި ހަތަރު ކަންތައްތަކަކީ އަހަރުމެންގެ ތެރެއިން ކޮންމެ މީހަކަށް ވެސް ވެދާނެ ގޮތެކެވެ. ފަހަރެއްގައި އަހަރުމެންގެ ތެރެއިން ބައެއްމީހުން މި ދުވަސްކޮޅު ވަނީ ފިތުނައިގެ ތެރެއަށް ވަންނަން ފެށިފައެވެ. އަހަރުމެންނަށް އެނގިގެން އަހަރުމެން ﷲ ގެ ހަނދުމައިން ދުރުކުރުވާ ފަދަ އާދަތައް އަހަރުމެންގެ ކިބައިގައި ހުރެދާނެއެވެ. އަދި އަހަރުމެންގެ ތެރެއިން ބައެއްމީހުން އެކަންތައްތަކުން ދުރުވާން ލަސްކުރަމުން އެބަ ގެންދަމެވެ. އެހެންނޫނީ އަހަރުމެން ވަނީ އެއަށްވުރެ ވެސް ކުރިއަށް ގޮސް އަހަރުމެންގެ ފާފަތަކެއްގެ ސަބަބުން ޝައްކުވެސް ކުރަން ފަށާފައެވެ. އަދި ބައެއްމީހުން ވަނީ އެއަށްވުރެ ވެސް ކުރިއަށް ގޮސް ހަމައެކަނި ދުނިޔޭގެ އެދުންތަކުން ހިތްތައް ފުރިފައެވެ.\nއަހަރުމެންވަނީ މި ހަރުފަތްތަކުގެ ތެރެއިން ކޮންމެ ހަރުފަތެއްގައި ކަމަށްވިޔަސް މާތް ﷲ އަޅަމެން މިކަމުން ސަލާމަތްކުރައްވާށި! އަދި އަޅަމެންނަކީ ޤިޔާމަތްދުވަހު އެ ފާރުގެ ރަނގަޅު ފަރާތުގައި ވާ ބަޔަކު ކަމުގައި ލައްވާށި! އާމީން!.\nJana… kothalhun vettifai thibee eh noon vettifai othy noony baivaru ehchihi vejjihyaa verifai hunnaany dho dhirey ehchihi noony vettifaeh nueh thibeyne dho dhen adhi eh kuh eba oiy singiret ge ajalu balaa vaahaka ajuma balaany.. mee alhugandah faahaga kurevunu than thankolhu ok jana… vaahaka hama v salhi


Miee Dhivehin fahuruverivaane runway eh: Saeed | Mihaaru\nރަންވޭގެ މަޝްރޫއު ރައީސް ފައްޓަވައިދެއްވަނީ -- ފައިލް ފޮޓޯ؛ މިހާރު\n18 ސެޕްޓެމްބަރ 2018 - 08:114comments\nރައީސް އަބްދުﷲ ޔާމީން، ނޮވެމްބަރު 17، 2013 ގައި ވެރިކަމާ ހަވާލުވެވަޑައިގަތުމަށް ފަހު، އެންމެ ބޮޑަށް އިސްކަން ދެއްވި އެއް މަޝްރޫއަކީ ރާއްޖޭގެ މައި އެއާޕޯޓު ޒަމާނީ ފެންވަރަށް ތަރައްގީ ކުރުމެވެ. ވެލާނާ އިންޓަނޭޝަނަލް އެއާޕޯޓު ތަރައްގީ ކުރުމުގެ ބޮޑު މަޝްރޫއެއް އެކުލަވާލެއްވިއިރު، އެމަނިކުފާނު އެންމެ ބޮޑު ސަމާލުކަމެއް ދެއްވި ކަމަކީ އާ ރަންވޭއެއް ހެދުމެވެ. މީގެ 50 އަހަރު ކުރިން އަޅާފައި އޮތް ރަންވޭ ހަލާކުވެ، އަދި އެންމެ ރަންވޭއެއް އޮތުމުގެ ސަބަބުން ކުރިމަތިވަމުން ދިޔަ ތަކުލީފު އެންމެ ބޮޑަށް އެނގުނު ސަރުކާރަކީ ވެސް ރައީސް ޔާމީންގެ ސަރުކާރެވެ. އޭގެ ނަތީޖާ އަކީ މިއަދު ރަސްމީކޮށް މި ހުޅުވާ އާ ރަންވޭ އެވެ. ކުޑަ ދުވަސްކޮޅެއްގެ ތެރޭގައި ވަނީ އެންމެ ޒަމާނީ އަދި ފެންވަރު ރަނގަޅު ރަންވޭއެއް އަޅައިދީފަ އެވެ. މިއީ ވަރަށް ބޮޑު ކަމެކެވެ.\nތިރީގައި މިވަނީ އާ ރަންވޭއާ މެދު އިކޮނޮމިކް މިނިސްޠަރު މުހައްމަދު ސައީދު ދެކެވަޑައިގަންނަވާ ގޮތެވެ.\nއާ ރަންވޭއާ އެކު، ރާއްޖޭގެ ވައިގެ ދަތުރުފަތުރާ މެދު ރާއްޖެއިން ބޭރުގެ ފަރާތްތައް ދެކޭ ގޮތް ބަދަލުވާނެ ގޮތަކީ ކޮބައިތޯ؟\nބޭރު ދުނިޔޭގައި ރާއްޖޭގެ އިތުބާރު ބޮޑުވެގެންދާނެ. ރާއްޖޭގައި އިންވެސްޓުކޮށް، ވިޔަފާރި ކުރަން ބޭނުންވާ ބައިނަލްއަގްވާމީ ފަރާތްތަކާއި ރާއްޖޭގެ ވިޔަފާރިތަކާއި ރާއްޖޭގެ ސިނާއަތްތަކާއި އިގްތިސޯދީ ގޮތުން ހަރަކާތްތެރިވާ އެކި ގިންތިތަކުގެ މީހުންނަށް މީގެ ކުރިން ނުލިބޭ އެތައް ފުރުސަތެއް ފަހިވެގެން ދިޔަކަން ޔަގީން ވާނެ. އަދި ރާއްޖޭގެ ފަތުރުވެރިކަމުގެ ސިނާއަތް މިހާރަށް ވުރެ އެތައް ގުނައަކަށް އިތުރުވުމަށް ލިބޭ ފުރުސަތަކަށް ވާނެ. ރައީސް އަބްދުﷲ ޔާމީންގެ ތަސައްވުރަކީ ރާއްޖެއަށް މިހާރު މި އަންނަ 1.2 މިލިއަން ފަސިންޖަރުންގެ އަދަދު ކުރިއަށް އޮތް ފަސް އަހަރުގެ ތެރޭގައި، އިރާދަކުރެއްވިއްޔާ، ފަސް މިލިއަނަށް ޖެއްސުން. އަދި ކުރިއަށް އޮތް 10 ވަރަކަށް އަހަރުގެ ތެރޭގައި 7.5 މިލިއަން އެރައިވަލްސް އަށް މި އަދަދު ޖެއްސުން. ރާއްޖޭގެ ސީ ޕޯޓުގެ ދާއިރާއިން ވެސް މިދަނީ ބައިނަލްއަގްވާމީ ފަރާތްތަކާ އެކު މިނިވަން ވިޔަފާރީގެ ތެރެއަށް ވަންނަމުން. ބައިނަލްއަގްވާމީ ސީ ޕޯޓެއް ތިލަފުށީގައި ގާއިމް ކުރައްވާނެ ވާހަކަ ރައީސުލްޖުމްހޫރިއްޔާ ވަނީ ވިދާޅުވެފައި. ސީ ޕޯޓުން މާލެ އާއި ހުޅުލެއާ ގުޅޭއިރު އެއާ ކާގޯ އެތައް ގުނައަކަށް އިތުރުވުމުގެ ފުރުސަތު އާ ރަންވޭ އަދި އެއާޕޯޓުން މި ހުޅުވެނީ.\nއެންމެ އާންމު މީހަކަށް ވިސްނޭ ގޮތަށް ވިދާޅުވާ ނަމަ، އާ ރަންވޭ އަކީ ރާއްޖެއަށް ކިހާ މުހިންމު ތަނެއްތޯ؟ ރާއްޖޭގެ އިގްތިސޯދަށް މިއީ ކިހާ ބޮޑު ކަމެއްތޯ؟\nހަތަރު އިންޖީނު ލީ ދެ ބުރި މަތިންދާބޯޓެއް ޖެއްސޭނެ ފުރުސަތު ލިބިގެން ދިޔައީ. ދުނިޔޭގައި މިހާރު ހުރި އެންމެ ބޮޑެތި މަތިންދާބޯޓުތަކަކީ ހަތަރު އިންޖީނު ލީ ދެ ބުރިއަށް ނަގާފައިވާ މަތިންދާބޯޓު. އެއީ އޭ380 މަރުކާގެ މަތިންދާބޯޓު. ދެން ރާއްޖޭގެ ކޮންމެ މީހެއްގެ ވެސް އުންމީދަކީ ވަޒީފާގެ ފުރުސަތު ލިބުން. އިތުރު ތަނަވަސްކަން ލިބުނު. ޖީބަށް އެވަރުގެ އާމްދަނީއެއް ވަނުން. ނަރުދަމާ އާއި ފެން، ހަސްފަތާލު، މަދަރުސާ ކަހަލަ އެންމެ އަސާސީ ކަންކަން މީހުންނަށް ސަލާން ނުޖަހައި ވަކި އިންތިޒާމެއްގެ ތެރެއިން ލިބުން. މި ކަންކަމަށް މަގުފަހި ކޮށްދޭނެ ދޮރާއްޓެއް އާ ރަންވޭ އަކީ.\nއާ ރްންވޭ: ޓޫރިޒަމްގެ މާސްޓަ ޕްލޭން ފުރިހަމަކޮށްދިނުމުގެ އެންމެ ބޮޑު ބައިވެރިޔާ.-- ފޮޓޯ: އަހުމަދު ނިޝާތު/ މިހާރު\nމި ސަރަހައްދަށް ބަލާއިރު މިއީ ކިހާ ފެންވަރެއްގެ ރަންވޭއެއްތޯ؟\nއަޅުގަނޑު ޔަގީންކަން އަރުވަފާނަން ސައުތު އޭޝިއާގައި ނޯންނާނެ މި ފެންވަރުގެ ރަންވޭއެއް. މި ސަރަހައްދުގައި ނޯންނާނެ މި ފެންވަރުގެ ރަންވޭއެއް. ފެންވަރޭ އަޅުގަނޑު މި ދަންނަވަނީ ބައްލަވާ، ހުޅުލެ [ކަހަލަ] ރަށެއްގައި ބައިނަލްއަގްވާމީ އެންމެ ބޮޑެތި މަތިންދާބޯޓު ޖެއްސޭ ފެންވަރުގެ ރަންވޭއެއް ހަދާއިރު ވަރަށް ގިނަ ދިރާސާތައް ކޮށް، ވަރަށް ގިނަ ހޯދުންތަކާ އެކު ފްލައި ކުރާނީ. އެ އިންޖިނިއަރިން އެޕްލައި ކުރިއިރުގައި ޖަރުމަން ވިލާތާއި ޔޫރަޕްގެ ގައުމުތަކުގެ ކޮންސަލްޓަންޓުން ވެސް އެމްއޭސީއެލްގައި ހަރަކާތްތެރިވަމުން ދިޔައީ. އަދި ސިންގަޕޫރުގެ ޗަންގީ އިންޓަނޭޝަނަލް އެއާޕޯޓް ތަރައްގީ ކުރުމުގައި ހަރަކާތްތެރިވި ބައެއް ކޮންސަލްޓަންޓުން އުޅޭނެ. ދުނިޔޭގައި މިވަގުތު ހުރި އެންމެ ފެންވަރު ރަނގަޅު ސާމާނު ބޭނުންކޮށްގެން އާ ރަންވޭ މި ހެދީ. އެހެންވީމާ، ދިވެއްސަކަށް ހުރެ ފަހުރުވެރިކަމާ އެކު ބުނެވޭނެ އަޅުގަނޑުމެންގެ ގައުމުގައި މި އޮތީ ފެންވަރުގެ ރަންވޭއެކޭ.\nވެލާނާ އިންޓަނޭޝަނަލް އެއާޕޯޓަށް މިވަގުތު އެންމެ މުހިންމު ކަމަކީ އާ ރަންވޭއެއްތޯ؟\n[މިހާރު ބޭނުންކުރާ] ރަންވޭ އެ އޮތީ އެކްސްޕަޔާ ވެފައި. ރާއްޖޭގައި ޓޫރިސްޓް އެނދު އިތުރު ކުރަން ވެސް އިތުރު ގެސްޓް ހައުސް އަޅަން ވެސް އަދި ރާއްޖެ އަންނަ މީހުންގެ އަދަދު އިތުރު ކުރުމަށް އޮތް ފޯމިއުލާ އަކީ ވެސް އިތުރު ރަންވޭއެއް އެޅުން. އެހެންވީމާ އިތުރު ރަންވޭއެއް އެޅުމަށް ރައީސުލްޖުމްހޫރިއްޔާގެ ވިސްނުންފުޅު ގެންދެވި ސަބަބަކީ ރާއްޖޭގެ އިގްތިސޯދު ޓްރާންސްފޯމް ކުރުން. އެތައް އަހަރެއް ވަންދެން ރާއްޖެ ސޮއްސާލާފައި އޮތް އޮތުމުގެ ގެއްލުން ކުޑަ ދުވަސްކޮޅެއްގެ ތެރޭގައި ފޫބައްދައި ދީ، ޒުވާނުންނާއި ވިޔަފާރިކުރާ ފަރާތްތަކާއި އިންވެސްޓަރުންގެ އުންމީދު ކުޑަ މުއްދަތެއްގެ ތެރޭގައި ވާސިލް ކޮށްދިނުން.\nއެއާޕޯޓަށް 50 އަހަރަށް ވުރެ ގިނަ ދުވަސް ވީއިރު، މި ފެންވަރުގެ ރަންވޭއަކަށް ނުވަތަ އާ ރަންވޭއަކާ މެދު މިހާ ހިސާބަށް ވިސްނާފައި ނެތީ ކީއްވެތޯ؟\nނެތީ ލީޑަޝިޕް. ލީޑަޝިޕްގައި އެ ވަރުގެ ކެޕޭސިޓީ ނެތީ. ކުރިން ވެރިކަން ކުރި ފަރާތްތަކަށް ބަދު ބަހެއް ދަންނަވަނީކީ ނޫން. އެކަމަކު، އެބޭފުޅުންގެ ވިސްނުމުގައި ނެތީ މި ރާއްޖެ މި ފެންވަރުގެ ގައުމަކަށް ހަދައިލެވޭނެ ކަމުގެ. ނުވަތަ ކުރަން ކެރިވަޑައިނުގަތީ. އެންމެންނަށް ވެސް އަޑުއިވޭނެ، އަބަދު ދައްކަމުން އައީ ރާއްޖޭގައި ވަސީލަތްތައް މަދު ވާހަކަ. ވަސީލަތްތައް ނެތް ވާހަކަ. ވަސީލަތްތައް ލިބުމުގައި ފުރުސަތު ހަނި ވާހަކަ. އެކަމަކު ރައީސް ޔާމީން ވިދާޅުވީ އެމަނިކުފާނު ވަޑައިގަތީ ރާއްޖޭގައި ހުރި ބޮޑެތި މައްސަލަތަކާ ކުރިމަތިލައި ހައްލު ހޯދުމަށޭ. އެންމެ ބޮޑު ކަމަކަށް ވާނީ ރާއްޖޭގެ މިނިވަންކަމާއި ގައުމިއްޔަތާއި އަޅުގަނޑުމެން އެންމެން ގަބޫލުކޮށްގެން މި އޮތް އިސްލާމްދީން. އަޅުގަނޑުމެން ބޭނުންވާ ވަގުތު އަޅުގަނޑުމެންނަކީ އަޅުގަނޑުމެންގެ މައްޗަށް ބަސް ކިޔޭ ވަރުގެ ބަޔަކަށް ވާން ޖެހޭ. އެއީ ހަގީގީ މިނިވަންކަން. އެ މިނިވަންކަން ހޯދޭނީ އިގްތިސޯދީ ދާއިރާ އިން މިނިވަންކަން ލިބިގެން ކަމަށް ރައީސް ޔާމީން ގަބޫލުފުޅުކުރެއްވީ. އެކަން ކުރެވޭނީ އަޅުގަނޑުމެން އަތުގައި ޒަމާނީ ފެންވަރުގެ އިންފްރާސްޓްރަކްޗާ ހުރެގެން.\nވެލާނާ އިންޓަނޭޝަނަލް އެއާޕޯޓުގައި އަލަށް ހެދި ބޮޑު ރަންވޭ. - ފޮޓޯ: އެމްއޭސީއެލް\nއާ ރަންވޭ މިއަދު ރަސްމީކޮށް ހުޅުވާއިރު، މިނިސްޓަރުގެ މެސެޖަކީ ކޮބައިތޯ؟\nއަޅުގަނޑުގެ އެދުމަކީ ރައީސް ޔާމީން އިތުރު ދައުރަކަށް އިންތިޚާބު ކޮށްދެއްވާށޭ. މިއީއޭ އަޅުގަނޑުމެން ރާއްޖެ ގެންދަން ބޭނުންވާ ހަމަޖެހުމުގެ ތެރެއަށް ގެންދެވޭނެ ހަމައެކަނި ލީޑަރަކީ. މިއަދު ދިވެހިންނަށް ފަހުރުވެރިކަމާ އެކު ބުނަން ކެރޭ ރާއްޖެ އަކީ ތަފާތު ގައުމެކޭ. ރާއްޖޭގައި ބޮޑެތި ކަނޑުތައް ހުރަސްކޮށްފައި ބްރިޖް އެޅުމުގެ ކެޕޭސިޓީ އެބަ ހުއްޓޭ. ރާއްޖޭގެ ރައްޔިތުން މިއަދު ކައިރި ގައުމުތަކަށް ބޭސްފަރުވާ އަށް ދިއުމުގެ ބަދަލުގައި ރާއްޖޭގައި ތިބެގެން އެކަން ކުރެވެއޭ. ރާއްޖޭގައި ޓާޝަރީ ހޮސްޕިޓަލްތަކާއި ސްޕެޝަލައިޒްޑް ހޮސްޕިޓަލްތައް އެޅުމުގެ ކެޕޭސިޓީ އެބަ ހުއްޓޭ.\nއިތުރު ލިޔުންތައް ތަރައްގީގެ މަޝްރޫއުތައް އެޑްވަޓޯރިއަލް ވީއައިއޭގެ އާ ރަންވޭގެ މަޝްރޫއު މެމްބަރު މުހައްމަދު ސައީދު (މާވަށް) ވެލާނާ އިންޓަނޭޝަނަލް އެއާޕޯޓް އިކޮނޮމިކް މިނިސްޓަރު


ބަލިވެ އިނުން ވިހަވުން - ވިކިޕީޑިއާ\nބަލިވެ އިނުން ވިހަވުން\nބަލިވެއިނުން ވިހަވުން(އިނގިރޭސި ބަހުން: Preeclampsia) އަކީ ބަލިވެ އިންތާ 20 ވަނަ ހަފްތާގެ ފަހުން ލޭމައްޗަށްދިއުން މެދުވެރިވުމެވެ. ބަލިވެއިނުމާއި ގުޅިގެން ލޭގެ ޕްރެޝަރ މައްޗަށް ދިއުން(އިނގިރޭސި ބަހުން: pregnancy induced hypertension) ނުވަތަ ބަލިވެއިނުން ވިހަވުން ކަމުގައި ބެލެވެނީ ބަލިވެއިންނަތާ 20ވަނަ ހަފްތާގެ ފަހުން ލޭގެ ޕްރެޝަރ މައްޗަށްދިއުމަށެވެ. މިކަމުގެ ސަބަބުން ހަށިގަނޑުގައި ފެންޖަމާވެ، ކުޑަަކަމުދާތަކެތީގައި ޕްރޮޓީން ހުރިކަން ފާހަގަވާނެ އެވެ. ބަލިވެއިނުން ވިހަވުމުގެ ނުރައްކާތެރި ހާލަތްތަކުގައި މައިމީހާގެ ލެޔާއި، ގުރުދާއާއި، ސިކުނޑިއާއި، އެހެނިހެން ގުނަވަން ތަކަށް އެކަމުގެ އަސަރު ފޯރައެވެ. މިކަމުގެ ސަބަބުން ވަރުން މަދުން ނަމަވެސް ފުރާނައަށް ނުރައްކާވާ ހިސާބަށް ދެއެވެ. މިކަމުގެ ސަބަބުން ކޮންވަލްޝަން(Convulsion)ގެ ހާލަތަށް ގޮސްފިނަމަ އެކްލެމްސިއާ(އިނގިރޭސި ބަހުން: eclampsia) އޭކިޔައެވެ. ކޮންވަލްޝަންގެ މާނައަކީ ހަށިގަނޑުގެ މަސްތައް ތިމާގެ ބާރަކާއިނުލައި ކޮންޓްރެކްޓް ވުމެވެ.\n1 ބަލިވެއިނުން ވިހަވުން ކުރިމަތިވަނީ ކިހެނެއް؟\n2 ބަލިވެއިނުން ވިހަވުމުން ކުރިމަތިވާނެ އުދަގޫތައް\n3 ބަލިވެއިނުން ވިހަވުން ދެނެގަތުން\n5 ބަލިވެއިނުން ވިހަވުމުގެ އަސަރު ދެމިހުން މުއްދަތު\n6 ބަލިވެއިނުން ވިހަވުމުން ރައްކާތެރިވުން\nބަލިވެއިނުން ވިހަވުން ކުރިމަތިވަނީ ކިހެނެއް؟[އުނިއިތުރު ގެންނަވާ]\nބަލިވެއިނުން ވިހަވުން ކުރިމަތިވަނީ ކަނޑައެޅިގެން ވަކި ސަބަބަކާއި ގުޅިގެންކަން އަދި ހޯދިފައެއް ނުވެއެވެ. ކޮންމެ %8އިންސައްތަ މާބަނޑު އަންހެނުންނަށް މިމައްސަލަ ކުރިމަތިވެއެވެ. އާންމުގޮތެއްގައި މިމައްސަލަ ކުރިމަތިވަނީ އަލަށް ބަލިވެއިންނަ ފަހަރުގައެވެ. އުމުރުން 25އަހަރުވުމުގެ ކުރިން ބަލިވެއިންނަ މީހުންނާއި، އުމުރުން 35ވުމަށް ފަހު ބަލިވެއިންނަ މީހުންނަށް ވެސް މިމައްސަލަ ކުރިމަތިވެއެވެ. އާންމުކޮށް ލޭގެ ޕްރެޝަރ މައްޗަށްދިއުމުގެ މައްސަލަ ހުންނަ މީހުންނާއި، ހަކުރު ބައްޔާއި، ގުރުދާގެ ބަލިތައް ހުންނަ މީހުންނާއި، އެއްކުއްޖަކަށް ވުރެ ގިނަކުދިން ބަނޑުގައިވާ މީހުންނަށް ބަލިވެ އިނުން ވިހަވުމުގެ މައްސަލަ ކުރިމަތިވުމުގެ ފުރުސަތު ބޮޑެެވެ.\nބަލިވެއިނުން ވިހަވުމުން ކުރިމަތިވާނެ އުދަގޫތައް[އުނިއިތުރު ގެންނަވާ]\nބަލިވެއިނުން ވިހަވުން އާދައިގެ ވަރެއްގައި ހުރިނަމަ އެއްވެސް އަލާމާތެއް ނުފެނި ދިއުމަކީ އެކަށީގެންވާ ކަމެކެވެ. ބަލިވެއިނުމަށް ފަހު ޑޮކްޓަރަށް ދައްކާ ފަހަރެއްގައި ރަގަޅަށް ޓެސްޓްކޮށް ހަށިގަނޑު ޗެކްކުރާށެވެ. ބަލިވެއިނުން ވިހަވުން ފަދަ ކަމެއް ހުރިނަމަ އެކަން ޑޮކްޓަރުން ހާމަކޮށްދޭނެއެވެ. އާދައިގެ ވަރެއްގައި ބަލިވެއިނުން ވިހަވުމުގެ މައްސަލަ ހުރިނަމަ އަންނަނިވި އަލާމާތްތައް ފެނިދާނެއެވެ. (ހ) ލޭގެ ޕްރެޝަރ މައްޗަށް ދިއުން (ށ) ކުޑަކަމުދާތަކެތީގައި ޕްރޮޓީން ހުރުން (ނ) ހަށިގަނޑުގައި ފެން ޖަމާވުން(Water retension/edema) ނަތީޖާއެއްގެ ގޮތުން ފަޔާއި،ފައިތިލަ އަތާއި މޫނު ދުޅަވެ ފޮއްސިވުމަކީ ވެދާނެކަމެކެވެ. ނުރައްކާތެރި ހާލަތެއްގައި ބަލިވެއިނުން ވިހަވުމުގެ މައްސަލަ ހުރިނަމަ ކުރިން ބަޔާންކުރެވުނު އަލާމާތްތަކުގެ އިތުރުން އަންނަނިވި އަލާމާތްތައް ފެނިދާނެއެވެ. (ހ) ބޮލުގައި ރިހުން (ށ) ލޮލުގެ ފެނުމަށް ބަދަލުއައުން (ނ) މޭނުބައިކުރުމާއި ހޮޑުލެވުން (ރ) ބަނޑުގެ މަތިން ކަނާތްފަރާތުގައި ރިއްސުން (ބ) ނޭވާ ކުރުވުން (ޅ) ކޮންމެވެސް ވަރަކަށް ހޭވެރިކަން ގެއްލުން .\nބަލިވެއިނުން ވިހަވުން ދެނެގަތުން[އުނިއިތުރު ގެންނަވާ]\nބަލިވެއިނުމަށް ފަހު ޑޮކްޓަރަށް ދައްކާ ކޮންމެ ފަހަރަކު ލޭގެ ޕްރެޝަރ ޗެކްކޮށް ކުޑަކަމުދާތަކެތި ތަހުލީލު ކުރުމަށް ޑޮކްޓަރުން ލަފާދޭނެއެވެ. ބަލިވެއިނުން މައްސަލަ ހުރިތޯ ޔަގީންކުރުމަށް ލޭގެ ޓެސްޓެއް ވެސް ހަދަން ޖެހެއެވެ. ފުރަތަމަ ހަދާ ޓެސްޓްތަކުން ބަލިވެއިނުން ވިހަވުމުގެ މައްސަލަ ހުރިކަމަށް ޝައްކުކުރެވޭނަމަ ލޭގެ އިތުރު ޓެސްޓްތައް ހަދަން ޖެހެއެވެ.\nބަލިވެއިނުން ވިހަވުން ކުރިމަތިވެފައިވާނަމަ ވީވަރަކުން އަރާމުކުރުމަށް ޑޮކްޓަރުން ލަފާދެއެވެ. ތަނެއްގައި އޮށޯވެ އޮންނައިރު ވާތްފަރާތަށް ބުރަވެއޮތުމަކީ ރަގަޅު ކަމެކެވެ. ބަރާބަރަށް ޑޮކްޓަރަށް ދައްކައި ލޭގެ ޕްރެޝަރ ޗެކްކުރަން ހަދާންކުރާށެވެ. މިކަމުގެ ސަބަބުން ކުރިމަތިވާ އަލާމާތްތައް އިތުރުވެ، ނުރައްކާވާ ހާލަތުގައި ހޮސްޕިޓަލުގައި އެދުމަތި ކުރަންޖެހެއެވެ. ބައެއްފަހަރު ލޭގެ ޕްރެޝަރ ތިރިކުރުމަށް ބޭސް ދީއުޅެއެވެ. ނަމަވެސް މިފަދަ ހާލަތުގައި ރަގަޅުވާނީ ލޭގެ ޕްރެޝަރ މައްޗަށް ދިއުމާއި ގުޅިގެން ފެންނަ އުދަގޫތަކެވެ. މިކަމުގެ ސަބަބުން އަވަހަށް ވިހަންޖެހުމަކީ ވެސް އެކަށީގެންވާ ކަމެކެވެ.\nބަލިވެއިނުން ވިހަވުމުގެ އަސަރު ދެމިހުން މުއްދަތު[އުނިއިތުރު ގެންނަވާ]\nބަލިވެއިނުން ވިހަވުމުން ދިމާވާ އުދަގޫތަކުގެ އަސަރު ވިހެއުމަށްފަހު ދުވަސްކޮޅެއްގެ ތެރޭގައި ފިލައިދެއެވެ. ވަގުތުން ޑޮކްޓަރަށް ދައްކަން ޖެހެނީ ކޮންހާލަތެއްގައި ؟ އަންނަނިވި ހާލަތްތަކުގައި ލަސްނުކޮށް ޑޮކްޓަރަށް ދެއްކުމަށް ސަމާލުވާށެވެ. 1-އާދަޔާޚިލާފަށް ބޮލުގައި ރިހުން 2-ލޮލުގެ ފެނުމަށް ބަދަލުއައުން 3-ބަނޑުގައި ރިހުން 4-ކުއްލިއަކަށް ބަރުދަން އިތުރުވުން\nބަލިވެއިނުން ވިހަވުމުން ރައްކާތެރިވުން[އުނިއިތުރު ގެންނަވާ]\nޔަގީންކަމާއި އެކު ބަލިވެއިނުން ވިހަވުމުން ރައްކާތެރިވާނޭ ގޮތެއް އަދި ހޯދިފައެއް ނުވެއެވެ. ބަލިވެއިނުމާއި ގުޅިގެން ލޭމައްޗަށް ދިއުމަށް އެހީވެދޭ ވަރަށް ގިނަ ކަންތައްތަކެއް ވެއެވެ. މީގެތެެރެއިން ބައެއް ކަންތަތަކީ ކޮންޓްރޯލް ކުރެވިދާނެ ކަންތައްތަކެވެ. އަނެއްބައި ކަންތައްތަކަކީ ކޮންޓްރޯލް ނުކުރެވޭނެ ކަންތައްތަކެވެ. ޑޮކްޓަރަކާއި މަޝްވަރާކުރުމަށްފަހު ދެއްވާ ލަފަޔާއި އެއްގޮތަށް ކެއުން ބަދަލުކުރާށެވެ. އަދި ބަރާބަރަށް ކަސްރަތު ކުރަން އާދަކުރާށެވެ. ބަލިވެއިނުމާއި ގުޅިގެން ލޭގެ ޕްރެޝަރ މައްޗަށް ދިއުން ކުޑަކުރުމަށްޓަކައި އަންނަނިވި ކަންތައްތަކަށް ސަމާލުކަން ދިނުމަށް ހަދާންކުރާށެވެ. 1-ކާނާގައި ވީވަރަކުން ލޮނު ބޭނުންކުރުން މަދުކުރުން 2-ދުވާލަކު 6ނުވަތަ 8ތަށި ފެން ބުއިން 3-ވީވަރަކުން އަރާމުކުރުން 4-ބަރާބަރަށް ކަސްރަތު ކުުރުން 5-ތަނެއްގައި އޮށޯވެ އޮންނައިރު ވާތްފަރާތަށް ބުރަވެއޮތުން 6-ކޮފީ ފަދަ ކެފެއިން އެކުލެވޭ ބުއިންތަކާއި ދުރުހެލިވުން


Fehendhoo in Victory hifahahtaifi\nފެހެންދޫން ވިކްޓްރީ ހިފަހައްޓައިފި\nވިކްޓްރީ އާއި ފެހެންދޫ ބައްދަލުކުރި މެޗުގެ ތެރެއިން: އިމޭޖަސް.އެމްވީ\nދިރާގު ދިވެހި ޕްރިމިއާ ލީގުގައި އަލަށް ވާދަކުރަމުންދާ ބ. ފެހެންދޫން ވިކްޓަރީ ސްޕޯޓްސް ކްލަބު މޮޅުވިޔަ ނުދީ ހިފަހައްޓައިފި އެވެ.\nގައުމީ ފުޓްބޯޅަ ދަނޑުގައި މިރޭ ފެހެންދުއާއި ވިކްޓަރީ ބައްދަލުކުރި މެޗު ނިމިގެންދިޔައީ ދެ ޓީމުންކުރެ އެއްވެސް ޓީމަކަށް ލަނޑެއް ނުޖެހި އެއްވަރުވެގެންނެވެ.\nފެހެންދޫއަކީ މިނިވަން ޗެމްޕިއަންޝިޕްގެ ގަދަ ހަތަރެއްގައި ހިމެނި، ޕްރިމިއާ ލީގުން ޖާގަ ހޯދި ޓީމެކެވެ. އަދި ވިކްޓަރީއަކީ މާލޭ ލީގުގެ ފަސްވަނައިގައި ނިންމާލި ޓީމެވެ.\nމެޗަށް ފަހު ފެހެންދޫގެ ކޯޗު އަނިލް ބުނީ ދެ ޓީމުގެ ދެމެދުގައި އޮތް ތަފާތު ވަރަށް ބޮޑު ނަމަވެސް އެކަން ދަނޑުމަތީގައި ފެނިގެން ނުދިޔަ ކަމަށެވެ.\n“އަހަރުމެންގެ ޓީމާއި ވިކްޓަރީއާ މި އޮތް ތަފާތު ކަމަކީ ނާސަރީން ފެށިގެން ޑިގްރީއާ ހަމައަށް ތަފާތު އޮތް ދެ ޓީމު. ނުލާހިކު މަދު އާބާދީއެއް އޮތް ރަށެއްގެ ޓީމެއް މި ހިސާބަށް އައިސް ޕޮއިންޓެއް ހޯދުމަކީ ވެސް ތަށްޓެއް ލިބުން ފަދަ ކަމެއް. ކުޅުންތެރިން ކައިރީގައި ބުނިގޮތަށް އެ ޑިސިޕްލިން ހިފަހައްޓައިގެން ކުރި މަސައްކަތް މިއީ،” އަނިލް ބުންޏެވެ.\nދިރާގު ދިވެހި ޕްރިމިއާ ލީގުގައި ވިކްޓަރީއާއި ބ. ފެހެންދޫ ބައްދަލުކުރި މެޗުގެ ތެރެއިން: އެ މެޗު ނިމިގެންދިޔައީ ދެ ޓީމުންކުރެ އެއްވެސް ޓީމަކަށް ލަނޑެއް ނުޖެހި އެއްވަރުވެގެން — ސަން ފޮޓޯ/ މުހައްމަދު އަފްރާހް\nރޭ ކުޅުނު މެޗުގެ ފުރަތަމަ ހާފުގައި ވިކްޓަރީން ވަނީ ފެހެންދޫގެ ގޯލަށް ނުރައްކާކޮށްފައެވެ. އެގޮތުން ވިކްޓަރީގެ ބިދޭސީ ކުޅުންތެރިޔާ ސިމޯން ޓިބޯއަށް ލިބުނު ދެ ފުރުސަތެއް ފާހަގަކޮށްލެވެއެވެ. އޭނާ ފޮނުވާލި ފުރަތަމަ ހަމަލާ ފެހެންދޫގެ ގޯލާ އަމާޒުވެފައިނުވާ އިރު، ދެވަނަ ހަމަލާގެ ހުރަހަކަށްވީ މެޗުގެ މޮޅު ކުޅުންތެރިޔާގެ މަގާމަށް ހޮވުނު ފެހެންދޫގެ ކީޕަރު އިބްރާހިމް ޒަޔާނެވެ.\nދިވެހި ޕްރިމިއާ ލީގުގައި ފެހެންދޫ ކުޅޭ ދެވަނަ މެޗު އޮންނާނީ އަންނަ ބުދަ ދުވަހުގެ ރޭ ޓީސީ ސްޕޯޓްސް އާ ދެކޮޅަށެވެ.


Izmia Ge Mahsala, UN Ge Noosverikamuge Minivankamaai Behey Mandhoob Ge Samaalkamah Genesfi - Vaguthu\nއދ.ގެ އިންސާނީ ޙައްޤުތަކާއި ބެހޭ ކޮމިޝަނުން އައްޔަން ކުރައްވާފައި ހުންނަ ނޫސްވެރިކަމާއި، ޚިޔާލު ފާޅުކުރުމުގެ ޚައްޤުތައް ކަށަވަރު ކޮށްދޭ މިންވަރު ބަލާ މަންދޫބު ޑޭވީޑް ކާޔޭގެ ސަމާލުކަމަށް ދިވެހި ފުލުހުންގެ މުއައްސަސާ އިން "ވަގުތު" އާއި މެދު ތަފާތު ކުރުން ގެންގުޅޭ މައްސަލަ ގެނެސްފިއެވެ.\n"ވަގުތު" އިން އދ.ގެ މަންދޫބު ޑޭވީޑަށް ފޮނުވި އީމެއިލް އެއްގައި ވަނީ ފުލުހުންގެ ތަރުޖަމާން ޗީފް އިންސްޕެކްޓާ އޮފް ޕޮލިސް އިޒްމިއާ ޒާހިރު "ވަގުތު" އަށް އަޅަމުން ގެންދާ ހުރަސްތަކާއި، ދަތިކުރުމުގެ ފިޔަވަޅުތަކުގެ ތަފްސީލް ހިއްސާކޮށްފައެވެ.\nއަދި މިއީ ދުވަހަކު ވެސް ފުލުހުންގެ މުއައްސަސާ އިންނާއި، ރާއްޖޭގެ ރަސްމީ އެއްވެސް އިދާރާ އަކުން ކަންތައް ކޮށްފައިވާ ގޮތް ނޫންކަން އދ.ގެ މަންދޫބަށް ވަނީ ދެންނެވިފައެވެ.\nރޭ "ވަގުތު" އިން ފޮނުވި އީމެއިލް އަށް މިއަދު އދ.ގެ މަންދޫބުގެ އޮފީހުން ވަނީ ޖަވާބެއް ދެއްވާފައެވެ. އދ.ގެ މަންދޫބުގެ އޮފީހުން ފޮނުއްވި ޖަވާބުގައި "ވަގުތު" ގެ ޝަކުވާ ސަމާލުކަމަށް އައިސްފައިވާ ކަމަށާއި، އެކަމާއި ގުޅިގެން އޮންނަ އުސޫލުގެ ދަށުން އެއޮފީހުގެ މަސައްކަތްތައް ކުރިއަށް ގެންދަވާނެ ކަމުގެ ޔަގީންކަން ވަނީ ދެއްވާފައެވެ.\nމާޗް މަހުގެ 03 ވަނަ ދުވަހުން ފުލުހުންގެ ވަޓްސްއެޕް ގްރޫޕުން "ވަގުތު" ގެ ނޫސްވެރިން ބޭރުކޮށް ފުލުހުންގެ ޚަބަރާއި މައުލޫމާތު "ވަގުތު" އަށް ފޯރުކޮށްދިނުމަށް ޗީފް އިންސްޕެކްޓާ އޮފް ޕޮލިސް އިޒްމިއާ ވަނީ ހުރަސް އަޅާފައެވެ. އަދި ރޭ ޗީފް އިންސްޕެކްޓާ އޮފް ޕޮލިސް އިޒްމިއާ ވަނީ "ވަގުތު" ނޫސްވެރިން ފޯން ނަމްބަރު ބްލޮކްކޮށް "ވަގުތު" އަށް މައުލޫމާތު ދިނުން ހުއްޓާލާފައެވެ.\nޗީފް އިންސްޕެކްޓާ އޮފް ޕޮލިސް އިޒްމިއާގެ މައްސަލަ މީޑިއާ ކައުންސިލަށާއި، އިންޓަގްރިޓީ ކޮމިޝަނަށާއި ނޫސްވެރިކަމުގެ މިނިވަންކަމަށް ވަކާލާތު ކުރައްވާ ބައިނަލްއަޤުވާމީ ފަރާތްތަކުގެ ސަމާލުކަމަށް ގެނައުމުގެ މަސައްކަތް "ވަގުތު" އިން ގެންދަނީ ކުރަމުންނެވެ.\nނަސީބެއްނު ސިޓީއެއް ނުފޮނުވިކަން!\nމާޗް 14, 2019 11:28\nވަގުތު އަކީ ހޫނުކަމާއެކު އަބަދުވެސް ޙަބަރުތައްގެނެސްދޭ ވ ހީވާގި މުބައްޒަފުންތަކެއް އުޅޭ ތަނެއް ސްކުރިއްޔާ ވ ގުތުނިއުސް\nމާޗް 14, 2019 11:40\nސީނާ ޒާހިރުއަކީ މިކަހަލަ ބޭފުޅެއްނޫން އަނެއްކާ މިކުއްޖާއަށް ކޮންބާވަތެއްގެ ސިޔާސީ ނުފޫޒެއް އޮތީބާ. ކަބުލޯ ވަގުތުއަކީ އެންމެރަގަޅު ޚަބަރުގެނެސްދޭ ނޫސް.. ޒާތީ ތިޔަވީ ދިވެހިރައްޔިތުންނާއި. ތިބާއަށް މިއަދުވެސް މުސާރަ ދޭނީ ސީޕީ އަދި ޤައުމުގެ ރައީސެއްނޫން. ދިވެހިރައްޔިތުން. ވިސްނާބަލަ،،، ނިކަންފޮނިކެޑި ރާޓީވީގަ. ޚަބަރުކިޔާ ޕުރެސެންޓަރ އަކަށްވާންވީ ނުންތޯ.\nމާޗް 14, 2019 11:59\nތީ ބޮޑު މުސީބާތެއް ކަހަލަ އަންހެނެއްނު. އެހަކައްދުވަހަކު ޔާމީނުގެ ނުފޮރޮއްޕާނުން ގައުމު ސަލާމަތްވީ... އަނެއްކާ މިޖެހުނީ އަންހެން ތޫފާނެއް.\nމާޗް 14, 2019 12:06\nމާޗް 14, 2019 12:19\nއިންޝާ ﷲ ހީލަތްތެރި ނުބައި މީހުން ނިކަމެތި ކުރައްވާށި. އާމީން. "ވަގުތު" އިން ކުރާ މަސައްކަތުގައި ބަރަކާތް ލައްވާ ކާމިޔާބު މިންވަރު ކުރައްވާށި. އާމީން.\nމާޗް 14, 2019 12:25\nވަގުތު ނޫހުން އެމަންޖެއަށް ކީއްކުރީމަބާ އޭނަ އެހެން އެ ހަދަނީ؟ އެވްރީ ސްޓޯރީ ހޭސް ޓޫ ސައިޑްސް. ވަގުތުވެސް ވަރަށް ޒާތީ ވާހެން އެބަ ހީވޭ. ޖަސްޓް ސޭއިންގ\nމާޗް 14, 2019 16:17\nއަނެއްކާ ޒާތީ ނުވަނީ ކޮން ނޫހަކުންތަ؟\nމާޗް 14, 2019 13:02\nނޫން ނޫން ބައްޕަ އަކީވެސް މަތި އޮމާން މީހެއް ދޭތެރެއަކުން ހިއްލާލާނެ ... ޒާހިރު ނޫންތޯ ބުނީ ނަޝީދަކީ މިގައުމުގެ ޑިމޮކްރަސީގެ ބާނީ އޭ... އަފީފަކީ އައްޑޫ ރަދުންނޭ..... މައުމޫނަކީ ސާފު ހުދު ފޮތި ކޮޅެކޭ..... އެހެން ނޫންތޯ ވާނީ ..... ރިސޯޓް ހަދަން ރަށެއްދިނުމުން މުޅީ އުމުރު ދުވަހު އެތާނގެ ކުލިން އެތިބެނީ ކާލަ ކާލަ .... ދަރިގައިގާވެސް ބައްޕަގެ ރުޅިގަނޑު ހުންނާނެ.... މިހާރު ކޮބައިތޯ ރައްޔިތު އަހުމަދު .....\nމާޗް 14, 2019 13:18\nތީވަރައް ކިބުރުވެރި ގޮލައެއް ބަލާފަވެސް އެބަޖަހާ ބުރުގާ ވެސްނައަޅާ\nމާޗް 14, 2019 13:19\nވަގުތުނޫހަކީ ވަކިފަރާތަކަށްޖެހި ތަޢައްޞަބުން ފޯވެފައިވާ ނޫހެއް. ފިތުނަފަސާދަ އުފައްދައި މީހުންނާ ޒާތީ ވުމަކީ ވަގުތުގެ ކަމެއް. ޥަގުތު ނޫހުން އެމީހުންނާ ދެކޮޅު ކޮމެންޓްތައް ޖަހަން ނުކެރޭ\nމާޗް 14, 2019 13:21\nވަޤުތު ނޫސް ރަނގަޅު އެންމެ ކަޑައީ އައު ހަވީރު ނޫސް ހަމަ ފައްކާ ޔަހޫދީ ނޫހެއް މި ސަރުކާރު ކަހަލަ\nމާޗް 14, 2019 13:42\nއިޒްމިއާ ދެން ވެސް ހަޖަމްވެބަ\nމާޗް 14, 2019 13:51\nޒަމާން ބަދަލުވެއްޖެ...ގައުމު މިދަނީ ބުއްދީގެ މަގުން އެއްކިބާ ވަމުން.....ވިސްނަބަޔަކަށް އިބްރަތަކަށް.........\nމާޗް 14, 2019 13:57\nކީއްވެ ކޮމެންޓު ޖަހާނުދިނީ؟ ހުސް ތަޢުރީފް އެކަނިތަ ކުރަން ޖެހެނީ؟ ތެދު ހަޤީގަތަށް ވާހަކައެއް ބުނީމާ ޖަހާކަށް ނުކެރުނު. ތީ ވާވަރަކީ.\nއަދިވެސް އަޑުގެ ނެތްތަނަށް ގޮވާ ނޫސްވެރިކަމޭ! މިނިވަންކަމޭ!\nމާޗް 14, 2019 14:00\nވަގުތު އަންނާނެ... ވަގުތު ޖެހެންދެން މަޑުކޮށްބަލަ...! ތިވަރުން ނޫޅުނަސް... ބަލަ ހަޔާތުގެ ބާކީ ބައި އެއްކޮން ހޭދަ ކުރަންވެސް އަދި ވަގުތު ލިބިދާނެ!\nމާޗް 14, 2019 15:27\nވަގުތު ނޫހުން ތިގޮތަށް ޝަކުވާކުރުމުން އިޒްމިއާ ދެރަވެގެން އިއްޔެއިންސުރެ ރޮނީ އަދި އެމަންޖެ ނުވެސް ކައި އެހުންނަނީ ތިހެން ނަހަދާދެން އެމަންޖެއަށް ވަގުތުން މާފުކުރަންވީނުދޯ\nމާޗް 14, 2019 17:47\nތީ މަލާމާތެއްތަ ތިކުރީ، އިރާދަކުރެއްވިއްޔާ ވަރަށް އަވަހަށް މަލާމާތް ތިފަރާތަށް ރައްދުވާނެ.\nމާޗް 14, 2019 20:41\nމައުމޫނުގެ ވެރިކަމުގަ ރައްޔަތު އަހުމަދު ދޭސީ ހިޔާލު އެނަމުގަ ސަރުކާރަށް ވަރަށް ފާޑުކި ރައީސް މައުމޫން ފާޑުކީފަރާތް (ރައްޔަތު އަހުމަދު ދޭސީ ހިޔާލު) ދިންވެކުސިނަކީ މިނިސްޓަރުކަން ޕެރެޑައިސް އައިލެންޑް ރިސޯޓު އެއީކޮން ބޭފުޅެށްތޯ...؟\nމާޗް 15, 2019 01:03\nތިޔަ އިޒުމިޔަރެއްގެ ބަލާޔާ ހެދި މުޅި ފުލުސް އޮފީހުގަ އޭނަ ދެކެ ރުޅި ނާންނަ އެކަކުވެސް ނޫޅޭ. ހީވާ ކަހަލަ ފުލުހުންގެ މުވައްސަސާއަކީވެސް އޭނަގެ އައްޕަގެ މިލްކިއްޔާތެކޭ.


Dhiffusheegai mirey ves hamanujehun hinganee | Mihaaru\nދިއްފުށީގައި މީހަކަށް އަނިޔާކޮށްފައި\nދިއްފުށީގައި އަނެއްކާވެސް ހަމަނުޖެހުން ހިންގައިފި، އެކެއްގެ ހާލު ސީރިއަސް\n24 މެއި 2019 - 00:48 33 comments\nވައްކަންކުރާ މީހުން ހޯދަން ކަމަށް ބުނެ ކ. ދިއްފުށީގައި އާންމުން ނުކުތުމުން އިއްޔެ ރޭ ބޮޑެތި ހަމަނުޖެހުންތަކެއް ހިންގައި ބަޔަކަށް ވަޅިން ހަމަލާދީފައި ވަނިކޮށް މިރޭ ވެސް ބަޔަކު ނުކުމެ ހަމަނުޖެހުން ހިންގައި މީހަކަށް ވަރަށް ބޮޑަށް އަނިޔާކޮށްފި އެވެ.\nއަނިޔާ ލިބުނު މީހާގެ ހާލު ސީރިއަސް ކަމާއި އިތުރު ފަރުވާ ދިނުމަށް ސީ އެމްބިއުލާންސްގައި މާލެ ގެނައުމުގެ މަސައްކަތް ކުރަމުން އަންނަ ކަމަށް ވަނީ އެނގިފަ އެވެ.\nދިއްފުށީގައި މިރޭ ވެސް ހަމަނުޖެހުން ހިންގައިގެން އުޅޭ ކަމާއި ފުލުހުން އެ ރަށުގައި ހަރަކާތްތެރިވަމުން އަންނަކަން ފުލުހުން ކަށަވަރުކޮށްދިނެވެ. ނަމަވެސް މިރޭގެ ހާދިސާއާ ބެހޭ ތަފްސީލެއް އަދި ހާމައެއް ނުކުރެ އެވެ.\nއެނގިފައިވާ ގޮތުގައި އާންމުންގެ ބަޔަކު ވަނީ ފިހާރަޔަކުން 180،000ރ. އާ އެކު ވަގަށް ނެގި ކަމަށް ބުނާ ތިޖޫރީއެއް ވަޅުލާފައި އޮއްވައި ހޯދައިފަ އެވެ. ތިޖޫރީ ހޯދީ ވައްކަމުގައި ބައިވެރިވި ކަމަށް ބެލެވޭ މީހަކަށް އަނިޔާކޮށް އެ މީހާ ދިން މައުލޫމާތުން ކަމަށްވެ އެވެ. ތިޖޫރީ ހޯދި އިރު އޭގައި އެއްވެސް ފައިސާއެއް ނެތެވެ.\nދިއްފުށީގައި ވަގަށް ނެގި ކަމަށް ބުނާ ތިޖޫރީއެއް ހޯދާފައި\nދިއްފުށީގައި އިއްޔެ ރޭ ހަމަނުޖެހުން ހިނގީ ފިހާރައެއް ފަޅާލައިގެން ތިޖޫރީ ވަގަށް ނެގި މައްސަލާގައި ވަގު ހޯދަން ކަމަށް ބުނެ އާންމުން ނުކުތުމުންނެވެ. ޝައްކުކުރެވޭ މީހުންނާ އާންމުން ކުރިމަތިލުމުން، އާންމުންގެ ދެ މީހަކަށް ވަޅިން ހަމަލާދީ އެކަކު ވަނީ ވަރަށް ބޮޑަށް ޒަހަމްކޮށްލައިފަ އެވެ. އަދި އާންމުން ވެސް ހަމަލާދީ، ވައްކަން ކުރި ކަމަށް ބުނާ މީހުންނަށް ހަމަލާދީ އަދި އެ ގްރޫޕް މީހުން ގެންގުޅޭ ޑިންގީއެއްގައި ވަނީ ރޯކޮށްލައިފަ އެވެ.\nއިއްޔެ ރޭގެ ހަމަނުޖެހުންތަކާ ގުޅިގެން އަދި މިހާތަނަށް މީހަކު ހައްޔަރުކޮށްފައެއް ނުވެ އެވެ.\nއިތުރު ލިޔުންތައް ކ. ދިއްފުށި ހަމަނުޖެހުން ވައްކަމާއި ފޭރުން ކުށްކުރުން


ސާކް ގައުމުތަކުގައި ކޯވިޑް19ގެ ހާލަތު3– Mikal News\nސާކް ގައުމުތަކުގައި ކޯވިޑް19 ގެ ހާލަތު،4އޭޕްރީލް 2020\nމުޅި ދުނިޔެއިން ވެސް މިހާރު ކަންބޮޑުވެ އެތަކެއް ދަތި އުނދަގޫ ކަމެއް ކުރިމަތިލާ ކޯވިޑް19 ގެ ހާލަތު ސައުތު އޭޝިއަން އެސޯސިއޭޝަން ފޯ ރީޖަނަލް ކޯޕަރޭޝަން (ސާކް)ގެ ގައުމުތަކުގައި އޮތް ހާލަތަށް2ހަފުތާ ފަހުން އަނެއްކާވެސް ބަލައިލަމެވެ. ދުނިޔޭގެ 204 ގައުމަކާއި ސިޔާސީ ސަރަހައްދުތަކަށް އަންނަނީ ކޯވިޑް19 ގެ ބަލިމަޑުކަމާއި ކުރިމަތިލަމުންނެވެ. މީގެ އިތުރުން2ކުރޫޒްލައިނާއަށް ވެސް ވަނީ ކްރޯނާ ވައިރަހުގައި ތާށިވެފައެވެ.\nމިހާތަނަށް އައިއިރު ރާއްޖެއާއި އެންމެކައިރިން އިންޑިއާ ސްރީލަންކާގައި ވަނީ މިކަމާއި ގުޅިގެން ވަނީ ކާފިއު އިއުލާންކޮށްފައެވެ. އަދި ގިނަ ގައުމުތަކެއްގައި ވަނީ އާއްމުން ބޭރަށް ނިކުމެ އުޅުން ރާއްޖެއެކޭ އެއްގޮތަށް މަނާށްފައެވެ. އެހެން ގޮތަކަކުން ބުނާނަމަ ފާއިތުވި ހަފުތާގެ ހާލަތަށްވުރެ ހާލަތު ގިނަ ގައުމުތަކުގައި އަދިވެސް އަންނަނީ ގޯސްވަމުންނެވެ.\nތިރީގައި މި ހިމަނާލާ މައުލޫމާތަކީ ‘ވޯލްޑޯމީޓަރ’ގެ ކްރޯނާވައިރަސް އިންފޮމޭޝަން އަސާސަކަށް ބަލައިގެން ގެނެސްދޭ މައުލޫމާތެވެ.\nމިއަދު4އޭޕްރީލް، ހޮނިހިރު ދުވަހާއި ހަމަޔަށް މުޅި ދުނިޔެއިން މިބަލި ޖެހިފައިވާ ކަމަށް ރިކޯޑުކުރެވިފައި ވަނީ 1,133,373 މީހުންނެވެ. އެއިގެ ތެރެއިން މަރުވެފައިވަނީ 60,375 މީހުން ނުވަތަ %5.3 އެވެ. އަދި ބަލިން ރަނގަޅު ވެގެން 235,999 މީހުން ގެއަށް ދޫކޮށްލާފައި ވެއެވެ. މިބަލީގެ އެކްޓިވް ކޭސަސްގެ ގޮތުގައި މިހާރު ތިބި 836,999 މީހުންގެ ތެރެއިން 797,399 (%95) މީހުންނަކީ އާދައިގެ ކުދިކުދި މައްސަލަތަކުގެ މީހުންނެވެ. އަދި އެއިގެ ތެރެއިން %5 މީހުން ނުވަތަ 39,600 މީހުންނަކީ ނާޒުކު ހާލަތުގައި ތިވބި މީހުންނެވެ.\nމިހަފުތާގައި ވެސް ބަލި އެންމެ ގަދަޔަށް ފެތުރިގެންދަނީ އެމެރިކާގައެވެ. ދެން ސްޕޭނުގައެވެ. އަދިވެސް މިބަލީގައި އެންމެ ގިނަ މިހުން މަރުވަފައިވަނީ އިޓަލީން ނެވެ. އެއީ 14681 މީހުންނެވެ. ދެން ސްޕޭނާއި އެމެރިކާ އަދި ފްރާންސް އިންނެވެ.\nސާކް ގައުމުތަކުން މިހާތަނަށް މިބަލިޖެހިފައިވާ ޖުމްލަ އަދަދަކީ 6351 މީހުން، އަދި މިހަރުވެސް ބަލީގައި ދެމިތިބީ 5765، ބަލިން މުޅިން ރަނގަޅުވެފައި ވަނީ 440 މީހުން އަދި ބަލީގައި 146 މީހުން މަރުވެފައި ވެއެވެ.\nސާކް ގައުމުތަކަށް ބަލާއިރު އެންމެ ގިނަ މީހުން ބައްޔަށް ޕޮޒިޓިވް ވެފައިވާ ގައުމު މިވަނީ ޕާކިސްތާނުން އިންޑިއާއަށް މިހަފުތާގައި ބަދަލުވެފައެވެ. އެއީ 3082 މީހުންނެވެ. އެގައުމުން 86 މީހުން މިބަލީގައި މަރުވެފައިވާއިރު 229 މީހުން ބަލިން ރަނގަޅުވެފައި ވެއެެވެ.\nސާކް ގައުމުތަކުން ދެވަނަ އަށް އެންމެ ގިނަ މީހުން ބައްޔަށް ޕޮޒިޓިވް ވެފައިވާ ޕާކިސްތާނާއި3ވަނާގައިވާ އަފުޣާނިސްތާނާއި ދެމެދު ބޮޑު ތަފާތު އެބަހުއްޓެވެ. އެއީ ޕާކިސްތާނުގައި 2708 މީހުން ތިބިއިރު އަފުޣާނިސްތާނުގައި ތިބީ 299 މީހުންނެވެ. ޕާކިސްތާނުން 40 މީހުން މިބަލީގައި މަރުވެފައިވާއިރު 130 މީހުން ބަލިން ރަނގަޅު ވެގެން ދޫކޮށްލާފައި ވެއެވެ.\nސާކް ގައުމުތަކަށް3ވަނަ އަށް އެންމެ ބޮޑު އާބާދީއެއް އޮންނަ ބަންގްލާދޭޝްއިން މިބައްޔަށް ޕޮޒިޓިވްވެފައި ވާ މީނުން ނިސްބަތުން މަދެވެ. އެއީ 70 މީހުންނެވެ. އެގައުމުން 8 މީހުން މިބަލީގައި މަރުވެފައިވާއިރު 30 މީހުން ރަނގަޅުވެފައި ވެއެވެ. ބާކީ މިހާރު މިބަލީގައި ތިބީ 32 މީހުންނެވެ.\nސްރީލަންކާގައި ބަލިފެތުރޭ ންވަރު ފާއިތުވި ހަފުތާފގައި މިވަނީ އިތުރުވެފައެވެ. މިހާރު އެގައުމުގެ 159 މީހުން ބައްޔަށް ޕޮޒިޓިވް ވެފައި ތިބިއިރު، 25 މީހުން ރަނގަޅުވެފައި ވެއެވެ. އަދި5މީހުން ބަލީގައި މަރުވެފައި ވެއެވެ. މިހާރު އެގައުމުގައި ތިބީ ބަލީގެ 129 މީހުންނެވެ.\nރާއްޖެއިން 19 މީހުން ޕޮޒިޓިވް ވިއިރު4މީހުން ފިޔަވައި އެންމެންނަކީ ވެސް ޓްވަރިޒަމް ދާއިރާގެ ބިދޭސީންނެވެ. ބިދޭސީ2މުވައްޒަފުންނާއި 13 ފަތުރުވެރިންނެވެ. ރާއްޖެއިން ބައްޔަށް ޕޮޒިޓިވް ވެފައި ވަނީ އިނގިރޭސިވިލާތުން އައި4ދިވެހީންނެވެ. އެއި3ފިރިހެނުންނާއި އަންހެނެކެވެ. ރާއްޖޭގައި މިބަލީގެ އެކްޓިވް6މީހުން ރެކޯޑް ކުރެވިފައި އޮތް ނަމަވެސް އެއިގެތެރޭގައި ހިމެނޭ އިޓަލީ2މީހުން ވަނީ ބަލި އެނގުނު އިރު ގައުމަށް ފުރާފައެވެ. ވީމާ ރާއްޖޭގައި މިހާރު ތިބީ މިބަލީގެ4ދިވެހިންނެވެ.\nމިސަރަހައްދުގެ އެންމެ މަދުން ބައްޔަށް ޕޮޒިޓިވް މީހުން ތިބީ އެކަހެރި ބޫޓާނުގައެވެ. އެއީ5މީހުން ޕޮޒިޓިވްވެ،2މީހުން ރަނގަޅުވެ ބާކީ ތިބި3މީހުންނެވެ. ނޭޕާލުން9މީހުން ބައްޔަށް ޕޮޒިޓިވް ވިއިރު އެކަކު ރަނގަޅުވެ، ބާކީ 8 މީހުން ބަލީގައި އަދި އެބަތިއްބެވެ.\nކޯވިޑް19 މިހާރު އެންމެ ބޮޑަށް އޮތް ގައުމުތައް\nގުޅުންހުރި މައުލޫތައް:ކޮރޯނާ ވައިރަސް, ކޯވިޑް19, ސާކް ގައުމުތައް\nސާކް ގައުމުތަކުގައި ކޯވިޑް19ގެ ހާލަތު 2


Chelsea dhookoh Sarri Juventus ah\nޗެލްސީއިން ކޯޗް މައުރީޒިއޯ ސާރީ ދޫކޮށްލުމުން ޔުވެންޓަސްގެ ކޯޗް ކަމަށް އޭނާ ހަމަޖައްސައިފި އެވެ.\nމިދިޔަ ތިން އަހަރު ޔުވެންޓަސްގެ ކޯޗް ކަމުގައި ހުރި މެސިމިލިއާނޯ އެލެގްރީ އަމިއްލައަށް ޓީމު ދޫކޮށްލުމުން ޔުވެންޓަސްއިން ބޭނުންވީ، ވާދަވެރި ނަޕޯލީއަށް ކުރިން ކޯޗް ކޮށްދިން ސާރީ ގެންދިއުމަށެވެ. އިންޓަ މިލާންގެ މިހާރުގެ ކޯޗް އެންޓޯނިއޯ ކޮންޓޭ، އެއް އަހަރު ކުރިން ޗެލްސީގެ ކޯޗް ކަމުން ވަކި ކުރުމަށް ފަހު އެ ޓީމުން ސާރީ ގެންދިޔައީ ތިން އަހަރު ދުވަހުގެ އެއްބަސްވުމުގެ ދަށުންނެވެ.\nމިދިޔަ ސީޒަންގެ ކުރީކޮޅު ސާރީ އާއެކު ޗެލްސީއަށް ވަރަށް ބޮޑަށް އުނދަގޫ ކުރިމަތިވި އެވެ. ކުޅުންތެރިން ދަސްވެ، ޗެލްސީގެ މުޅި ޓީމު ހަމަޔަކަށް އެޅުވުނީ ސީޒަން ދެބައިވި ފަހުންނެވެ. އެއަށް ފަހު ނަތީޖާތައް ރަނގަޅުކޮށް ތާވަލުގެ ތިން ވަނައިގައި ސީޒަން ނިންމާލި އެވެ.\nޔޫރޮޕާ ލީގް ފައިނަލުގައި އާސެނަލް ބަލިކޮށް ޗެލްސީއަށް އެ މުބާރާތް ކާމިޔާބު ކޮށްދިނެވެ. ލީގް ކަޕުގެ ފައިނަލުގައި މެންޗެސްޓާ ސިޓީ އަތުން ބަލިވީ ޕެނަލްޓީ ޖަހައިގެންނެވެ.\nމިދިޔަ އަހަރު، ޗެލްސީ އާއެކު ސާރީ ސޮއި ކުރި އެއްބަސްވުން ހަމަވާން އޮތް ތާރީހަކީ 2021 ވަނަ އަހަރު ޖޫން މަހު އެވެ. އެއްބަސްވުމުގައި ބާކީ ދެ އަހަރު އޮއްވައި، ސާރީ ދޫކޮށްލަން ޗެލްސީން އެއްބަސްވީ ސީދާ ކިހާވަރެއްގެ އަގަކަށް ކަމެއް މުޅިން ސާފެއް ނުވެ އެވެ. އިޓަލީގެ މީޑިއާ ރިޕޯޓްތައް ބުނާ ގޮތުން ޔުވެންޓަސްއިން ވަނީ ޗެލްސީ އަށް 1.1 މިލިއަން ޕައުންޑް ދޭން އެއްބަސްވެފަ އެވެ. އިނގިރޭސި މީޑިއާތަކުން ބުނެފައި ވަނީ ފަސް މިލިއަން ޕައުންޑް ކަމަށެވެ.\nސާރީ އާއެކު، ޔުވެންޓަސްއިން އެއްބަސްވީ ތިން އަހަރު ދުވަހަށެވެ. އެއްބަސްވުމުގެ ދަށުން މުސާރައިގެ ގޮތުގައި އޭނާއަށް އަހަރަކު ހަ މިލިއަން ޔޫރޯ ދޭނެ އެވެ. ސާރީގެ ބަދަލުގައި، ޗެލްސީގެ ކޯޗަކަށް ގެނައުމަށް އެ ޓީމުން މަސައްކަތް ކުރަނީ، ޗެލްސީގެ ލެޖެންޑް އަދި ޑާބީ ކައުންޓީގެ ކޯޗް ފްރޭންކް ލަމްޕާޑެވެ.\nޗެލްސީ ޔުވެންޓާސް މައުރީޒިއޯ ސާރީ


"Insha Allah" huttaalumun2million dollar ge gellun | Mihaaru\n"އިންޝާﷲ" ހުއްޓާލުމުން ދެ މިލިއަން ޑޮލަރުގެ ގެއްލުމެއް\n01 ސެޕްޓެމްބަރ 2019 - 08:16 1 comment\nޑައިރެކްޓަރު ސަންޖޭ ލީލާ ބަންސާލީގެ އާ ފިލްމު "އިންޝާﷲ" ކުއްލި ގޮތަކަށް ހުއްޓާލަން ޖެހުމުން 15 ކްރޯޑް ރުޕީސް (2 މިލިއަން ޑޮލަރު) ގެ ގެއްލުމެއް ބަންސާލީ އަށް ވެއްޖެ އެވެ.\nބައެއް ނޫސްތަކުން ބުނާގޮތުގައި އެންމެ ފަހު ވަގުތު "އިންޝާﷲ" ހުއްޓާލަން ނިންމީ ފިލްމަށް ސަލްމާން ކީ އަގާއި އޭނާގެ ތާރީހުން ބަންސާލީ ބޭނުންވާ ވަރަށް ވަގުތު ދެވެން ނެތުމުން، އެއްބަސްވުމަކަށް ނާދެވިގެންނެވެ. އެގޮތުން ފިލްމުން ސަލްމާން 100 ކްރޯޑް (14 މިލިއަން) ޑޮލަރުގެ ފީއަކަށް އެދުނު ކަމަށާއި ބަންސާލީ އެދުނު ގޮތަށް މި މަހުން ފެށިގެން އެއްފަހަރާ 120 ދުވަސް ފިލްމަށް ސަލްމާން ދޭން ސަލްމާން އެއްބަސްނުވީ ކަމަށްވެ އެވެ.\nމީގެ އިތުރުން ފިލްމު ހުއްޓައިލަން ޖެހުނު ސަބަބުތަކުގެ ތެރޭގައި އާލިއާގެ ބަދަލުގައި ފިލްމުގެ ބަތަލާއިންނަށް ޑެއިޒީ ޝާހާއި ވަލުސްޗާ ޑި ސޫޒާ ނަގަން ސަލްމާން ބާރުއަޅާފައިވާ ކަމަށްވެ އެވެ. ޑެއިޒީއަކީ ސަލްމާންގެ "ޖޭ ހޯ" އިން 2014 ގައި ބޮލީވުޑަށް ތައާރަފުކުރި ބަތަލާއެކެވެ. ޝާހްރުކް ހާންގެ 2016 ގެ ފިލްމު "ފޭން" ގެ ރޯލެއް ކުޅުނު ވަލުސްޗާއަކީ ސަލްމާން ޕްރޮޑިއުސްކޮށް، ސްޓާ ޕްލަސް އިން މިހާރު ދައްކާ ޑާންސް ޝޯ "ނަބް ބަލިޗޭ" ގެ އަންހެން ހޯސްޓެވެ.\nޑެއިޒީ (ކ) އަދި ވަލުސްޗާ.\nމިފަދަ ވާހަކަތަކެއް ދެކެވެމުން ދިޔަ ނަމަވެސް ސަލްމާނާއި ބަންސާލީ ތިބީ ހިމޭނުންނެވެ.\nރިޕޯޓްތައް ބުނާގޮތުން "އިންޝާﷲ" މިހާރު ވަނީ ޝާހްރުކަށް ހުށަހަޅައިފަ އެވެ. އަދި "އިޒްހާރު" ކިޔާ ފިލްމެއް ވެސް ބަންސާލީ ޝާހްރުކަށް ހުށަހަޅާފައިވާ ކަމަށްވެ އެވެ. އެހެންވެ އޭނާ ދެން ހަދާ ފިލްމަކަށް ވާނީ ޝާހްރުކް ލީޑް ރޯލައިގެން ހަދާ މި ދެ ފިލްމުން ކުރެ ކޮންމެވެސް ފިލްމެއް ކަމަށް ވެސް މީޑިއާތަކުން އަންނަނީ ބުނަމުންނެވެ.


Hardware lab ge aa fihaaraeh hulhuvaifi | Mihaaru\nހާޑްވެއާ ލެބް: މި ފިހާރައިން ހާޑްވެއަގެ ހުރިހާ ސާމާނެއް ވެސް ލިބެން ހުރޭ-- ފޮޓޯ: މިހާރު\nހާޑްވެއާ ލެބުގެ އާ ފިހާރައެއް ހުޅުވައިފި\n08 ޖުލައި 2019 - 23:42\nހާޑްވެއާގެ އެކި ސާމާނު ލިބެން ހުންނަ "ހާޑްވެއާ ލެބް" ގެ އާ ފިހާރައެއް މިރޭ ހުޅުވައިފި އެވެ.\nޖަނަވަރީ މަގުގައި ހުޅުވި މި ފިހާރައަކީ ހާޑްވެއާ ލެބްގެ ހަތަރު ވަނަ ފިހާރަ އެވެ. މި ފިހާރައިން ވެސް ދުނިޔޭގެ ނަން މަޝްހޫރު ބްރޭންޑުތަކުގެ ސާމާނު ލިބެން ހުރެ އެވެ. މީގެ ތެރޭގައި މަކިޓާ، އުޝާ، ސްޓޭންލީ ފަދަ ބްރޭންޑްތަކުުގެ ތަފާތު ސާމާނު ހިމެނެ އެވެ.\nހާޑްވެއާ ލެބުން ލިބެން ހުންނަ ބައެއް ސާމަނު-- ފޮޓޯ: މިހާރު\nހާޑްވެއާ ލެބުގެ ޑިރެކްޓަރު ހަސަން ޒާހިދު ވިދާޅުވީ މިރޭ ހުޅުވި ފިހާރައަކީ ކަސްޓަމަރުންނަށް ފަސޭހައިން ހާޑްވެއާގެ ސާމާނު ލިބޭނެ އިންތިޒާމު ހަމަޖައްސައިދިނުމުގެ ގޮތުން ހުޅުވި ފިހާރައެއް ކަމަށެވެ. އަދި ހާޑްވެއާގެ ސާމާނު ވިއްކާ ގިނަ ފިހާރަތަކެއް ހުންނަ ސަރަހައްދެއްގައި މި ފިހާރަ ހުޅުވުމަކީ ވެސް ކަސްޓަމަރުންނަށް ލިބޭނެ އިތުރު ފަސޭހަކަމެއް ކަމަށް އޭނާ ވިދާޅުވި އެވެ.\n"އަޅުގަނޑުމެން ވިޔަފާރި ފެށުނީއްސުރެ ބަލަމުން މިދަނީ ކަސްޓަމަރުންނަށް ފަސޭހަވާނެ ގޮތްތަކެއް ހޯދުމަށް. ފަސޭހައިން އެއްޗެހި ފެންނަން ހުރުމަކީ އަބަދުވެސް ކަސްޓަމަރުން ބޭނުންވާ ގޮތް. ދެން މި ޝޯރޫމް ހުޅުވި ހިސާބަކީ ވެސް ގިނަ ހާޑްވެއާ ފިހާރަތަކެއް ހުންނަ ހިސާބަކަށް ވުމުން ކަސްޓަމަރުންނަށް ވަރަށް ފަސޭހަ ވާނެ،" ހަސަން ޒާހިދު ވިދާޅުވި އެވެ.\nހާޑްވެއާ ސާމާނު ގަންނަ ފަރާތްތަކަށް ގިނަ ފަހަރު ދިމާވާ އެންމެ ބޮޑު ދައްޗަކީ ގަންނަ ސާމާނު ގެއާ ހަމައަށް ނުވަތަ ބޯޓު ފަހަރާ ހަމައަށް ނުގެންދެވުމެވެ. ނަމަވެސް މިރޭ ހުޅުވި މި ފިހާރައިން ޑެލިވަރީގެ ހިދުމަތް ވެސް ލިބޭނެ އެވެ. ޑެލިވަރީ އަށް އަބަދުވެސް ފިހާރައިގެ މުވައްޒަފުން އިސްކަން ދޭނެ ކަމަށް ހަސަން ޒާހިދު ވިދާޅުވި އެވެ. އެގޮތުން އެ ފިހާރައިގެ ނަންބަރު 3004010 އަށް ގުޅައިގެންނާއި ވައިބާ އަދި އެ ފިހާރައިގެ އީމެއިލް sales.marketing@nelkecompany.com ގެ ޒަރީއާ އިން ޑެލިވަރީއަށާއި ކޮޓޭޝަން ހެދުމަށް ހުށަހެޅޭނެ އެވެ.\nހާޑްވެއާގެ ހުރިހާ ސާމާނެއް ލިބެން ހުންނަ މި ފިހާރައިން ތަފާތު ސްކީމްތަކުގެ ދަށުން ވެސް މުދާ ނެގޭނެ އެވެ. އެގޮތުން އެމްއެފްއެލްސީގެ ދަށުން މިހާރު ވެސް އެ ފިހާރައިގެ ކަސްޓަމަރުންނަށް މުދާ ގަނެލެވޭނެ އެވެ. އަދި ކުޑަ ދުވަސްކޮޅެއްގެ ތެރޭގައި އިސްލާމިކް ބޭންކުގެ ސްކީމްގެ ދަށުން ވެސް މުދާ ގަނެލެވޭނެ ކަމަށް ހަސަން ޒާހިދު ވިދާޅުވި އެވެ.\nމިރޭ މި ފިހާރަ ހުޅުވުމާ އެކު ގިނަ އަދަދެއްގެ ކަސްޓަމަރުން ވަނީ މި ފިހާރައަށް ޒިޔާރަތް ކޮށްފަ އެވެ. އެގޮތުން އެއް ކަސްޓަމަރަކު ބުނީ މި ފިހާރައިގައި އެންމެ ފަހުގެ ކޮލިޓީ ރަނގަޅު ސާމާނު ހުރިކަން ފާހަގަކުރެވުނު ކަމަށެވެ.\nއިތުރު ލިޔުންތައް ރީޓެއިލް ވިޔަފާރި


ޑެޕިޔުޓީ ޕްރޮޖެކްޓް ކޯޑިނޭޓަރ\nއިއުލާން ނަމްބަރު: IUL)475/475/2020/140)\nދިވެހި ސަރުކާރުން ވަރލްޑްބޭންކުގެ އެހީއާއެކު ކުރިޔަށްގެންދާ ' މޯލްޑިވްސް: އެންހޭންސިންގ އެމްޕްލޯއިބިލިޓީ އެންޑް ރެޒިލިއަންސް އޮފް ޔޫތު' ޕްރޮޖެކްޓަށް ތިރީގައި ބަޔާންކުރެވިފައިވާ މަޤާމަށް މުވައްޒަފަކު ބޭނުންވެއްޖެއެވެ.\nމަޤާމް: ޑެޕިޔުޓީ ޕްރޮޖެކްޓް ކޯޑިނޭޓަރ\nމި މަޤާމަށް ޝަޢުޤުވެރިވެލައްވާ ފަރާތްތަކުގެ ކިބައިގައި ހުންނަންޖެހޭ ތަޢުލީމާއި ތަޖުރިބާގެ ފެންވަރު، އަދި މި މަސައްކަތަށް ހޮވޭ ފަރާތެއްގެ މަސްއޫލިއްޔަތުތަކާއި ޒިންމާތައް އަދި މަސައްކަތް ކުރަންޖެހޭ މުއްދަތު މި އިޢުލާނާއެކު އެޓޭޗް ކުރެވިފައިވާ ޓަރމްސް އޮފް ރެފަރަންސްގައި ބަޔާން ކުރެވިފައިވާނެއެވެ. ޓަރމްސް އޮފް ރެފަރަންސް[email protected] އަށް އީމެއިލް ކުރެއްވުމުންވެސް ލިބިވަޑައިގަންނަވާނެއެވެ.\nޝައުޤުވެރިވެލައްވާ ފަރާތްތަކުން 07 އޮކްޓޯބަރ 2020 (ބުދަ ދުވަހު) ގެ މެންދުރު 14:00 ގެ ކުރިން މިމިނިސްޓްރީގެ އީމެއިލް އެޑްރެސް[email protected] އަށް، އަންނަނިވި ލިޔެކިޔުންތައް ހިމެނޭގޮތަށް އެޕްލިކޭޝަން ހުށަހެޅުއްވުން އެދެމެވެ. ސުންގަޑީގެ ފަހުން ހުށަހެޅޭ އެޕްލިކޭޝަންތައް ބަލައިނުގަނެވޭނެ ވާހަކަ ދެންނެވީމެވެ.\nއެކްސްޕްރެޝަން އޮފް އިންޓްރެސްޓް.\nދިވެހި ރައްޔިތެއްކަން އަންގައިދޭ ކާޑުގެ ނުވަތަ ޕާސްޕޯޓް ކޮޕީ.\nވެލިޑޭޓް ކުރެވިފައިވާ ތައުލީމީ ސެޓްފިކެޓްތަކުގެ ކޮޕީ.\nމަސައްކަތުގެ ތަޖުރިބާ ބަޔާންވެ އެނގޭނޭ ރެފަރަންސް ލެޓަރ (ވެލިޑޭޓް ކުރެވިފައިވާ).\nހުށަހަޅުއްވާ އެޕްލިކޭޝަން އެޑްރެސް ކުރައްވާނީ ތިރީގައިވާ ފަރާތަށް:\nފެން ބިލްޑިން،2ވަނަ ފަންގިފިލާ\nމަޤާމަށް ހޮވުން: - މި މަޤާމަށް ހޮވޭނީ ޝަރުތު ހަމަވާ ފަރާތްތަކާ އިންޓަރވިއު ކުރުމަށްފަހު އިންޓަރވިއުއިން ފާސްވާ ފަރާތެކެވެ. އިންޓަވިއު ކުރެވޭނީ ހަމައެކަނި ޝޯޓްލިސްޓް ކުރެވޭ ފަރާތްތަށް އެކަނިކަމުގައި ދެންނެވީމެވެ. މި މަޤާމަށް ބޭފުޅަކު ހޮވުމުގައި އަމަލުކުރެވޭނީ ވަރލްޑް ބޭންކުގެ "ވޯލްޑް ބޭންކު ޕްރޮކިއަރމަންޓް ރެގިއުލޭޝަންސް ފޯރ އައި.ޕީ.އެފް ބޮރޯވާރސް ތަކަށް ކޮންސަލްޓަންޓުން ހޮވުމުގައި އަމަލު ކުރާ އުސޫލް ، އޮގަސްޓް 2018 " ގައި ވާ ގޮތުގެ މަތިންނެވެ.\n27 ސެޕްޓެންބަރު 2020\nސުންގަޑި: 07 އޮކްޓޫބަރު 2020 1400


Lanka ge riyaasee inthikhaabugai 35 candidatun | Mihaaru\nލަންކާ އިލެކްޝަން ކޮމިޝަންގެ އޮފީސް: އަންނަ މަހު އޮންނަ އިންތިޚާބުގައި 35 ކެންޑިޑޭޓުން ވާދަކުރާނެ.\nލަންކާގެ ރިޔާސީ އިންތިޚާބުގައި 35 ކެންޑިޑޭޓުން\n07 އޮކްޓޯބަރ 2019 - 13:403comments\nކޮލަމްބޯ (އޮކްޓޯބަރު 7) - އަންނަ މަހު 16 ވަނަ ދުވަހު ބާއްވާ ސްރީ ލަންކާގެ ރިޔާސީ އިންތިޚާބުގައި ވާދަކުރުމަށް ރެކޯޑް އަދަދެއް ކަމަށްވާ 35 ކެންޑިޑޭޓުން ހުށަހަޅާފައިވާ ކަމަށް އެ ގައުމުގެ އިލެކްޝަންސް ކޮމިޝަނުން މިއަދު ބުނެފި އެވެ.\nދެހާސް ދިހަ ވަނަ އަހަރުގެ އިންތިޚާބުގައި ވާދަކޮށްފައި ވަނީ 22 ކެންޑިޑޭޓުންނެވެ.\nކޮމިޝަންގެ ޗެއާމަން މަހިންދާ ޑެޝަޕްރިޔާ ވިދާޅުވީ އިންތިޚާބުގައި ވާދަކުރުމަށް އެދި 41 ފަރާތަކުން ޑިޕޮސިޓް ބެހެއްޓި ކަމަށެވެ. އޭނާ ވިދާޅުވީ މި އަހަރުގެ އިންތިޚާބުގައި ވާދަކުރާ ކެންޑިޑޭޓުންގެ އަދަދު އިތުރުވުން ބައެއް ދަތިތައް ދިމާވާނެ ކަމަށެވެ. އަދި އެކަމަށް ހައްލު ހޯދަން އިލެކްޝަންސް ކޮމިޝަނަށް އިތުރު މުވައްޒަފުން ހޯދާނެ ކަމަށް ވިދާޅުވި އެވެ. އިންތިޚާބަށް ކޮމިޝަނުން ވަނީ 400 މިލިއަން ރުޕީސްގެ ބަޖެޓެއް ކަނޑައަޅައިފަ އެވެ.\nއިންތިޚާބުގައި ސިޔާސީ ޕާޓީތަކުން ނުކުންނަ ކެންޑިޑޭޓުންގެ އިތުރުން ގިނަ އަދަދެއްގެ އަމިއްލަ ކެންޑިޑޭޓުން ވެސް ވާދަކުރެ އެވެ. ޔުނައިޓެޑް ނޭޝަނަލް ޕާޓީ (ޔޫއެންޕީ) ގެ ކެންޑިޑޭޓެއްގެ ގޮތުގައި ހަމަޖައްސާފައި ވަނީ ޕާޓީގެ ޑިޕިއުޓީ ލީޑަރު ސަޖިތު ޕްރަމަދާސާ އެވެ. އަދި ކުރީގެ ރައީސް މަހިންދާ ރާޖަޕަކްސާގެ ސްރީ ލަންކާ ޕޮޑުޖަނާ ޕެރަމުނާ (އެސްއެލްޕީޕީ) ގެ ކެންޑޭޓަކީ ގޯޓާބޭ ރާޖަޕަކްސާ އެވެ.\nދެ ވަނަ ދައުރަކަށް ވާދަނުކުރެއްވުމަށް ރައީސް މައިތުރިޕާލާ ސިރިސޭނާ ވަނީ ނިންމަވައިފަ އެވެ. މިއީ ލަންކާގައި 1978 ވަނަ އަހަރު ރިޔާސީ ނިޒާމް ތައާރަފްކުރި ފަހުން ސްރީ ލަންކާ ފްރީޑަމް ޕާޓީ (އެސްއެލްއެފްޕީ) އިން ކެންޑިޑޭޓަކު ނުނެރޭ ފުރަތަމަ ފަހަރެވެ.\nއިންތިޚާބަށް ކުރިމަތިލި ފަރާތްތަކުގެ ތެރޭގައި ބުޑިސްޓް ދެ ކެންޑިޑޭޓުން، މުސްލިމް ކޮމިއުނިޓީން ހަތަރު ކެންޑިޑޭޓުން އަދި ތަމަޅައިންގެ ދެ ކެންޑިޑޭޓުން ހިމެނެ އެވެ. އިންތިޚާބަށް ކުރިމަތިލާފައި ވަނީ އެންމެ އަންހެން ކެންޑިޑޭޓެކެވެ.\nއިތުރު ލިޔުންތައް ސްރީ ލަންކާ ރިޔާސީ އިންތިޚާބު


ފްރެންޑްސް އޮފް މޯލްޑިވްސް އާއި ދިރުހަމަށް މޮޅެއް\nރަމަޟާން ކްރިކެޓް ކާނިވަލް\nމެލްކޯ އަތުން ފްރެންޑްސް އޮފް މޯލްޑިވްސް މޮޅުވީ 132 ލަނޑުން\nމާލެ ވޮރިޔާސް އަތުން ދިރުހަމް މޮޅުވީ 27 ލަނޑުން\n2 މެއި 2021 | އާދީއްތަ 19:16\nރަމަޟާން ކްރިކެޓް ކާނިވަލުގެ ކޮމްޕެނީ ޓޭޕް ބޯލް ކްރިކެޓް މުބާރާތުގެ ތެރެއިން\nމާލޭ ސްޕޯޓްސް ކުލަބާއި ކްރިކެޓް ބޯޑް އޮފް މޯލްޑިވްސްއިން އިންތިޒާމުކޮށްގެން ކުރިއަށްގެންދާ ރަމަޟާން ކްރިކެޓް ކާނިވަލުގެ ކޮމްޕެނީ ޓޭޕް ބޯލް މުބާރާތުގައި އާދިއްތަ ދުވަހު ކުޅުނު މެޗުތަކުން ފްރެންޑްސް އޮފް މޯލްޑިވްސް އާއި ދިރުހަމް މޮޅުވެއްޖެއެވެ.\nމި ފަހަރުގެ ކޮމްޕެނީ މުބާރާތުގައި 14 ޓީމެއް ވަނީ ބައިވެރިވެފައެވެ. ތިން ގްރޫޕަކަށް ބަހާލައިގެން މުބާރާތުގެ ކުޅުން ކުރިއަށްދާއިރު، އާދީއްތަ ދުވަހުގެ ހަވީރު ކުޅުނު ފުރަތަމަ މެޗުން ގްރޫޕް ބީގައި ހިމެނޭ ފްރެންޑްސް އޮފް މޯލްޑިވްސް މޮޅުވީ މެލްކޯއާ ވާދަކޮށް 132 ލަނޑުންނެވެ. މި މެޗުގެ ގުރު ދިމާވުމުން ފްރެންޑްސް އޮފް މޯލްޑިވްސް ކުޅެން އަރައި އަށް އޯވަރު ހަމަވިއިރު އެންމެ ކުޅުންތެރިއަކު ނުބައިވެގެން ވަނީ 177 ލަނޑު ހަދާފައެވެ. ޖަވާބުގައި މެލްކޯ ކުޅެން އަރައި އަށް އޯވަރު ހަމަވިއިރު ހަ ކުޅުންތެރިން ނުބައިވެގެން ހެދިފައިވަނީ 45 ލަނޑެވެ.\nމީގެ އިތުރުން ހޮނިހިރު ދުވަހު ކުޅުނު ދެވަނަ މެޗުން ގްރޫޕް ސީގައި ހިމެނޭ ދިރުހަމް މޮޅުވީ މާލެ ވޮރިޔާސްއާ ވާދަކޮށް 27 ލަނޑުންނެވެ. މި މެޗުގައި އެންމެ ފުރަތަމަ ދިރުހަމް ކުޅެން އަރައި އަށް އޯވަރު ހަމަވިއިރު ހަތަރު ކުޅުންތެރިން ނުބައިވެގެން ވަނީ 117 ލަނޑު ހަދާފައެވެ. ޖަވާބުގައި މާލެ ވޮރިޔާސް ކުޅެން އަރައި އަށް އޯވަރު ހަމަވިއިރު ތިން ކުޅުންތެރިން ނުބައިވެގެން ހެދިފައިވަނީ 90 ލަނޑެވެ.\nކޮމްޕެނީ ޓޭޕް ބޯލް މުބާރާތުގެ ފައިނަލް މެޗު މި މަހުގެ 11 ވަނަ ދުވަހު ކުޅޭއިރު، ގްރޫޕް ސްޓޭޖުގައި ހޯމަ ދުވަހުވެސް ދެ މެޗު ކުޅުމަށް ވަނީ ހަމަޖެހިފައެވެ. ފުރަތަމަ މެޗުގައި ގްރޫޕް ސީގައި ހިމެނޭ ލަންކާ ޑީސަލް އާއި ސިލިންކޯ ބައްދަލުކުރާއިރު، ދެވަނަ މެޗުގައި ބައްދަލުކުރާނީ ގްރޫޕް އޭގައި ހިމެނޭ އެމްޓީސީސީ ބީ އާއި އިކުއިވަލެންޓެވެ.\nކްރިކެޓް ކާނިވަލަކީ ރަމަޟާން މަހުގައި ކުރިއަށްގެންދާ ކުޅިވަރުގެ އެންމެ ބޮޑު އެއް ހަރަކާތެވެ. އެގޮތުން މި ކާނިވަލުގައި ތިން މުބާރާތެއް ކުޅެއެވެ. އެއީ އޯޕަން ޓޭޕް ބޯލް ކްރިކެޓް މުބާރާތާއި، ކުންފުނިތަކަށް ހުޅުވާލައިގެން ބާއްވާ ކޮމްޕެނީ ޓޭޕް ބޯލް ކްރިކެޓް މުބާރާތާއި، ސަރުކާރު އޮފީސްތަކުގެ މެދުގައި ބާއްވާ އޮފީސް ޓޭޕް ބޯލް ކްރިކެޓް މުބާރާތެވެ. މީގެ ކުރިން އޯޕަން މުބާރާތާއި އޮފީސް މުބާރާތުގެ ކުޅުން ވަނީ ނިންމާލާފައެވެ.\nރަމަޟާން ކްރިކެޓް ކާނިވަލް ކްރިކެޓް ބޯޑް އޮފް މޯލްޑިވްސް


America-China viyafaaree ge mashvaraa thah dhigu dhemigen dhanee\nއެމެރިކާ-ޗައިނާ ވިޔަފާރި މަޝްވަރާތައް އިތުރު ދުވަހަކަށް\nޓެކްސް ބޮޑުކުރުން މަޑުޖައްސާލަން އެއްބަސްވުމަށްފަހު ދެ ގައުމުގެ ދެމެދުގައި ކުރެވޭ ފުރަތަމަ ރަސްމީ މަޝްވަރާތައް ފަށާފައިވަނީ މިދިޔަ ހޯމަ ދުވަހު އެވެ. -- ފޮޓޯ: ރޮއިޓާސް\nބެއިޖިންގް (ޖެނުއަރީ 8) - އެމެރިކާ އާއި ޗައިނާއިން ކުރަމުންގެންދާ ވިޔަފާރީގެ ހަނގުރާމަ ވަގުތީ ގޮތުން ހުއްޓާލާފައިވާއިރު، އެކަމުގައި ދާއިމީ ހައްލެއް ހޯދަން ދެ ފަރާތުން ފަށާފައިވާ ރަސްމީ މަޝްވަރާތައް ތިން ވަނަ ދުވަހަކަށް އިތުރުކޮށްފި އެވެ.\nއެ މަޝްވަރާތައް ކުރިއަށް ގެންދަން ދެ ދުވަހުގެ މުއްދަތެއް ކަނޑައެޅި ނަމަވެސް، މިހާރު ވަނީ ތިން ވަނަ ދުވަހަކަށް އިތުރުކޮށްފަ އެވެ.\nޗައިނާއާއެކު މަޝްވަރާތައް ވަރަށް ރަނގަޅަށް ދާ ކަމަށް ޓްރަމްޕް ވަނީ އަންގާރަ ދުވަހު ތަކުރާރުކުރައްވައިފަ އެވެ.\nނަމަވެސް، ދެ ގައުމުގެ ދެމެދުގައި އުފެދިފައިވާ މައްސަލަތައް ހައްލުކުރުމަށް އަމަލީ މަސައްކަތްތައް ފަށަން އަދި ދެ ތިން މަހެއް ނަގާނެކަމަށް ތަކުރިބާކާރުން ލަފާކުރެ އެވެ.\nޓްރަމްޕް ވަނީ މި ހިނގާ ޖެނުއަރީ މަހުން ފެށިގެން ޗައިނާއިން އެތެރެކުރެވޭ 200 ބިލިއަން ޑޮލަރުގެ މުދަލުން ނަގާ ޑިޔުޓީ 25 ޕަސަންޓަށް ބޮޑު ކުރަން ނިންމާފައި ނިންމުން އެ މުއްދަތަށް މަޑުޖައްސާލަން އެއްބަސްވެވަޑައިގެންފަ އެވެ.


އަޖައިބެއް ފަދަ އިންތިހާބެއް: ބަލިވި މީހަކު ނެތް!\nކޮލަމް: އަޖައިބެއް ފަދަ އިންތިހާބެއް: ބަލިވި މީހަކު ނެތް!\n16 އޭޕްރީލް 2021 - 13:13 1\nނުރައްކާތެރި ބަލިމަޑުކަމެއްގެ ތެރެއިން، ވަރަށް ވެސް ދަތި އުނދަގުލުގައި އިންތިހާބެއް ބާއްވައި ނިމިއްޖެ އެވެ. އެކަމަކު ދިވެހި ތާރީހުގައި ވެސް ލިޔެވޭނެ އިންތިހާބު ހާއްސަވަނީ އެކަމުގެ ބުރަ ބޮޑުކަމަކުން ނޫނެވެ. ކޮންމެހެން ނުރައްކާތެރިކަން ބޮޑުވެގެންނެއް ވެސް ނޫނެވެ. އަދި ރަސްމީ ސިފައެއްގައި މުޅީން ސާފު ނުވި ނަމަވެސް، މި އިންތިހާބު ފަހަގަކޮށްލެވެނީ، ހޮނިހިރު ދުވަހު ރައްޔިތުން ނިންމި ނިންމުން މާނަވަމުންދާ އާދަޔާ ހިލާފު ގޮތަށެވެ.\nމި އިންތިހާބުގައި އަށް ޕާޓީންނާއި އަމިއްލަ ގޮތުން ހަތަރު ހާހާ ގާތްކުރާ އަދަދަކަށް ކެންޑިޑޭޓުން ވާދަކުރިއިރު، ނާކާމިޔާބުވި މީހެއް ވެސް އަދި ހާއްސަކޮށް ޕާޓީއެއް ވެސް ނުފެނުނެވެ. އަހާލި ކޮންމެ ދިމާއަކުން ވެސް ބުނަނީ މޮޅުވީ ތިމަންނާމެންނޭ އެވެ.\nއެކަމަކާ ހުރެ، ސްކޫލްތަކުގައި ދަށް ގްރޭޑް ކުދިންގެ މެދުގައި ވަނަތައް ނުދޭ އުސޫލެއް އިލެކްޝަންސް ކޮމިޝަނުން މި ފަހަރު ގެންގުޅެނީތޯއޭ ވެސް ހިތަށް އަރަ އެވެ. މި އިންތިހާބު އުނދަގޫ ކަމުން، ވާދަކުރި އެންމެންނަށް އެއް ވަނަ ދިން ކަހަލަ އެވެ.\nމި އިންތިހާބުގައި އެންމެ ގޮނޑިއެއް ވެސް ދޫނުކުރަން ފައި ވިއްދި، ވެރިކަންކުރާ މައި ޕާޓީ އެމްޑީޕީން ބުނަނީ މުޅި އިންތިހާބު ކާމިޔާބުވީ އެ ޕާޓިއަށް ކަމަށެވެ. ވަރަށް މަޑުމޮޅިކޮށް ތިބެގެން ވިޔަސް، އެންމެ ގިނަ ވޯޓު ލިބުނު ކަމަށް ވެސް އެ ޕާޓީން ދައުވާކުރެ އެވެ.\nއެހެންކަމަށް ވަނީ ނަމަ، އެއް ބަޔަކު މޮޅު ވެއްޖެއްޔާ ދެން ތިބި ބަޔަކު ބަލިވާންޖެހޭނެތާ އެވެ. އެކަމަކު، އަޖައިބަކީ އެހެންނެއް ވެސް ނުވެ އެވެ. އެމްޑީޕީއާ އެންމެ ގާތުން ވާދަކުރި އިދިކޮޅު ޕީޕީއެމް/ޕީއެންސީ ކޯލިޝަނުން އުފަލުން އޮޅުލައި، ނަށަނީ އެވެ. އެ މީހުންނަށް ވެސް ހަމަ އިންތިހާބު ކާމިޔާބުވެގެންނެވެ.\nއެ ކޯލިޝަނުން ބުނަނީ މޭޔަރުކަމާއެކު މާލޭ ސިޓީ ކައުންސިލްގެ މެޖޯރިޓީގެ އިތުރުން ކުރިން ނުލިބޭ ބައެއް މުހިއްމު ގޮނޑިތަކެއް ލިބުމަކީ މި އިންތިހާބުގެ އެންމެ ބޮޑު ކާމިޔާބީ އެވެ. އެހެންވީމާ، އެވެރިން ބުނަނީ އިންތިހާބުން ބަލިވީ އެމްޑީޕީ ކަމެވެ.\nއިދިކޮޅުގެ ނަޒަރުގައި މުޅި އެމްޑީޕީގެ ލީޑާޝިޕްވެސް އިސްތިއުފާ ދޭންވީ އެވެ. މިހާރު ޖަލުގައި ހުންނެވި އިދިކޮޅު ލީޑަރު ވެސް މިނިވަން ކުރަންވީ އެވެ. ވެރިކަން ވެސް އިދިކޮޅާ ހަވާލުކުރަންވީ އެވެ. އެހާ ވެސް ވަރުގަދަ ކާމިޔާބެކެވެ. ނޫނީ އެމްޑީޕީއަށް ގޮސްހުސްވާފަދަ ނާކާމިޔާބެކެވެ.\nމި ވެގެން އުޅޭ ކަމެއް އެއްގޮތަކަށް ވެސް ސާފު ނުވެގެން، ދެން އެހެން ދިމާތަކަށް ބަލައިގެން ވެސް ސީދާ ބަލިވި މީހަކު ނުފެނުނެވެ. ފަހަރެއްގައި މާލޭގެ މޭޔަރުކަމަށް ވާދަކުރެއްވި ތިން ކެންޑިޑޭޓުންގެ ތެރެއިން، ފުލަށް އައި ކެންޑިޑޭޓު ބަލިވިތޯ ބެލުމުން، ކަމަކުދާކަށް ނެތެވެ. އޭނާވެސް ބައްޔެއްނުވެ އެވެ. ޕާޓީއަކަށް ނިސްބަތް ނުވެ، އެކަނި ވާދަކޮށްގެން ވޯޓުގެ އެއް ޕަސަންޓް ލިބުމަކީ ކާމިޔާބެކެވެ. އެހެންވީމާ، ބަލިވި ލިސްޓަށް އޭނާ ވެސް ލެވޭނެ ހަމަ އެއްވެސް ގޮތެއް ނެތެވެ.\nދެން ތިބީ ވޯޓުލާން ނުދިޔަ މީހުންނެވެ. މިފަހަރު އޭގެ ލައްކަ ބައިވަރު މީހުން ތިއްބެވެ. ފަރުދީ ޒިންމާ އަދާނުކޮށްގެން، ބަލިވި ލިސްޓަށް ފެއްތޭތޯ ބެލުމުން އެކަމަށް އެމީހުން އިންކާރު ކުރެ އެވެ. އެ މީހުން ބުނަނީ ވޯޓު ނުލާ މީހުންގެ އަދަދު އެހާ ގިނަ ވުމަކީ ސިޔާސީ ޕާޓީތަކަށް ދިން ވަރުގަދަ މެސެޖެއް ކަމަށެވެ. ކަންކަން ރަނގަޅުކުރަން ދިން އިންޒާރެއް ކަމަށް ސިޔާސީ ލީޑަރުން ވެސް މިހާރު ސިފަ ކުރަމުންދާތީ، އެ ގުރޫޕް ވެސް މި ފަހަރު ބަލިވި ކަމަށް ނިންމޭކަށް ނެތެވެ.\nއޭގެ ފަހަށް ތިބި ކުދި ޕާޓީތަކާ ހަމައަށް ދާކަށްވެސް ނުކެރުނެވެ. މި އިންތިހާބުން ވެސް އެންމެ ގޮނޑި އެއް ލިބުނު ޕާޓީ ވެސް ސަރުކާރުގެ ތެރޭގައި ބޮޑު ހިއްސާއެއް އޮންނައިރު، އެ ޕާޓީ ބަލިވިޔޭ ބުނަން ނުކެރޭނެ އެވެ.\nއެންމެ ފަހަށް އޮތީ، ބާތިލު ވޯޓެވެ. އެ ވޯޓުތައް މިފަހަރު އާދަޔާހިލާފަށް ގިނަ އެވެ. ބައެއް ފޮށިތަކުގައި ކެންޑިޑޭޓަކަށް ލިބުނު ވޯޓަށް ވުރެ ދެ ގުނަ، ތިން ގުނަ ބާތިލު ވޯޓު ގިނަ އެވެ. އެހެންވީމާ، މިފަހަރު ރަނގަޅަށް ފާހަގަ ނުޖެހި މީހުންގެ ބޮލުގައި ބަލިވި ކަމުގެ ލަގަބު އަޅުވަން އުޅެގެން އެކަމެއް ވެސް ކާމިޔާބެއް ނުވި އެވެ. ބާތިލު ވޯޓު ގިނަ ކަމުން، އެ އަލުން ގުނައިގެން، ބައެއް ނަތީޖާތަކަށް ބަދަލު އައުމުގެ ފުރުސަތު އޮތީމަ އެވެ. ބާތިލު ވޯޓުވެސް މި އިންތިހާބުގައި ޒާތަކަށް ކާމިޔާބު ހޯދީ އެވެ.\nމި ހުރިހާ މަސައްކަތުން ސާފުވާ އެއް ކަމަކީ، ހަގީގަތުގައި ވެސް މި އިންތިހާބުން ބަލިވި މީހަކު ނެތް ކަމެވެ. އެ މީހެއްގެ ނަޒަރުގައި އެ މީހަކު މޮޅުވީ އެވެ. ހަމައެކަނި ނާކިޔާބުވާނީ، މި އިންތިހާބުން ބަލިވި ބަޔަކު ހޯދަން މަސައްކަތް ކުރާ މީހެކެވެ.\nލޯކަލް ކައުންސިލް އިންތިހާބު 2021\nމި ސަރުކާރުން އެއް ކޮޓަރީގެ އެޕާޓްމެންޓެއް ނަހަދާނެ\nހިޔާގެ ދެބަސްވުންތަކާއެކު މޭޔަރާއި މިނިސްޓަރު އެއް މޭޒަކަށް\nހިޔާ ފްލެޓްތަކުގެ ކުލި ކުޑަކުރެވޭތޯ މަޝްވަރާތައް ފަށައިފި


Fake Doctoreh hedhi cesarean akun maimeehaa aai dharifulhu maru\nއިންޑިޔާގެ އުއްތަރު ޕްރަދޭޝް (ޔޫޕީ) ގެ ރަށެއްގައި ޑޮކްޓަރަކަށް ހެދިގެން ނާސިން ހޯމެއްގައި މަސައްކަތް ކުރި މީހަކު ސިޒޭރިއަން ހެދުމުގެ ސަބަބުން މައި މީހާ އާއި ދަރިފުޅު މަރުވެއްޖެ އެވެ.\nސުލްތާންޕޫރް ޑިސްޓްރިކްޓްގައި ހުންނަ މާ ޝާރްދާ ކްލިނިކް ކިޔާ ޕްރައިވެޓް ނާސިން ހޯމެއްގައި އަންހެންމީހާގެ ސިޒޭރިއަން ސެކްޝަން ހަދާފައި ވަނީ ރޭޒަރު ތިލައަކުން ކަމަށް ވެއެވެ. މި ސާޖަރީ ހަދާފައިވާ މީހާ އާއި އެހީތެރިވީ މީހުންގެ އަތުގައި ޑޮކްޓަރީ ފާހެއް ނޯވެ އެވެ. ސިޒޭރިއަން ހެދި މީހާއަކީ ގްރޭޑް އަށަކުން ފާސް ނުވެގެން ކަނޑާލާފައި ހުރި މީހެކެވެ.\nމިދިޔަ ބުދަ ދުވަހުގެ ރޭ މި ސާޖަރީ ހެދުމުން ފުރަތަމަ ތުއްތު ކުއްޖާ މަރުވެ އަދި އޭގެ ފަހުން އަންހެންމީހާ ވެސް ލޭ މަނާ ނުވެގެން ވަނީ މަރުވެފަ އެވެ.\nޑޮކްޓަރަށް ވެގެން އެ ކްލިނިކްގައި މަސައްކަތްކުރީ 30 އަހަރުގެ ރާޖެންދުރަ ޝުކްލާ ކިޔާ މީހެކެވެ. އެމީހާ ޑޮކްޓަރެއްގެ ވަޒީފާއަށް ވެއްދީ އެ ހޮސްޕިޓަލުގެ ވެރި މީހާ އެވެ. އެ ކްލިނިކްގައި މުޅީން ވެސް ތިބީ މި ކަހަލަ ފޭކް ޑޮކްޓަރުންނެވެ.\nޓައިމްސް އޮފް އިންޑިއާގައިވާ ރިޕޯޓެއް ބުނާ ގޮތުގައި މި ކްލިނިކްގައި ބަލި މީހުންނަށް ފަރުވާ ދޭނެ އެކަށީގެންވާ ސާމާނެއް ވެސް ނުހުރެ އެވެ.\nއަންހެނުންނާއި ދަރިފުޅު މަރުވުމުން އަންހެންމީހާގެ ފިރިމީހާ ފުލުހުންނަށް މި މައްސަލަ ހުށަހެޅުމުން ފުލުހުން އައިސް ވަނީ ޝުކްލާ އާއި ހޮސްޕިޓަލުގެ ވެރިމިހާ ހައްޔަރުކޮށްފަ އެވެ. އަދި ޝުކްލާގެ މައްޗަށް ގަސްތުގައި ދެ މައިން މަރާލިކަމުގެ ދައުވާ ނުކުރިޔަސް އޭނާގެ އިހުމާލުން ދެ މައިން މަރުވުމުން އެކަމުގެ ދައުވާ ކުރަން ވަނީ ނިންމާފަ އެވެ.\nފުލުހުން ބުނީ މި ކްލިނިކަކީ ރަޖިސްޓްރީ ކޮށްފައިވާ ތަނެއް ވެސް ނޫނެވެ. މިތަން އޮޕަރޭޓް ކުރަނީ ފޫޅުމައިންނާއި ފޭކް ޑޮކްޓަރުން ލައިގެންކަން މިހާތަނަށް ތަހުގީގަށް އެނގިފައިވާ ކަމަށް ވެސް ފުލުހުން ބުންޏެވެ.\nސުލްތާންޕޫރްގެ ސުޕްރިންޓެންޑެންޓް އޮފް ޕޮލިސް އިންޑިޔާގެ ނޫހަކަށް ދިން އިންޓަވިއު އެއްގައި ބުނެފައިވާ ގޮތުގައި މި ހާދިސާ ފުލުހުންގެ ސަމާލުކަމަށް އައީ މަރުވި އަންހެންމީހާގެ ފިރިމީހާ ރާޖާރާމް އެ މައްސަލަ ފުލުހުންނަށް ހުށަހެޅުމުން ކަމަށެވެ.\nރާޖާރާމް ހުށަހެޅި މައްސަލައިގައި ބުނެފައިވަނީ އޭނާގެ އަންހެނުން ޕޫނަމް، 33، އާއި ތުއްތު ދަރިފުޅު ކްލިނިކްގެ އިހުމާލުން މަރުވެފައިވާ ކަމަށެވެ.\n"އަހަރެމެން ބެލި ބެލުމުން އެނގުނު ގޮތުގައި މިއީ ރެޖިސްޓްރީކޮށްގެން ހިންގާ ކްލިނިކެއް ވެސް ނޫން. އަދި ސާޖަރީތައް ހެދޭ ފަދަ ގޮތަކަށް ތައްޔާރުކޮށްފައިވާ ތަނެއް ވެސް ނޫން އެއީކީ. ފޭކް ޑޮކްޓަރުން އަންހެންމީހާގެ ސާޖަރީ ހަދާފައިވަނީ ރޭޒަރު ތިލައިން،" ފުލުހުންގެ އިސް އޮފިސަރު ބުންޏެވެ.\nރާޖާރާމްގެ އަންހެނުން ވިހަން ބަނޑުހައި ރިހެން ފެށީ ބުދަ ދުވަހު އެވެ. ފުރަތަމަ އޭނާ ދެއްކީ ފޫޅުމަޔަކަށެވެ. އެ ހިސާބުގައި ހުރި ޕްރައިމަރީ ހެލްތު ސެންޓަރަށް ގެންދަން ފޫޅުމައިމީހާ އެދުމުން ދެން ގެންދިޔައީ އެތަނަށެވެ. އެތަނުގައި ހުރީ އޮގްލިޒަރީ ނަރުހެކެވެ. އަންހެންމީހާގެ ހާލަތު ގޯސްވާތީ އަވަހަށް ހޮސްޕިޓަލަށް ގެންދިއުމަށް ނަރުސް މީހާ އިރުޝާދު ދިނުމުން މާ ޝާރްދާ ކްލިނިކަށް ގެންދިޔައީ އެވެ. އެތަނަށް ގެންދިޔައީ ނާސިން ހޯމަކަށް ވާތީ އެވެ.\nއެތަނަށް ގެންދިއުމާއެކު ސިޒޭރިއަން ހަދަން ވަގުތުން ވެއްދި އެވެ. އަދި ސާޖަރީހެދުމުގެ ތެރޭގައި ޕޫނަމްގެ ގައިން ވަރަށް ބައިވަރު ލޭތައް ފައިބަން ފެށީ އެވެ. އެތާ ތިބި ފޭކް ޑޮކްޓަރުން ރާޖާރާމް ކައިރީގައި ޕޫނަމް ގޮވައިގެން ޑިސްޓްރިކްޓް ހޮސްޕިޓަލަށް ދާން ބުންޏެވެ. ނަމަވެސް އެތަނާ އެންމެ ކައިރީގައި ހުރި ހޮސްޕިޓަލް ވެސް ހުރީ 140 ކިލޯ މީޓަރު ދުރުގައި ކަމުން އެ ހޮސްޕިޓަލަށް ގެންދެވުނު އިރު ވެސް ޕޫނަމްގެ ހާލު އޮތީ ވަރަށް ސީރިއަސް ވެފަ އެވެ. އަދި އެތަނަށް ގެންދިޔަތާ މާ ގިނައިރެއް ނުވެ އޭނާ މަރުވީ އެވެ.\nމި ހާދިސާ އާ ގުޅިގެން މިގޮތަށް ރަޖިސްޓްރީ ނުކޮށް ހިންގާ ކްލިނިކްތައް ބަލައި އެތަންތަން ބަންދުކުރަން ފުލުހުން ވަނީ ކަމާ ބެހޭ ފަރާތްތަކުގައި އެދިފަ އެވެ.


01 ޖުލައި 2020 - 00:10\nފިހާރަ ކެފޭ/ރެސްޓޯރެންޓް ލޮކްޑައުން ހުޅުމާލެ ވިލިމާލެ މާލެ ސިއްހީ ކުއްލި ނުރައްކަލުގެ ހާލަތު އިކޮނޮމިކް މިނިސްޓްރީ ނިއު ނޯމަލް\n15 ކޮމެންޓް, 18 ރިއެކްޝަންސް\nއެއްވެސް އިރަކު ތިތަންތަނަށްގޮސްއުޅުނު މީހެއްނޫން. އަލަށް ރަނގަޅު ފެންވަރުގެ ތަނެއް ހުޅުވިއްޔާ ގޮތްބަލާލަން ގޮސްލަން.\nމިހާ ދުވަހު ނުގޮސް ހުރީމަ ލައްކަ ކަންކަން މިސްވެފައި ތިހުރީ. ރަގަޅު ފެންވަރުގެ ތަނެއް ހުޅުވިކަން އެނގޭނީވެސް ހުޅުވާ އެކި ތަންތަނަށް ގޮސް ބަލާލީމާ. ނުގޮސް ހުރެ ރަގަޅު ފެންވަރުގެ ތަނެއް ހުޅުވާފަ ލެއްޕިއަސް ނޭނގޭނެ.\n10 ގެ ފަހުން ފެތުރޭ ބައްޔެއްތޯ މިއީ؟\n10 އެއީ ވައިރަސް ތިއްތިކޮށް ރަޖާލައިގެން ނިދާ ގަޑިވިއްޔަ. ދެން ތެދުވަނީ ހަމަ އެހެން މީހުން ކަސްރަތު ކުރަން ދާން ތެދުވާ ގޮތަށް ފަތިހު5ޖަހާއިރު.\nފިހާރަތައް ރޭގަނޑު 12 ޖަހަންދެންވެސް ހުޅުވާއިގެން އުޅެންވީ ވަކިގަޑިއަކަށް ބަންދެން ނުކުރޭ ބަންދު ބޯޑު އަޅުވައިގެން މީހުން ވަދެވަދެ އެހެރަދަނީ ބެލުން ކުޑަވީމަ އެހެން ވަނީ\nހުރިހާ ކުދިންވެސް ބަސް އަހައިގެން އުޅޭތި، އޭރުން ދެވަނަ ރާޅަކުން ސަލާމަތްވެ އިތުރު ލޮކްޑައުންއަކަށް ނުގޮސް މިކަމުން ސަލާމަތްވާނީ. ﷲގެ އިރާދަފުޅުން ދެރަ ގޮތެއް ނުވާނެ.\nއަހަރެން ދިރިއުޅޭ ބިދޭސީ ގައުމުގެ ސަހަރުގައި ފިހާރަތައް ބަންދުކުރަނީ ހަވީރު5ޖަހާއިރު. ހުޅުވަނީ ހެނދުނު9ޖަހާއިރު. ބުރާސްފަތި ދުވަހު ރޭގަނޑު9ޖަހާއިރު. ހަމަ އެއްވެސް މީހަކު މައްސަލައެއް ނުޖައްސާ. އިޝާ ނަމާދުކޮށްގެން ކައިގެން ހަބަރު ބަލާލާފައި ނިދާލަނީ. ފަތިހު ފަތިސް ނަމާދަށް ހޭލުމާއިއެކު ދުވަސް ފެށުނީ.\nތިޔައީ ބިދޭސީ ގައުމެއް ނޫން. ތިޔައީ އުޚުއްވަތްތެރި މުސްލިމް ގައުމެއް (އިންށާالله). ބުރާސްފަތި ދުވަހުގެ ރޭ (ހުކުރު ވިލޭރޭ) އަވަހަށް ބަންދު ކުރަނީ މާތްވެގެންވާ އިސްލާމް ދީނުގެ ހިދާޔަތުގެ އަލިކަމުގެ ތެރޭ އަބަދުގެ ދާއިމަށް ޤާއިމުވެ ތިބި ގައުމުތައް (މާށާالله). ދައުލަތުލް އިސްލާމީ ތަ؟\nކޯވިނދު ޖަރާސީމު ނިކުމެ އުޅެނީ 10 ގެ ފަހުން ދޯ؟\nހޮޓާ ކެފޭ ތައް 1 ޖަހަން ދެން ހުޅުވަން ޖެހެއެވެ. ދެން ވަކި ހުއްދަ އަކާ ނުލާ 24 ގަޑިއިރު ބޭރުގަވެސް އުޅެބވެން ޖެހެއެވެ. މިއޮށްހާ ދުވަހު ގޭގާ ތިބީމާ ތިއުޅެނީ ކޯންޗެއް ހަދަން ކަމަށް ހެއްޔެވެ؟ ގެސްޓާޕޯ ހެދިފަ މިހާރުވެސް 9.30 ބައިގަ މަޖީދީމަގު ބަންދުކޮށްގެން ޖަހާ ސަކަރާތް އަބަދަކު ނުޖެހޭނެއެވެ.\nނިއުނޯމަލްވިޔަސް އެހެންނޯމަލެއްވިޔަސް 10ގެ ފަހަށް އެއްވެސްތަނެއް ހުޅުވިޔަދޭނެކަމެއްނެތް. މިބުނީ ކޮފީބޯތަންތަނުގެ ވާހަކަޔާލައިގެން. އިޝާނަމާދުން ފައިބައިގެން 8 ޖެހީމާ ކޮފީބޯމީހުން ދެގަޑިއިރުވަންދެން ކޮފީބޯންވީން. ދެން އެވަރުންވެސް ނުވަންޏާ ގައަށް ކޮފީފުޅިއެއް ހިފައިގެންއައިސް ފަތިސްވަންދެން ކޮފީބޯންވީ.\nތިބޭފުޅާ 10 ގެ ފަހުން ނުނިކުތީމަ ވީ ނޫން ތޯ!\nކުލިންޓަނު ރަސްގެފާނު ހެދިފަ ގޭގަ އޮންނަންވީނޫންތޯ؟ ދަތުރުވެރިންނާ އަދިވެސް އެހެނިހެން އެތއްަބައިވަރު ބަޔަކު ބޭރުގަ އުޅެންޖެހޭ. ކާން ބޯން ވެސް ޖެހޭ. މަށަކީ ކަރަންޓު ވައިރު ކުރަން އުޅޭ މީހެއް. ގިނަ ރޭ ރޭމަސއްކަތް ނިމެނީ 11 ގެ ފަހުން ދެން ބެރަށް ނުކުމެލަންޏާ މި ނުކުމެވެނީ 12 ޖަހާ ކަން ހާއިރު. ދުނިޔޭގާ އެހެން މީހުންވެސް އުޅެންވާނެ އެހެން ނޫންތޯ؟\nބިލް ދައްކާނެ އެޒާތުގެ ވާހަކަ އެކަމަކު ކޮފީ ހިފައިގެން އައިސް ބޮނީ ސުއްޓާ އެއް އެހެން ގޮތަކަށް.\nކޮފީއަކީ ނިދައި ހޭލައިގެން ބޯއެެއްޗެއް. އެކަމަކު ފެންބޯހެން ކޮފީ، ރެޑްބުލް އަދި ސިނގިރޭޓު ބުއިމުގެ ސަބަބުން 40 އަހަރުގައި މަރުވާ މީހުން އިންތިހާއަށް ގިނަ. ދުވާލަކު އެއް ރެޑުބުލް ބުއިމަކީ ސީދާ ލިވާ އަދި ކިޑްނީ ހަލާކު ކޮށްލުން.